Dhivehinnakee Josh gadha baekeve.\nދިވެހިންނަކީ އިހު އަންޒަމާނުން ފެށިގެން ގިނަކަންކަމުގައި ވަރަށް ޖޯޝާއި ފޯރިގަދަ ބައެކެވެ. ހަމައެހެންމެ، ހަށަވާދަވެރިކަން ވެސް ވަރަށްބޮޑަށް ހުންނަބައެކެވެ. އަޅުގަނޑު ހަނދާން ހުންނަ ޢުމުރުން ފެށިގެން އަދާއިހަމަޔަށް އެކަން އެމަގުން ހިނގަމުން އަންނަތަން ފެނެއެވެ. މިއީ ޙަޤީޤަތެކެވެ. އެކި ދުވަސްވަރުގައި އެކި ކަންކަމުގެ ޖޯޝާ ފޯރިއެވެ. އެއްއަތޮޅާ އަނެއްއަތޮޅާއި ދެމެދުގައި އޮންނަ ވާދަވެރިކަމުން އުފެދޭ ފޯރިއާއި ޖޯޝެވެ. އެއްރަށާ އަނެއްރަށާ، އެއްއަވަށާ އަނެއްއަވަށާ ދެމެދުގައި އުފެދިފައި ވާ ވާދަވެރިކަމުގެ ފޯރިއާ ޖޯޝެވެ. ކުލަބުތަކުގެ މެދުގައި އުފެދިފައިވާ ވާދަވެރިކަމުގެ ޖޯޝެވެ. ސިޔާސީ ޕާޓީ ތަކުގެ މެދުގައި އުފެދިފައި މިހުންނަ އާދަޔާއި ޚިލާފު ފޯރިޔަކާ ޖޯޝެވެ. މިދެންނެވުނު ކޮންމެ ކަމެއްގައި ވެސް ފޯރިޔާ ޖޯޝް ގަދަވެގެންގޮސް ޢަދާވަތްތެރިކަން އުފެދިދެއެވެ. ޤައުމީ ކަންކަމުގައި އުފެދޭ ވަރުގަދަ ފޯރިއާ ޖޯޝުގައިވެސް އެކަން އެގޮތަށް ހިނގައިފައި އެބަހުއްޓެވެ. މިހެންގޮސް އެތައް ކަމެއްގައެވެ. ދިވެހިންނަކީ ކަންކަމުގައި ފާޑެއްގެ ވަޖިދެއް އަންނަބަޔެކޭ ދެންނެވުން އެއީ ކުށަކަށް ނުވާނެއެވެ.\nއަހަރެންގެ ޢުމުރުން ގާތްގަނޑަކަށް ހަތް އަހަރު ވަރުގައި، އަހަރުމެންގެ ގޭގައި އެ ދުވަސްވަރު އުޅުނު، އޭރު އޭނާގެ ޢުމުރުން މެދު ޢުމުރު މީހެއް ކަމަށް ވާ ތުއްތު އޭނާގެ ޒުވާން ޢުމުރުގައި، ކުރިމަތިވި މަރު އެތިފަހަރެއްގެ ވާހަކަ އެއްދުވަހަކު އަހަރެންނަށް ކިޔައިދިނެވެ. ގޭގެ ފެންޑާމަތީގައި ފަހާފޮށި ބަހައްޓައިގެން އޭނާ ފަހަން އިންނައިރު އެކިކަހަލަ ވާހަކަތައް އަހަރެންނަށް ކިޔައިދީ ހަދައެވެ. އެއީ އެކަމުގެ ޝަޢުޤުވެރިކަން އަހަރެންގެ ހުންނާތީކަމަށް ވެދާނެއެވެ. އޭނާއަކީ ބުރުސޫރަ ރީތި މީހެކެވެ. ގައިގެ ކުލަ އަލި މީހެކެވެ. އޭނާ އަކީ ވަރަށް މަޝްހޫރު ފެހުންތެރިއެކެވެ. ދެ ޖިންސުގެ މީހުންގެ ހެދުން އޭނާ ފަހައެވެ. އޭނާ އުޅެނީ މިހަކާ އިނދެގެންނެވެ. އެކަމަކު، އެއިރަކު އެ ދެމަފިރިންނަށް ކުއްޖަކު ނުލިބެއެވެ. އަހަރެން ދެކެ އެ ދެމަފިރިން އުޅެނީ ވަރަށް ލޯބިންނެވެ. އެއީ އެމީހުންގެ ދަރިއަކު ނެތީމައި ކަމަށް ވެސް ވެދާނެއެވެ. އެ ދެމަފިރިން ނަކީ ވަރަށް ޚުލުޤު ހެޔޮ ދެ މިހުންނެވެ. ތުއްތު އަށް އަމިއްލަ ގޯއްޗެއް ލިބެންދެން އުޅުނީ އަހަރުމެންގެ ގޭގައެވެ.\nއޭނާއަށް ދިމާވި ހާދިސާގެ ވާހަކަ މިގޮތަށް ކިޔައިދިނެވެ. އަހަރެންނަކީ ހެންވޭރު މީހެކެވެ. މައްޗަންގޯޅީގައި ދިރިއުޅޭ އަންހެން ކުއްޖަކާ އަހަރެންނާ ދެމެދު ލޯބީގެ ގުޅުމެއް އުފެދިއްޖެއެވެ. އެ އަންހެން ކުއްޖަކީ ހުއްސަރިބައި ކުއްޖެކެވެ. ޒުވާން ކުއްޖެކެވެ. އެ ކުއްޖަކީ ވަރަށް ރީތި ވެސް ކުއްޖެކެވެ. ދެމަފިރިއެއްގެ ހުރި ހަމަ އެކަނި އަންހެން ދަރިފުޅެވެ. އެ ދުވަސްވަރަކީ އަވަށު ވާދަވެރިކަން ވަރަށް ބޮޑު ދުވަސްވަރެކެވެ. އެއް އަވަށެއްގެ މީހަކު އަނެއް އަވަށަކަށް އަރަފިނަމަ، އެމީހެއްގެ ގައިގައި ތަޅާ އަނިޔާކުރުމަކީ ވަރަށް އާއްމު ކަމެކެވެ. މި އަނިޔާކުރުން ހުރިހާ ޢުމުރު ފުރައެއްގެ މީހުން މެދުގައި އޮވެއެވެ. މިކަންތައް ކުރުވަނީ އަވަށުވެރިން އިސްވެ ހުރެގެންނެވެ. އެހެންކަމުން، މި ޖަރީމާތައް ހިންގާ މީހުންނަށް އަދަބު ލިބޭނެ އެއްވެސް މަގެއް ނޯވެއެވެ. ހަރުމީހުން މިކަން ކުރުވަނީ ޒުވާން ފުރައިގެ ކުދިން ލައްވައެވެ. އަދި އަމުދުން، އެހެން އަވަށެއްގެ މީހަކު އަނެއް އަވަށެއްގެ އަންހެން ކުއްޖަކާ ގުޅުމަކީ ވަކިން ބޮޑަށް ނުރައްކާތެރި ކަމެކެވެ. އެހެނަސް، ލޯތްބަކީ ވަރަށް ފާޑެއްގެ އެއްޗެއްތާއެވެ! ކޮންމެފަދަ ނުސިޔާނު ކަމެއްގެ ތެރެއަށްވެސް ލޯބީގެ މަސްތުގައި ވަދެވިދާނެއެވެ. ލިބިދާނެ އަނިޔާއަކާ، ގިރާކުރަން ޖެހޭނެ ހުރަސް ތަކަކަށް ނުބަލާނެއެވެ. ނުވެސް ބެލޭނެއެވެ. ބަލާކަށް ބޭނުމެއްވެސް ނުވާނެއެވެ.\nއެ ދުވަސްވަރަކީ، ބޮލާފޮށާއެޅުމުން އެމީހަކު ނޭނގޭނެކަމަށް އެންމެން ޤަބޫލުކޮށްގެން އެކަން އެމަގުން ހިނގަމުންދިއަ ދުވަސްވަރެވެ. ބޮލާފޮށާއަޅައިގެން ހުރި މިހަކު ނޭނގޭނެ ކަމަށް ޝަރީޢަތުން ވެސް ނިންމި ދުވަސްވަރެވެ. ބޮލާފޮށާއަލައިގެން ކޮންމެފަދަ ޖަރީމާއެއް ހިންގިޔަސްމެއެވެ. އެ މީހަކީ އެންމެން ދަންނަ މީހެއް ކަމަށް ވިޔަސް، އެމިހާގެ މައްޗަށް އެ ޖުރުމެއް ޘާބިތެއް ނުކުރެވޭނެއެވެ. އެހެނީ، އެމީހަކު ހުރީ ބޮލާފޮށާއަޅައިގެން ކަމަށް ވާތީއެވެ. ބޮލާފޮށާއަޅާ ގޮތަކީ، އަނދެގެން ހުންނަ މުންޑުގެ ތިރީ ކައިރީގައި ހިފައި ފުރަގަހުން މައްޗަށްނަގައި ބޮލުގައި އަޅުވަނީއެވެ. ތަސައްރަފު ފުދިފައިތިބޭ ފިރިހެނުން މުންޑުގެ ދަށުން ކަކުލާ ހަމަޔަށް ހުންނަވަށް ދިގުކޮށް ހުންނަ ހަރުވާޅު ލާތީވެ، މިގޮތަށް ބޮލާފޮށާއެޅުމުން އެމީހަކު ބަރަހަނާއެއް ނުވާނެއެވެ.\nއަހަރެން ރައްޓެހިވެގެން އުޅޭ އަންހެން ކުއްޖާއާއި ބައްދަލުކުރަން ދަނީ ފަސްފުޅިއަށްޖެހީމައި ބޮލާފޮށާއަޅައިގެނެވެ. މަގުތައް އޮންނަނީ ވަރަށް އަނދިރި ކޮށެވެ. މައިމަގު ( މިހާރުގެ މަޖީދީމަގު) ގައިވެސް ލަންޓަނެއް ހުންނީ ވަރަށް ދުރުދުރުގައެވެ. ލަންޓަން ހުންނަނީވެސް ވަރަށް މަދުންނެވެ. ކޮންމެއަކަސް، އާދައިގެމަތިން ދާގޮތަށް ބޮލާފޮށާއަޅައިގެ ލޯބިވެރިޔާ އާއި ބައްދަލުކުރަން އަހަރެން ދިއަ ރެއެކެވެ. އެރޭ އެ އަންހެން ކުއްޖާގެ ގެއަށް ނުވަދެވެނީސް، ބޮލާފޮށާއަޅައިގެން ތިބި ބަޔަކު އައިސް އަހަރެންގެ ބޮލުގައި އެއްޗަކުން ޖަހައި ބޯ ފަޅާލައިފައި އެމީހުން ދުވެ ފިލައި ރައްކާވެއްޖެއެވެ. އަހަރެންގެ ބޮލަށް ލިބުނު ޒަޚަމުގެ ބޮޑުކަމުން ހޭނެތިގެން އެތަނަށް ވެއްޓިއްޖެއެވެ. މަގުހިނގާމީހުންނަށް ފެނިގެން އެމީހުން އަހަރެން ގެއަށް ގެންގޮސްދީފިއެވެ. އަހަރެންގެ މަންމަޔަކީ ރުއްގަލުބޭހަށް ވަރަށް މޮޅު މީހެއްކަމުން ވަގުތުން ފަރުވާދޭން ފަށައިފިއެވެ. މުޅިން ފަސޭހަވެ ރަނގަޅުވީ މަހެއްހާ ދުވަސް ވީފަހުންނެވެ. މަރު އެތިފަހަރަކުން ސަލާމަތްވީ ހަމަކިރިޔާއެވެ. މިވާހަކަ އޭނާ ކިޔައިދީ ނިމުމުން އަހަރެން އޭނާކުރެން އަހައިފީމެވެ. ތިޔަ އަނިޔާ ލިބުމަށް ފަހުން އެ އަންހެން ކުއްޖާ ދެން ދޫކޮށްލީ ހެއްޔެވެ؟ އެހެން އެހުމުން ހީނލާފައި ބުނެފިއެވެ. ލޯތްބަކީ ފަސްޖެހެން ޖެހޭ ޒާތުގެ ކަމެއް ނޫނެއްނޫންތޯއެވެ! ދިރި ހުރިއްޔާ އެ ކަމައިގެން ކުރިޔަށް ދާންޖެހޭނެ ނޫންތޯއެވެ! ތިމަންނާ ބަލިވެ އޮތް ދުވަސްވަރު އޭނާ އަހަރުމެންގެ ގެއަށް އާދެއެވެ. އަންނަނީ ދުވާލުއެވެ. އޭނާގެ މަންމަ އާއި އެކުގައެވެ. ލިބުނު އަނިޔާއިން ގަދަވިތާ މަހެއް ފުރުނުއިރު އޭނާ އާއި ކައިވެނިކޮށްގެން ގެއަށް ގެނެސްފީމެވެ. އަހަރެން އަހައިފީމެވެ. މިހާރު ވެސް އިނދެގެން ތިޔަ އުޅޭ ހައްވަޔަކީ އޭނާ ހެއްޔެވެ؟ އެހެން އެހުމުން ހިނިއައިސްގެން ބުނެފިއެވެ. އާދޭހެވެ. މި ގޭ ތެރޭގައި ތިޔަ އުޅެނީ އޭނާއެވެ.


Aamdhanee inn Tax negumuge gavaidhah aanmunge hiyaalu husha elhumah hulhuvaalaifi\nއާމްދަނީން ޓެކްސް ނެގުމުގެ ގަވާއިދަށް އާންމުންގެ ހިޔާލު ހުށައެޅުމަށް ހުޅުވާލައިފި\nއާމްދަނީން ޓެކްސް ނެގުމުގެ ގާނޫނުގެ ދަށުން އެކުލަވާލާފައިވާ އާމްދަނީން ޓެކްސް ނެގުމުގެ ގަވާއިދު އަދި ޓްރާންސްފަރ ޕްރައިޒިންގ ގަވާއިދުގެ ދެލިކޮޕީ އެކުލަވާލުމަށްފަހު އާންމުންގެ ހިޔާލަށް ހުޅުވާލާފައިވާ ކަމަށް މީރާއިން މައުލޫމާތުދެއެވެ.\nމިއީ އާމްދަނީން ޓެކްސް ނެގުމުގެ ގާނޫނުގެ ދަށުން ހަދަންޖެހޭ ގަވާއިދުތަކުގެ ތެރެއިން މިވަގުތަށް ބޭނުންވާ ބައިތަށް ހިމަނައިގެން އެކުލަވާލާފައިވާ ފުރަތަމަ ދެލިކޮޕީތަކެވެ. އަދި ކުރިއަށް އޮތްތާނުގައި ގާނޫނުގެ ދަށުން ހަދަންޖެހޭ އިތުރު ގަވާއިދުތައް އެކުލަވާލުމަށްފަހު އެ ގަވާއިދުތައްވެސް އާންމުންގެ ހިޔާލު ހޯދުމަށް ހުޅުވާލާނެކަމަށް މީރާއިން މައުލޫމާތު ދެއެވެ.\nމި ދެ ގަވާއިދަށް ހިޔާލުހުށަހަޅަން ބޭނުންވާ ފަރާތްތަކުން މީރާގެ އީމެއިލް އެޑްރެސް [email protected] މެދުވެރިކޮށް މީރާއަށް ހުށަހެޅުމަށް މީރާއިން އެދެއެވެ. އަދި ހިޔާލުހުށަހެޅުމުގެ ސުންގަޑިއަކީ 24 ޑިސެންބަރު ވާ އަންގާރަ ދުވަހުގެ މެންދުރު 12:00 ގެ ކުރިން ކަމަށް މީރާއިން މައުލޫމާތުދެއެވެ.\nއާމްދަނީން ޓެކްސް ނެގުމުގެ ގަވާއިދު އަދި ޓްރާންސްފަރ ޕްރައިޒިންގ ގަވާއިދުގެ ދެލިކޮޕީ މީރާއިން ވަނީ އެ އޮތޯރިޓީގެ ވެބްސައިޓުގައި ހާމަކޮށްފައެވެ.


08 ނޮވެމްބަރ 2016\nހޯމް މިނިސްޓަރ ވިލިގިނލި ކައުންސިލާ ބައްދަލުކުރައްވައިފި\nމިނިސްޓަރ އޮފް ހޯމްއެފެއާޒް ޢަޒްލީން އަޙުމަދު ހުވަދުއަތޮޅު އުތުރުބުރި ވިލިގިނލި ކައުންސިލްގެ ބޭފުޅުންނާއި ބައްދަލުކުރައްވައިފިއެވެ. މިބައްދަލުވުމުގައި ވާހަކަ ދެކެވިފައިވަނީ ރަސްމީކޮށް ޤައުމީ ދުވަސް ފާހަގަކުރާ ރަށެއްގެ ގޮތުގައި ގއ.\nޖަމްޢިއްޔާތައް ކުރިއަރުވާ ބާރުވެރިކޮށް، ރާއްޖޭގެ ތަރައްޤީގައި ހިމެނޭ މަސައްކަތްތައް ކުރުމުގައި އެހީތެރިވެދިނުމުގެ ގޮތުން 13 ޖަމްޢިއްޔާއަކަށް 2.2 މިލިއަން ރުފިޔާގެ ފައިސާގެ އެހީ ސަރުކާރުން ދެއްވައިފިއެވެ. މިނިސްޓްރީ އޮފް ހޯމްއެފެއާޒުން މިގްރާންޓަށް ޕްރޮޕޯސަލް ހުށަހެޅުމަށް ހުލުވާލި ފުރުޞަތުގައި ރާއްޖޭގެ އެކިކަންކޮޅުތަކުން 128 ޕްރޮޕޯސަލް ހުށަހަޅާފައިވެއެވެ.\nނަޞްރުގެ ދުވަހުގެ ރަސްމީ ޖަލްސާ ފެލިދެ އަތޮޅު ފުލިދޫގައި މިއަދު ބާއްވައިފިއެވެ. މިޖަލްސާ އޮތީ ވ. އަތޮޅު މަދުރަސާގައެވެ. މިޖަލްސާ ޝަރަފުވެރިކޮށްދެއްވީ މިނިސްޓަރ އޮފް ހޯމްއެފެއާޒް އަޒްލީން އަޙްމަދެވެ. މިޖަލްސާގައި މިނިސްޓަރ އޮފް ހޯމްއެފެއާޒު އަޒްލީން އަޙްމަދު ދެއްކެވި ވާހަކަފުޅުގައި، ޤައުމުދެކެލޯބިވާ ޒިންމާދާރު ރައްޔިތެއް އުފެއްދުމަށްޓަކައި އެދަރިންގެ ހިތްތަކުގައި ޤައުމިއްޔަތުގެ އޮތް އިންދަންޖެހޭ ކަމަށާއި އަޅުގަނޑުމެންގެ މުޅިވެށްޓަކީ އިސްލާމްދީނަށް ލޯބިކުރާ ދިވެހިބަހާއި އާދަކާދަތަކާއި ސަގާފަތަށް އަހުލުވެރި ވެއްޓަކަށް ހަދަންޖެހޭ ކަމަށް ވިދާޅުވެ މިކަންކަން ހާސިލުކުރުމަށްޓަކައި ތާރީޚުގެ ފަތްފުށްތައް ކިޔާ ބަލައި އެއިން ޢިބުރަތް ލިބިގަންނަންޖެހޭ ކަމަށް ވިދާޅުވިއެވެ.\n"އުންމީދު- ފަހި މާދަމާ" ޕްރޮގްރާމްގެ ބައިވެރިންގެ ބެލެނިވެރިންނަށް ހިންގި ހަރުދަނާ މައިންބަފައިން ތަމްރީނުކުރުމުގެ ޕްރޮގްރާމްގެ ބައިވެރިންނަށް ސެޓްފިކެޓްދިނުމުގެ ރަސްމިއްޔާތު މޯލްޑިވްސް އިންސްޓިޓިއުޓް އޮފް ޓެކްނޮލޮޖީގައި މިއަދު ބާއްވައިފިއެވެ.\n20 އޮކްޓޯބަރ 2016\nމޯލްޑިވްސް ބާސްކެޓްބޯލް އެސޯސިއޭޝަންގެ ހިންގާ ކޮމިޓީގެ އިންތިޚާބު ބާއްވައިފި\nމޯލްޑިވްސް ބާސްކެޓްބޯލް އެސޯސިއޭޝަންގެ ހިންގާ ކޮމީޓީގެ އިންތިޚާބު ބާއްވައިފިއެވެ. މިއިންތިޚާބަކީ އިންތިޚާބުގެ ކަންކަން ކުރިއަށް ގެންދިއުމަށްޓަކައި ޖަމުޢިއްޔާތަކުގެ ރަޖިސްޓްރާ އެކުލާވާލައްވާފައިވާ ވަގުތީ ކޮމިޓީން ބޭއްވި އިންތިޚާބެކެވެ.


ވީޑިއޯ ކޯލް ކޮށްގެން ކައިވެނި ކުރުން ވެސް ދިވެހި ތާރީހުގެ ތެރެއަށް! – Dhen.mv\nވީޑިއޯ ކޯލް ކޮށްގެން ކައިވެނި ކުރުން ވެސް ދިވެހި ތާރީހުގެ ތެރެއަށް!\nދެން އެމްވީ May 6, 2020 - 10:10 pm\nވީޑިއޯ ކޮންފަރެންސް މެދުވެރިކޮށް ރާއްޖޭގައި ފުރަތަމަ ފަހަރަށް ކައިވެންޏެއް ކޮށްފި އެވެ.\nމާލެ ސަރަހައްދުގައި އޮތް މި ކައިވެނީގެ ކަންކަން ކުރިއަށް ވީޑިއޯ ކޮންފަރެންސް މެދުވެރިކޮށް ކުރިއަށް ގެންގޮސްފައިވަނީ މިއަދު ހަވީރު 4:30 ގައި ފެމިލީ ކޯޓު މެދުވެރިކޮށެވެ.\nވީޑިއޯ ކޮންފަރެންސް މެދުވެރިކޮށް ކައިވެނިކޮށްދޭނެ އުސޫލެއް ދާދިފަހުން ފެމިލީ ކޯޓުން ވަނީ އެކުލަވާލާފައިވާއިރު، އެ އުސޫލުގައި ބުނެފައިވާގޮތުން އެފަދަ ކައިވެނިތަކުގައި ފުރިހަމަ ކުރަންޖެހޭނެ ކަންކަމާއި މަޖިލިސް ބާއްވާނެ ގޮތާއި ވަގުތު ކަނޑައަޅާނީ ކައިވެނީގެ ރަޖިސްޓްރާ އެވެ.\nކައިވެނީގެ މަޖިލީހަށް ކޮންމެހެން ހާޒިރުވާންޖެހޭ މީހުން ވީޑިއޯ މެދުވެރިކޮށް ހާޒިރުވެ ތިބިކަމާއި ހާޒިރުވާންޖެހޭ މީހުންގެ އަޑާއި މަންޒަރު ސާފުކޮށް ލިބެމުންދާކަން، ކައިވެނިކޮށްދޭ މީހާ ކަށަވަރުކުރަންޖެހޭނެ ކަމަށް ބުނެފައިވެ އެވެ.\nއެ ގޮތަށް ކައިވެނިކޮށްދިން ކަމުގައި ވިއަސް، ކައިވެނި ކޮށްދިނުމުގެ އުސޫލަށް ބަދަލު ގެނެސްފައެއް ނުވެ އެވެ. ކައިވެނީގެ ޚުތުބާ ކިޔައި، ކައިވެނީގެ އަގުދު ކޮށްދިނުމަށްފަހު "އަނބި ގަބޫލުކޮށްފީމޭ" ބުނާ އަޑު އަހައި އެކަން ކަށަވަރުކުރަން ވެސް ޖެހެ އެވެ.\nވީޑިއޯ ކޮންފަރެންސް މެދުވެރިކޮށް ކައިވެނި ކުރާ މީހުންނަށް ކައިވެނީގެ ސެޓްފިކެޓްގެ ގޮތުގައި ދެނީ ނަމްބަރެއް ޖަހާފައިވާ ވަގުތީ ލިޔުމެކެވެ. އެ ލިޔުން ފޮނުވާނީ އީމެއިލް ނުވަތަ ސޯޝަލް މީޑިއާގެ ވަސީލަތެއް މެދުވެރިކޮށެވެ.\nކައިވެނީގެ މައި ދަފްތަރުތަކުގައި އެ ކައިވެނިތައް ހިމަނަނީ ފަހުން ކަމަށް އެ އުސޫލުގައި ބުނެެފައިވެ އެވެ.


Virus Furathama Fenunu Wuhan Ge Ehvves Hospital Ehggai Bali Meehaku Nei - Vaguthu\nވައިރަސް ފުރަތަމަ ފެނުނު ވޫހާން އެއްވެސް ހޮސްޕިޓަލެއްގައި ބަލި މީހަކު ނެތް\nދުނިޔޭގެ އެކި ގައުމުތަުގައި ފެތުރިފައިވާ ކޮވިޑް-19 ވައިރަސް އެންމެ ފުރަތަމަ ފެތުރެން ފެށި ޗައިނާގެ ވޫހާން ސިޓީގައި ބަލިޖެހިގެން ހޮސްޕިޓަލްތަކުގައި އެޑްމިޓްކުރި އެންމެން ބަލިން ރަނގަޅުވެ ދުކޮށްލާފާއިވާ ކަމަށް ޗައިނާގެ ހެލްތު އޮފިޝަލުން ހާމަކޮށްފިއެވެ.\nކޮވިޑް-19 ގެ ނުރައްކާތެރި ވައިރަސް ޗައިނާއިން ގެ ވޫހާން ސިޓީ އިން ފުރަތަމަ ފެނިފައިވާއިރު މުޅި ޗައިނާއިން 82,827 މީހުންނަށް ވައިރަސް ޖެހިފައިވެއެވެ. މީގެން 46,452 މީހުންނަކީ ވޫހާން ސިޓި އިން ވައިރަސް ޖެހުނު އަދަދެވެ. އެއީ އެ ބައްޔަށް ޗައިނާއިން ފައްސިވި މީހުންގެ 56 ޕަސެންޓު މީހުންނެވެ.\nކޮވިޑް-19 ޖެހިގެން ޖުމްލަ ޗައިނާއިން 4,632 މީހުން މަރުވެފައިވާއިރު ވޫހާން ސިޓީއިން 3,869 މީހަކު ވަނީ މަރުވެފައެވެ. އެއީ ޗައިނާގެ ނިސްބަތުން ބަލާނަމަ 84 ޕަސެންޓު މީހުންނެވެ. އަދި އެ ގައުމުގެ ރިޕޯޓްގައި ބުނެފައިވާ ގޮތުން އެ ގައުމުން ވައިރަސް ހުރި މީހެއްގެ އަސަރު އޭޕްރީލް މަހުގެ މިއަދާއި ހަމައަށް ވައިރަސް އަލަށް އެއްވެސް ވޭދަނާއެއް ފެނިފައިނުވާ ކަމަށެވެ.\nމުޅި ޗައިނާއިން އެކަމަށް މިއަދު ފަޙުރުވެރިވަމުންދާއިރު ނޭޝަނަލް ހެލްތު ކޮމިޝަންގެ ސްޕޯކްސްމަން ވަނީ އެ ގައުމުގެ ހެލްތު އޮފިސަރުންނާއި ސިއްޙީ މާހިރުން ކޮށްފައިވާ މަސަތްކަތަށް ޝުކުރު އަދާކޮށްފައެވެ.\nމިދިޔަ އަހަރުގެ ޑިސެންބަރު މަހު ޗައިނަގެ ވޫހާން ސިޓީ އިން ވައިރަސް އެއް އުޅޭ ކަމަށް ރިޕޯޓްކޮށްފައިވާއިރު ވައިރަސް ފުރަތަމަ ފެނުނީ މިދިޔަ އަހަރުގެ ޑިސެންބަރު މަހުގެ 31 ވަނަ ދުވަހުއެވެ. ވައިރަސް ފެތުރުން ކޮންޓްރޯލް ކުރުމަށް އެ ސިޓީ ފުރަބަންދުކޮށް ގިނަ ދުވަސްތަކެއް ފަހުން ހުޅުވާލާފައިވާއިރު ފުރަބަންދު4މަހަށް ދިގުދެމިގެން ގޮސްފައިވެއެވެ.


Guraaidhoo marukazu: Hiydhathi vaahaka thakeh valhulevifaivaa hashithakaa eku! | Mihaaru\nގުރައިދޫ މަރުކަޒު: ހިތްދަތި ވާހަކަތަކެއް ވަޅުލެވިފައިވާ ހަށިތަކާ އެކު!\nކ. ގުރައިދޫގައި ހުންނަ ހާއްސަ އެހީއަށް ބޭނުންވާ މީހުންގެ މަރުކަޒު: އަޅާލާނެ މީހަކު ނުވެގެން އެތަނަށް ގެންދާ ދޮށީ އުމުރުގެ މީހުން އަހަރެއް އަހަރަކަށް ދަނީ އިތުރުވަމުން.-- ފައިލް ފޮޓޯ: މިހާރު\nއުމުރުން ދުވަސްވީ މި ފިރިހެން މީހާގެ ކޮންމެ ދުވަހެއް ނިމެނީ ދަރިފުޅު ފޯނު ކޯލެއްގެ އިންތިޒާރުގަ އެވެ. މާލީ ގޮތުން ތަނަވަހެވެ. އަމިއްލަ ދިރިއުޅުމުގައި ކުރިއަށްދާއިރު ބައްޕަ އަށް އެ ރީތި، ތަނަވަސް ގެއަކުން ޖާގަ ނެތީ އެވެ. ބައްޕަ ނުބަލާންވެގެން އެތައް އުޒުރެއް ދައްކައި، ކޮޓަރި އަށް ލައި ބަންދުކުރުން ފަދަ ކަންކަމުން ދައުލަތަށް އޭނާ ނަގަން ޖެހޭ ވަރަށް މަޖުބޫރުކުރުވީ އެވެ.\nއޭނާގެ ދެ ދަރިން ތިބެ އެވެ. ގުރައިދޫގައި ހުންނަ ހާއްސަ އެހީއަށް ބޭނުންވާ މީހުންގެ މަރުކަޒަށް އޭނާ ނުރުހުމުގައި ގެންދިޔައީ ދަރިންނަށް އަޅާނުލެވޭ ކަމުގެ ޝަކުވާތަކާ އެކު އެވެ. އެކަމަކު، ދަރިން ދިން ޔަގީން ކަމަކީ ކޮންމެ ދުވަހަކު ގުޅައި ހާލު ބަލާނެ ކަމެވެ. އޭނާގެ ސިކުނޑީގައި ކުޑަ މައްސަލައެއް ހުރުމާ އެކު، ރަނގަޅުވިހާ އަވަހަކަށް ގެއަށް ގެންނާނެ ކަމަށް ވެސް ދަރިން ވައުދުވި އެވެ.\nއެތަނަށް ގެންދިޔައިރު އޭނާގެ ބަލި އެހާ ގޯހެއް ނޫނެވެ. އެކަމަކު އެތަނުގައި އޭނާ މޮޔަކޮށްލީ ދަރިންގެެ ހަނދާންތަކެވެ. އެކަނިވެރިކަމެވެ. އެ މާހައުލުގައި އުޅެން ޖެހުމުން ކުރިމަތިވި މާޔޫސްކަމުގައި ބަލިބޮޑުވެ، އެތަނުގައި އޮވެ މަރުވިއިރު ވެސް ދަރިފުޅު ގުޅައެއް ނުލަ އެވެ. އޭނާ މަރުވުމުން، ޖެންޑާ މިނިސްޓްރީން އެކަން ދަރިންނަށް އެންގި އެވެ. އެކަމަކު ދަރިފުޅަށް މާބޮޑު ކަމަކަށް ނުވި އެވެ. މޫނުބަލާކަށް ވެސް ބޭނުމެއް ނުވި އެވެ.\nމިތަނަށް ގެންނަ ގިނަ މީހުން، ނިޔާވެ އެ ދަނީ ހަމަ މިތަނުގައި އޮވެ. ވަޅުލަނީ ވެސް ގުރައިދޫ ސަހަރާގައި.\nގުރައިދޫ މަރުކަޒުގެ ހަތަރު ފާރުގެ ތެރޭގައި މިފަދަ ކިތަންމެ ވާހަކައެއް ހިތްދަތި މަރުތަކާ އެކު ވަނީ "ވަޅުލެވިފަ" އެވެ.\nގުރައިދޫގައި ހުންނަ ހާއްސަ އެހީ އަށް ބޭނުންވާ މީހުންގެ މަރުކަޒު: އެތަނަށް ގެންދާ ގިނަ މީހުން މަރުވެދަނީ އެތަނުގައި.-- ފައިލް ފޮޓޯ: މިހާރު\n"ފަހު ނޭވާ ދޫކުރަނީ އެކަނި އޮވެ"\nހަތްދިހައިގެ އަހަރުތަކުގައި އެ މަރުކަޒު ހުޅުވީ މުސްކުޅި މައިންބަފައިން ގެންގޮސް އެކަހެރިކުރާކަށް ނޫނެވެ. ދައުލަތުގެ އެހީ ކޮންމެހެން ބޭނުންވާ މީހުންނަށް އެ ހައްގު ކަށަވަރުކޮށްދިނުމަށެވެ. އެކަމަކު ގުރައިދޫ މަރުކަޒު މިހާރު ވެފައި ވަނީ "މައިންބަފައިން އުކާލާ ކުނި ގޮނޑަކަށެ"ވެ. އެތަނަށް ލަނީ ބޭނުން ނެތިގެންނެވެ. އެނބުރި ދެން ނާންނާނެކަން ކަށަވަރުވާތީ އެވެ.\nއާއިލާ އިން ހަވާލު ނުވެއްޖެ ނަމަ އެތަނުގައި އެ މީހަކު މަރުވަންދެން ބެލެހެއްޓުން ފިޔަވައި ދައުލަތަށް ކުރެވޭނެ މާބޮޑު ކަމެއް ވެސް ނެތެވެ.\nގުރައިދޫ މަރުކަޒު ނަފްސާނީ ބަލި މީހުންނަށް ހާއްސަކުރިއަސް އެތަނުގައި ތިބީ އެ ބަލިތަކުގެ މީހުން އެކަންޏެއް ނޫނެވެ. ރަނގަޅުވެފައި ތިބި މީހުންނާއި އެއްވެސް ބައްޔެއް ނެތަސް އެތަނަށް ގެންދާ ހާލަތު ގަދަކަމުން ކުރިމަތިކުރުވި މީހުން ވެސް ހިމެނެ އެވެ. އެ މީހުންގެ ސިކުނޑި މޮޔަ ކޮށްލަނީ އެތަނުގައި ބައިތިއްބައިގެން، އާއިލީ ލޯބިން މަހުރޫމްކޮށްލައިގެންނެވެ.\nއެ މަރުކަޒުގެ ތަފާސްހިސާބުތަކުން ދައްކާ ގޮތުގައި އެތަން ހުޅުވި ފަހުން ގެންދިޔަ ދޮށީ އުމުރުގެ މީހުންގެ ތެރެއިން މަދު މީހަކު ފިޔަވައި، މަރާ ހަމައަށް އާއިލާތައް ފެނުމުގެ ނަސީބެއް ނުލިބެ އެވެ. ނަފްސާނީ ބަލީގައި ފަރުވާކުރަން ގެންދާ މީހުންގެ ތެރެއިން، ރަނގަޅުވާ މީހުންނާ ވެސް ހަވާލެއް ނުވެ އެވެ.\nހެންވޭރު އާޓިފިޝަލް ބީޗުގައި އުމުރުން ދުވަސްވީ ދެ މީހާކު އުނދޯންޏެއްގައި އިށީނދެލައިގެން ތިބެ ވާހަކަދައްކަނީ.-- ފޮޓޯ: ނިޝާން އަލީ\nހަޔާތުގެ ފަހު ނޭވާ ދޫކޮށްލަން ޖެހެނީ އެތަނަށެވެ.\n"މި ތަނަށް ގެންނަ ގިނަ މީހުން، ނިޔާވެ އެ ދަނީ ހަމަ މިތަނުގައި އޮވެ. ވަޅުލަނީ ވެސް ގުރައިދޫ ސަހަރާގައި. މަރުވެގެން ބައެއް އާއިލާތަކަށް ގުޅީމަ މޫނު ދެކިލަން ވެސް ނާދޭ،" ޖެންޑާ މިނިސްޓްރީގައި ސޯޝަލް ސާވިސް އޮފިސަރެއްގެ ގޮތުގައި މަސައްކަތް ކުރައްވާތާ 15 އަހަރުވީ ފާތިމަތު އަބްދުﷲ (ފާތުން) ވިދާޅުވި އެވެ.\nއަހަރުތަކެއް ކުރިއާ އަޅާ ބަލާއިރު، އެ މަރުކަޒަށް ގެންދާ މީހުންގެ އަދަދު ވެސް މިހާރު ވަނީ ވަރަށް ބޮޑަށް އިތުރުވެފަ އެވެ. ހަގީގަތަކީ ދައުލަތުގައި އާދޭސްކޮށްގެން ވެސް އެކަން ނުވުމުން އެ ހާލަތު ކުރިމަތިކުރުވަނީ އެވެ. އެ މަރުކަޒަށް މީހަކު ނަގާނެ ވަކި ޝަރުތުތަކެއް ހުރެ އެވެ. އޭގެތެރެއިން ދައުލަތް މަޖުބޫރުވަނީ އެ މީހެއްގެ އަމިއްލަ ނަފްސަށް ގެއްލުން ލިބިދާނެ ނުވަތަ ދީފާނެ ކަމުގެ ހާދިސާތައް މެދުވެރިވުމުންނެވެ.\nމަރުކަޒުގެ ކެޕޭސިޓީ އަށް ވުރެ ވެސް އިތުރަށް މިހާރު އެތަނުގައި މީހުން އެބަ ތިއްބެވެ. ޖުމްލަ 160 މީހުންގެ ޖާގައިގެ އެތަނުގައި މި ވަގުތު 193 މީހަކު ބަލަހައްޓަ އެވެ.\n• ދޮށީ އުމުރުގެ 26 މީހުން އެބަތިބި.\n• ދޮށީ އުމުރުގެ މީހުންގެ ތެރެއިން4މީހުންނަކީ ނަފުސާނީ ބަލީގެ މީހުން.\n• ބާކީ ތިބި މީހުންނަކީ އާއިލާއިން ހަވާލުނުވި މީހުން.\nމަރުކަޒަށް ގެންދާ މީހުން އިތުރުވުމަކީ ފާތުން އާއި އެހެން ކޭސް ވޯކަރުންގެ ކަންބޮޑުވުމެކެވެ. އެތަނުގައި ތިބޭ މީހުންގެ ކޮންމެ ދުވަހެއްގެ އާދޭހާއި ޝަކުވާ އަޑުއިވެނީ އެ މީހުންނަށެވެ. މާޔޫސްކަމުގައި ރޮއެ ހަދަނީ ވެސް އެ މީހުންގެ ގާތުގަ އެވެ.\nއިންފޮގްރެފިކްސް: ރާއްޖޭގެ އާބާދީގެ4ޕަސެންޓަކީ 65 އަހަރު މަތީގެ މީހުން ކަމަށް ސްޓެޓިސްކްޓްސް ބިއުރޯއިން މިދިޔަ އަހަރު ނެރުނު އެންމެފަހުގެ ޕްރޮޖެކްޝަންތަކުން ދައްކަ.\nފާތުން ވިދާޅުވީ ގުރައިދޫ މަރުކަޒަކީ އެ އުމުރުގެ މީހުންނަށް އެކަށީގެންވާ ތަނެއް ނޫން ކަމަށެވެ. ހަގީގަތުގައި ބޭނުންވާނީ މުޖުމަތައުގެ ތެރޭގައި ނުވަތަ އާއިލާގެ ތެރޭގައި އެ މީހުންނަށް ދިރިއުޅެވޭނެ ގޮތެއް ހަމަޖެހިފައި އޮތުން ކަމަށް ވިދާޅުވި އެވެ.\nފާތުން ސިފަކުރެއްވި ގޮތުގައި، މަރުކަޒުގެ އެ ދިރިއުޅުމަކީ ދޮށީ އުމުރުގެ މީހުންނަށް އެކަނިވެރި، ހިތްދަތި ވަގުތުތަކެވެ.\n"އެ މީހުންގެ އާންމު ޝަކުވާ އަކީ ކާއެއްޗެއް ނުލިބުމެއް ނޫން، އެހެން ކަމެއް ނުވުމެއް ވެސް ނޫން. އާއިލާ ނުވަތަ ދަރިން ނުގުޅުން. ހާލު ބަލަން ނައުން." -- ފާތުން / ކޭސް ވޯކާ\n"އަޅުގަނޑުމެން ވަރަށް ނަގަން ބޭނުން ނުވާ މީހުން ވެސް އެބަ ނަގަން ޖެހޭ. ކޭސް ވޯކާސްގެ ގޮތުގައި ބައެއް ހާލަތްތަކުގައި އަޅުގަނޑުމެންނަށް އިހުސާސްކުރެވެޔޭ އާއިލާގެ ތެރޭގައި އޭނާ ބެލެހެއްޓޭނެޔޭ، އެ ފެންވަރު އާއިލާގައި އެބަހުއްޓޭ،" ގުރައިދޫ މަރުކަޒުގެ ބައެއް ކޭސްތައް ވަރަށް ގާތުން ބަލަމުން އަންނަ ފާތުން ވިދާޅުވި އެވެ.\nފާތުން ވިދާޅުވީ އުމުރުން ދުވަސްވީ ބައެއް މީހުންނަކީ އާއިލާ އޮވެ ވެސް، ބައެއް ކަހަލަ ކަންތައްތައް ދިމާވުމުގެ ސަބަބުން ބެލެން ނެތިގެންނޭ ކިޔައިފައި ދައުލަތާ ހަވާލުކުރާ މީހުން ކަމަށެވެ. ނުވަތަ އާއިލާއެއް ނެތުމުން، އަޅާލާނެ މީހަކު ނުވެގެން ވެސް އުމުރުން ދޮށީ ބައެއް މީހުންނާ ދައުލަތުން ހަވާލުވެފައިވެ އެވެ.\n"އެއް ބަޔަކަށް ނުވިސްނިދާނެ. އެ އެކަނިވެރިކަމަކީ ނަފުސާނީ ގޮތުން އެމީހުން ވަރަށް ބަލިކޮށްލާ ކަމެއް. އެ އެކަނިވެރިކަމުގައި އެމީހުން އެ ވަކިވެދަނީ،" އޭނާ ވިދާޅުވި އެވެ.\n"އެ މީހުންގެ އާންމު ޝަކުވާ އަކީ ކާއެއްޗެއް ނުލިބުމެއް ނޫން، އެހެން އެއްޗެއް ނުލިބުމެއް ވެސް ނޫން. އެތަނުގައި ތިބޭއިރު އާއިލާ ނުވަތަ ދަރިން ނުގުޅުމާއި ހާލު ބަލަން ނުދިއުން."\nގަބޫލުކުރެވޭ ވަރަށް ވުރެ ވެސް ދަތިހާލުގައި\nޖެންޑާ މިނިސްޓްރީގެ ސްޓޭޓް މިނިސްޓަރު އަދި ގުރައިދޫ މަރުކަޒުގެ ކަންކަން ބެލެހެއްޓުމުގައި އެންމެ އިސްކޮށް ހުންނަވާ ފަޒްނާ ޝާކިރު ވިދާޅުވީ، މުޖުތަމައު މިހާރު ގަބޫލު ވެސް ނުކުރާނެހާ ދަތި ހާލުގައި ދޮށީ އުމުރުގެ ބައެއް މީހުން ދިރިއުޅެމުންދާ ކަމަށެވެ. ދޮށީ އުމުރުގެ މީހުންނާ ގުޅިގެން އެ އިދާރާ އަށް ހުށަހަޅާ މައްސަލަތަކުގެ އަދަދު އަހަރެއް އަހަރަކަށް ގިނަވަމުންދާއިރު، އޭގެ ތެރޭގައި އެންމެ ގިނައީ އަޅާލާނެ މީހަކު ނުވެގެން ދައުލަތާ ހަވާލުކުރާ މީހުން ކަމަށެވެ.\n"ވަރަށް ރަނގަޅަށް ވެސް ގޭތެރޭގައި އުމުރުން ދުވަސްވީ މީހުން ބަލާ މީހުން އެބަ ތިބި. އެއީ އަޅުގަނޑުމެން އެކްނޮލެޖް ކުރަން ވެސް ޖެހޭ ކަމެއް،" ފަޒްނާ ވިދާޅުވި އެވެ.\n"މިފަހުން އަޅުގަނޑުމެން ކުރި ދަތުރެއްގައި ދެވުނު ވަރަށް ހާލުގައި ހުރި ގެއަކަށް. އަޅުގަނޑުމެންނަށް ގަބޫލު ވެސް ނުކުރެވޭ މިހާރު ރާއްޖޭގައި އެކަހަލަ ގެއެއް ހުރެދާނެ ކަމަށް. އެކަމަކު ވެސް އެ ގޭގައި އުމުރުން ދުވަސްވީ މީހެއްގެ އަންހެން ދަރިއަކު އޭނާ ވަރަށް ރަނގަޅަށް ބަލަމުން ދިޔައީ،" ފަޒްނާ ވިދާޅުވި އެވެ.\n"އަޅުގަނޑުމެން ގާނޫނު އަސާސީން ލިބިދޭ ރައްކާތެރިކަން ހަމަ އުމުރުން ދުވަސްވީ މީހުންނަށް ވެސް ލިބޭ. އެހެން ނަމަވެސް، އުމުރުން ދުވަސްވީ މީހުންނަށް ގާނޫނެއް ނެތުމުން، ބައެެއް ކަހަލަ ޗެލެންޖެސްތައް ކުރިމަތިވޭ." -- ފަޒްނާ / ޖެންޑާގެ ސްޓޭޓް މިނިސްޓަރު\nފަޒްނާ ފާހަގަކުރެއްވި ގޮތުގައި މިނިސްޓްރީގެ އެންމެ ބޮޑު ކަންބޮޑުވުމަކީ ރާއްޖޭގައި ދޮށީ އުމުރުގެ މީހުންނާ ގުޅޭ ގޮތުން މާ ގިނަ އެސަސްމެންޓްތަކެއް ހެދިފައި ނެތުމެވެ. އެހެންވެ، މިނިސްޓްރީން މިހާރު އެ މަސައްކަތް ފަށާފައިވާ ކަމަށެވެ. އަދި ދޮށީ އުމުރުގެ މީހުންނަށް ހާއްސަ ގާނޫނެއް އެކުލަވާލުމުގެ މަސައްކަތް ވެސް ކުރަމުން އަންނަ ކަމަށް ވިދާޅުވި އެވެ.\nއިންފޮގްރެފިކްސް: އެމްއެންޔޫ އާއި ވިލާ ކޮލެޖުގެ ބައެއް ބޭފުޅުން ގުޅިގެން ހެދި ދިރާސާއަކުން ދައްކާ ގޮތުގައި ރާއްޖޭގައި އުމުރުން ދުވަސްވީ މީހުންގެ ބޮޑުބައެއް ޑިޕްރެޝަން ތަހައްމަލުކުރޭ.\nގާނޫނެއް ނެތަސް، ދޮށީ އުމުރުގެ މީހުންނަށް ހާއްސަކޮށްގެން މިިނިސްޓްރީން ގެންގުޅޭ ސިޔާސަތުގެ ދަށުން، 2019 ވަނަ އަހަރު އެކްޝަން ޕްލޭންއެއް އެކުލަވާލެވުނު ކަމަށާއި މިދިޔަ އަހަރު ފެށިގެން އެ އިދާރާގެ މަސައްކަތްތައް ބައްޓަން ކުރެވެމުން އަންނަނީ އެ ޕްލޭންގެ ދަށުން ކަމަށެވެ. އެ ޕްލޭންގެ ތެރެއިން މިއަދު މިއޮތް ހާލަތަށް މުސްތަގުބަލުގައި ދިޔަ ނުދިނުމުގެ އުއްމީދުގައި މީހުން ހޭލުންތެރިކުރުވުމަށް "ރަންވޭލާ" ނަމުގައި ރަށްރަށުގައި ހާއްސަ ކަމްޕެއިނެއް ވެސް ފަށާފައިވާ ކަމަށެވެ.\nއެ ކެމްޕެއިންގައި ކުރެވޭ މަސައްކަތްތަކަކީ؛\n• ދުވަސްވީ މީހުންނަށް ލިބެން ޖެހޭ ހައްގުތަކާއި އެމީހުންނަށް ލިބޭ އަޅާލުން އިތުރުކުރުމަށް ކުރެވޭނެ ކަންކަމާ ގުޅޭ ގޮތުން މައުލޫމާތު ދިނުން.\n• ދޮށީ އުމުރަށް ތައްޔާރުވާނެ ގޮތް މީހުންނަށް ބުނެދިނުން.\n• 65 އަހަރުން މަތިވުމަކީ ކޮންމެހެން އެނދުމަތިވާން ޖެހޭ ކަމެއްގެ ގޮތުގައި މުޖުތަމައު ގަބޫލުކުރާތީ، އެ ވިސްނުން ބަދަލުކުރުން.\n• ދޮށީ އުމުރުގެ މީހުންނަށް ހާއްސަކޮށްގެން ބާއްވާ ސެޝަންތަކުގައި އެ އުމުރުގެ މީހުން ކަމެއް ނެތިފައި ތިބޭ ތިބުން ބަދަލުކުރުމުގެ ގޮތުން ކުރެވިދާނެ ކަންކަން ކިޔައިދިނުން.\nފަޒްނާ ވިދާޅުވި ގޮތުގައި، ދޮށީ އުމުރުގެ މީހުންނަށް އިހުތިރާމާއި އަޅާލުމާއި އޯގާތެރިކަމާއި އަދި އެހީތެރިކަން ދިނުމުގެ މަސައްކަތް ކާމިޔާބު ވާން އޮތީ ގޭތެރެއިން އެ މަސައްކަތް ފެށިގެން ކަމަށެވެ. ގޭތެރޭގައި އުޅޭ ކުޑަކުދިންނަށް، ބޮޑެތި މީހުން އެކަމުގައި މިސާލު ދެއްކުމަކީ ކުދިން ބޮޑުވަމުން އަންނައިރު، އެ ކުދިން ވެސް ދޮށީ އުމުރުގެ މީހުންނަށް އިހުތިރާމް ކުރަން ދަސްވާނެ ކަމެއް ކަމަށެވެ.\nމި ބަދަލުތަކާ އެކު، އަޅާލާނެ މީހަކު ނުވެގެން ގުރައިދޫ މަރުކަޒަށް ގެންދަން ޖެހޭ، ޖެހުން ވެސް މަދު ކުރެވިދާނެ ކަމަށް އޭނާ ގަބޫލުކުރައްވަ އެވެ.\nއުމުރުން ދުވަސްވީ ދެމީހަކު މޫދުގައި.-- ފޮޓޯ: ނިޝާން އަލީ / މިހާރު\n"މަރުކަޒު ކުރުން ނޫން ގޮތެއް ހޯދައިދީ"\nދޮށީ އުމުރުގެ މީހުން މަރުކަޒު ކުރުމަކީ އެންމެ ރަނގަޅު ގޮތް ނޫން ކަމަށް މިނިސްޓްރީން ވެސް ގަބޫލުކުރެ އެވެ. އެކަމަކު، ރާއްޖޭގައި ދޮށީ އުމުރުގެ މީހުންނަށް ހާއްސަކޮށް، ރަނގަޅު އޯލްޑްއޭޖް ފެސިލިޓީތަކެއް ނެތުމުން، ގުރައިދޫ މަރުކަޒަށް ގެންދިއުން ނޫން އިތުރު ގޮތެއް ވެސް ނެތެވެ. އެ މަރުކަޒުގައި އެ އުމުރުގެ މީހުންނަށް ބޭނުންވާ ގިނަ ވަސީލަތްތައް ނުހުރެ އެވެ.\nދޮށީ އުމުރުގެ މީހުންގެ ހައްގުގައި މަސައްކަތްކުރާ އިސްރަށްވެހިގެންގެ ޖަމިއްޔާގެ ރައީސް އަބްދުލް އަޒީޒް ޔޫސުފް ވިދާޅުވީ، ގުރައިދޫ މަރުކަޒަކީ އަޅާލާނެ މީހަކު ނެތިގެން އެ އުމުރުގެ މީހުން ގެންދަން ރަނގަޅު ތަނެއް ނޫން ކަމަށާއި ވަރަށް ވަރުގަދަ އެޑްމިނިސްޓްރޭޝަނަކާ އެކު ނޫނީ އެގޮތަށް ހިންގައިގެން ވެސް ވާނެ ތަނެއް ނޫން ކަމަށެވެ.\n"އެއީ ބަޔަކު މީހުން އަޅާލާނެ މީހަކު ނުވީމަ ގެންގޮސް ލައިފައި ތިބި ތަނެއް. ރަނގަޅު ކަމެއް ސަރުކާރުން ކޮށްދެއްވާފައި ހުރީ. އަޅުގަނޑު މި ދައްކަނީ ދޮށީ އުމުރުގެ މީހުން، އަޅާލާނެ މީހަކު ނެތަސް ނުވަތަ އެހެން ކަމެއް ވެގެން ވިޔަސް ގޮސް އެ މީހުނަށް ތިބެވޭނެ ޒަމާނީ ފެސިލިޓީއެއް ހުންނަން ޖެހޭނެއޭ،" ގިނަ އަހަރުތަކެއް ވަންދެން ސަރުކާރުގެ މަތީ މަގާމުތައް ފުރުއްވި އަޒީޒް ވިދާޅުވި އެވެ.\n"ނިޒާމުގެ ތެރޭގައި ހުންނަން ވާނެ ބައެއް އޯލްޑްއޭޖް ހޯމް ތަންތަން. ބައްލަވާ ޒުވާނުންނަށް ހަދައިދީފައި ހުރިހާ ތަންތަން. އެކަމަކު މީހާ މުސްކުޅި ވެއްޖެއްޔާ ހަމަ އެއްލައިލަނީ،" އޭނާ ވިދާޅުވި އެވެ.\nއެ މަރުކަޒަށް ދެވުމުން އަޅުގަނޑަށް އިހުސާސްކުރެވުނީ ވަރަށް ނެގި މަޑުވެފައި، އުއްމީދު ކުޑަވެފައި، އެހެން މީހުންނާ ވަރަށް ބޮޑަށް އެކަހެރިވެފައި އޮތް ކޮމިއުނިޓީއެއްގެ ގޮތުގައި. އެތަނުގެ ތެރެއަށް ވަދެފައި ނިކުންނަ ކޮންމެ ފަހަރަކު، ފުރަސަތު ލިބުނު އެ ތިން ފަހަރު ރޭގަނޑު ނިދަން ވެސް ކުޑަކޮށް އުނދަގޫވި. -- މެމްބަރު ޖީހާން\nގުރައިދޫ މަރުކަޒާ ގުޅޭ ގޮތުން ވާހަކަދައްކަވަމުން ރައްޔިތުންގެ މަޖިލީހުގެ ހިންނަވަރު ދާއިރާގެ މެމްބަރު އަދި މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީގެ މުގައްރިރު ޖީހާން މަހުމޫދު ވެސް ވިދާޅުވީ، އަޅާލާނެ މީހަކު ނެތް ދޮށީ އުމުރުގެ މީހުންނާއި ނަފުސާނީ ބަލިތަކަށް ފަރުވާ ހޯދާ މީހުން އެއްތަނަކަށް ގެންދަން ޖެހުމަކީ ކަންބޮޑުވެވަޑައިގަންނަވާ ކަމެއް ކަމަށެވެ. އެތަނުގެ މާހައުލު ބޮޑަށް ސިފަވަނީ ހޮސްޕިޓަލެއް ކަހަލަ ތަނެއްގެ ގޮތުގައި ކަމަށް ވިދާޅުވި އެވެ.\n"އެއީ ނަފުސާނީ ގޮތުން މީހާ އަށް ވަރަށް ބޮޑަށް އަސަރުކޮށް، ބަލިކަށި ކޮށްލާ ކަހަލަ މާހައުލެއް ކަމަށް އަޅުގަނޑުމެންނަށް ސިފަވަނީ،" ޖީހާން ވިދާޅުވި އެވެ.\nއިންފޮގްރެފިކްސް: 2019 ގައި ހެދި ހައުސްހޯލްޑް އިންކަމް އެންޑް އެކްސްޕެންޑީޗާ ސާވޭގައި ފާހަގަކޮށްފައިވާ ރާއްޖޭގައި އުމުރުން ދުވަސްވީ މީހުން ސިއްހަތުގެ ތަފާސްހިސާބު.\nއޭނާ ވިދާޅުވީ، މަޖިލީހުގެ މި ދައުރުގައި އަލަށް އުފެއްދި ޖެންޑާ ކޮމިޓީއާ ހަވާލުވުމަށް ފަހު، އެންމެ ފުރަތަމަ ވެސް ކުރެއްވި ކަމަކީ ގުރައިދޫ މަރުކަޒަށް ޒިޔާރަތްކޮށް އެތަނުގައި ތިބި މީހުންގެ ހާލު ބެލުން ކަމަށެވެ. އަދި އޭގެ ފަހުން ކުދިކުދި ކަންކަމުން ފަށައިގެން، ބޮޑެތި ކަންތައްތައް ހައްލުކުރުމަށް ވެސް އެ ކޮމިޓީން ގިނަ މަސައްކަތްތަކެއް ކޮށްފައިވާ ކަމަށް ވިދާޅުވި އެވެ.\n"އެ މަރުކަޒަށް ދެވުމުން އަޅުގަނޑަށް އިހުސާސްކުރެވުނީ ވަރަށް ނެގި މަޑުވެފައި، އުއްމީދު ކުޑަވެފައި، އެހެން މީހުންނާ ވަރަށް ބޮޑަށް އެކަހެރިވެފައި އޮތް ކޮމިއުނިޓީއެއްގެ ގޮތުގައި. އެތަނުގެ ތެރެއަށް ވަދެފައި ނިކުންނަ ކޮންމެ ފަހަރަކު، ފުރަސަތު ލިބުނު އެ ތިން ފަހަރު ރޭގަނޑު ނިދަން ވެސް ކުޑަކޮށް އުނދަގޫވި،" ޖީހާން އެ ތަޖުރިބާ ކިޔައިދެއްވި އެވެ.\n"އަޅުގަނޑު ހިތަށް އަރާ ޒަމާނުއްސުރެ މިކަން ބަދަލުނުވެ، މި އޮތީ ކީއްވެބާއޭ. ހަތްދިހައިގެ އަހަރުތަކުގައި ހުޅުވުނު މަރުކަޒެއް އެއީ. އަދި ކިރިޔާ އަޅުގަނޑުމެން މި ދައްކަނީ ސިޔާސަތެއްގައި ލިޔެވިގެން އެތަން ބަލަން ޖެހޭ ވާހަކަ،" އޭނާ ވިދާޅުވި އެވެ.\n"އަޅުގަނޑު ގަބޫލުކުރާ ގޮތުގައި އެ މަރުކަޒަކީ އާއިލާތަކުން ނުބެލެހެއްޓޭ ހާލުގައި ދޮށީ އުމުރުގެ މީހުން ލާން ޖެހޭ މަރުކަޒަކަށް ވެގެން ނުވާނެ. އެހެން އެކަން ވިޔަ ނުދިނުމަށް ސިޔާސަތުތަކެއް ބަދަލުކުރަން ޖެހޭ،"\nއެ މަސައްކަތް ކުރައްވަމުން އަންނަ ކަމަށް ވެސް ވިދާޅުވި އެވެ.\nއެ ސިޔާސަތުތައް އިސްލާހު ކުރާއިރު ވިސްނަވާނެ ބައެއް ކަންކަން ޖިހާން ފާހަގަކުރެއްވި އެވެ. އޭގެ ތެރެއިން ބަައެއް ކަންކަމަކީ؛\n• ދޮށީ އުމުރުގެ މީހުންނާ މެދު އިހުމާލުވާ އޭނާގެ އާއިލާގެ މީހުންނަށް ފިޔަވަޅު އެޅުން.\n• ކޮމިއުނިޓީ ވޯކަރުން ގޭގެ އަށް ފޮނުވާ ދޮށީ އުމުރުގެ މީހުން އުޅޭ ގޮތާއި ހާލު ބެލުމާއި އަދި އާއިލާ އަށް ބޭނުންވާ އެހީތެރިކަން ދިނުން.\n• ދޮށީ އުމުރުގެ މީހުންނަށް ދިމާވާ މައްސަލަތައް ރަށު ފެންވަރުގައި ހައްލުކުރުމަށް ރަށްރަށުގެ ކައުންސިލުތައް ބާރުވެރިކުރުވުން.\n• ކޮންމެ އާއިލާއެއްގެ ކޮންމެ މެމްބަރެއްގެ ހާލު ބެލުމަކީ ލާމަރުކަޒީ ގާނޫނުގައި އަންހެނުން ތަރައްގީ އަށް މަސައްކަތް ކުރާ ކޮމިޓީތަކުގެ މެމްބަރުންގެ ޒިންމާއަކަށް ވާތީ އެ ކަންކުރުމަށް ބާރުއެޅުން.\n• ސްކޫލް މާހައުލުން ދޮށީ އުމުރުގެ މީހުންނަށް އިހުތިރާމްކުރަން ކުދިންނަށް ދަސްކޮށްދިނުން.\nނަަމަވެސް، ހުރިހާ ކަމަކީ ގާނޫނާއި ގަވާއިދުން ހައްލުވާން އޮތް ކަންކަން ނޫން ކަމަށް ވިދާޅުވި އެވެ. ޖެންޑާ މިނިސްޓްރީން މިހާރު އެކުލަވާލަމުން އަންނަ ދޮށީ އުމުރުގެ މީހުންނަށް ހާއްސަ ގާނޫނުން ގިނަ ހައްގުތަކެއް ކަށަވަރުކޮށްދެވޭނެ ކަމަށް ވިޔަސް، މި މައްސަލަތައް ހައްލުކުރުމުގައި މުޖުތަމައުގެ ނުވަތަ އާންމުންގެ އަމިއްލަ ޒިންމާ ވެސް ވަރަށް ބޮޑު ދައުރެއް އަދާކުރާނެ ކަމަށް ޖީހާން ދެކެވަޑައިގަންނަވަ އެވެ.\n"ކުޑަކުއްޖެއް ވިޔަސް އަދި އުމުރުން ދުވަސްވީ މީހަކަށް ވިޔަސް، މަރުކަޒަކަށް ލައިގެން އެކަހެރި ކޮށްގެން ގެންގުޅޭ ސިޔާސަތު އަޅުގަނޑުމެން ހުއްޓާލަން ވެއްޖެ،" އޭނާ ވިދާޅުވި އެވެ.\n"އިންސާނާ ދުނިޔެ އަށް އަންނަނީ، އާއިލާއެއްގެ ތެރޭގައި އުޅެ، މަރުވެދާން. އެންމެ ބޭނުންވާ ވަގުތުގައި، އެ އުމުރުގައި މަރުކަޒެއްގެ ތެރޭގައި އިނުން ވާނީ އެންމެ ހިތްދަތި އިހުސާސަށް."\nމިކަން މިހެން ވަނީ ދަވްލަތުގެ އިހުމާލުން\nސަފާރީ ކޭސް ހަދާންކޮށްދެން\nމައިންބަފައިން ހެޔޮ ދޯ ދަރިންނަަށް ކޮންމެ ގޮތެއް ހެދިޔަސް އަޅެ ދަރިން ގެއިން ނެރެ އެއްލާލާ ކިތައް މައިންނާ ބަފައިން އުޅޫތޯ ލިޔެލަބަލަ،\nވަރިހަމައެއް ނޫން، އެކަމަކު އެހެނޭ ކިޔާފަ އެއްކަލަ މައިންބަފައިން އުމުރުން ދުވަސްވެ ގައިބާރު ދެރަވީމަ ބަދަލު ހިފުމުގެ ރޫޙުގަ އެފަދަ އަނިޔާއެއް ދިނުމުގެ އެއްވެސް ޙައްގެއް ދަރިންނަކަށް ނޯންނާނެ، އެއީ ކޮށްގެން ވާނެ ކަމެއް ނޫން، މައިންބަފައިން ދަރިންނަށް އިހާނެތިކޮށް ހިތިއްޔޭ ކިޔާފަ...........\nއެހެންވަނީ ދަރިންވެސް ބައެއްފަހަރު އެގޮތަށް ބޭނުންވާތީ ނޫނީ އުޅޭގޮތހުން އިސްލާހް ކުރަންވެސް އެކަން އެގޮތައް ކުރަންޖެހޭ، އަދި ތިވަރަހ ވިސްނޭ މީހަކަށް ހަދައިދިނީވެސް މައިން ބަފައިންކަން ހަނދާން ކުރަނޖެހޭ\nއާން، ނުޖެހޭނެ އެހެން ހަދާކަށް މައިންބަފައިން އެއީ. އަހަރެންގެ މަންމަ މަ ދޫކޮއްފަ ދިޔައީ އެންމެ2އަހަރުގަ ބައްޕައެއް ނެއް. މާމަ އަހަރެން ބަލާ، މާލެ ފޮނުވައިގެން ކިޔަވާދީ މޮޅު ކުއްޖަކަށް ހަދާ، ވަޒީފާ އައް ވަނީމަ މަންމަ އައް މަ ފެނިއްޖެ، ޝަކުވާ ކުރަން ބޭނުންވި އެކަމަކު އެއްވެސަ ޝަކުވާ އެއް ނުކުރަން މަންމަ ކާރީގައެއް، އޭރުން ފެށިގެން މަންމަޔާ، މާމަގެ ހުރިހާ ކަމެއް ބަލަމުން މިދަނީ އަހަރެން. އެއީ ދަރިންއައް އޮއި ވާޖިބެއް.\nދުވަސްވީމީހުން ބަލާނެ ތަނެއް އުފެއްދުން ވ މުހިންމު\nމައިންބަފައިން ތިބި ނަމަވެސް ލޯތްބާއި އަޅާލުމާއި އޯގާތެރިކަމުގެ ފިރުމުން ތަކުން މަޙުރޫމް ވެފައިވާ ދަރިންވެސް ތިބެއެވެ. މައިންބަފައިން ބޭނުންވަނީ ދަރިއަށް ލިބޭ ފައިސާ އާއި މުދަލެވެ. އޯގާތެރި ހިތަކާއި އެކީ މައިންބަފައިންގެ ލޯތްބަށް ސަލާން ޖަހަމެވެ.\nގިނަގިނައިން މިކަހަލަ ހަބަރާއި ރިޕޯޓުތައް ގެންނަންވީ. އަޅުގަނޑު ތަޖުރިބާ އަކީ މައިންބަފައިން ނަށް އެންމެ ރަނގަޅަށް ކަމޭ ހިތާ އެމީހުންނަށް އަޅާލަނީ އެމީހުންގެ ދަރިންގެ ތެރެއިން ގިނަފަހަރު އެއްކަލަ ބުނާ "ގުއި" ދަރި.މީ ހަގީގަތް.މަިއންބަފައިންވެސް ގިނަފަހަރު އެންމެ އަޅާލާ ލޯބިވާނީ އެމީހުންނަށް އެންމެ އަޅާނުލާ މީހާދެކެ.\nގައިގަ ވަރު ހުރި ދުވަހު ދަރިން އެއްލާލާފަ އުޅޭނާހާތާކު އުޅެފަ ގައިބާރު ދެވަރަވީމަ އެދަރިންގެ ފައިބުޑަށް އަޔަކަސް އެދަރިންނެއް ނުބަލާނެ. ބައެއް މައިންބަފައިންނަށް ހީވާކަހަލަ ދަރިންނަކީ އެމީހުން މުސްކުޅިވާ ދުވަހު އިންވެސްޓްކުރަން ދުރާލާ ސޭވްކުރި މުދާގަނޑެކޭ. އެހެނެއް އަދި އެކަމެއް ނުވާނެ. އެމީހަކު ދަރިންނާ މެދު ކަންކުރި ގޮތަކަށްް އެމީހަކު މުސްކުޅިވާ ދުވަހު އެމީހަކާ މެދުވެސް ކަންވެވިގެން ދާނީ.\nބޭފުޅާ ތީ ވަރަށްކޮށި ވިސްނުމެއް، ހަމަ މިހާރުން މިހާރަށް ތިޔަ ވިސްނުން ބަދަލުކުރޭ، ތިގޮތަށް ތިބާގެ މައިންބަފައިންނާ ދޭތެރޭ ކަންކުރީމަ، ތިބޭފުޅާގެ ދަރިންވެސް ތިބޭފުޅާ ދުވަސްވެ ބަލިކަށިވާ ދުވަހު ހަމަ ތިބޭފުޅާއާ ދޭތެރޭގަ އެފަދަ ނިކަމެތި ގޮތަކަށް ކަންކުރަން ފުރުސަތު ހުޅުވިގެން ތިދަނީ.\nއިސްލާމް ދީނުގައި އަންގަވާފައި އޮންނަނީ މައިންބަފައިންނާ ދިމާއަށް އުއްފު ވެސް ނުބުނުމަށާއި މައިންބަފައިންނަށް ހެޔޮކޮށް ހިތުމަށް. އެކަން ކަލެއަށް އެނގޭބާ؟ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nމީހުންބުނޭ އެމީހަކު މައިންބަފައިނަށް ކަންކުރިގޮތަށޭ އެމީހަކު މުސްކުޅިވީމާ އެމީހެއްގެ ދަރިންވެސް ކަންކުރާނީ. ކޮންމެ މީހަކީވެސް ދުނިޔޭގައި ހުރިނަމަ މުސްކުޅިވާނެމީހެއް، ބަލިވާނެމީހެއް. ވީމާ މައިންބަފައިންނަށް އަޅާލާ. އެމީހުން ތިބާމެން ޅަ އިރު ބަލާބޮޑުކުރީ ތިބާމެން ދަރިން ތިބާމެން ތިޔަ ބެލިގޮތަށް ލޯތްބާ އަޅާލުމާއެކު. ވީމާ މައިންބަފައިންނަށް އޯގާތެރިވެ ލޯބިދީ.\nމިފަދަ ދަރިން ހިތަށް އަރާނެބާ އޭނާ މުސްކުޅިވާދުވަހު އޭނާގެ ދަރިން ހަމަ އެގޮތަށް ތިމާގެ އަމިއްލަ މައިން ބަފައިންނަށް ހެދިގޮތް ނުހަދާނެއޭ؟ މިވާހަކަ އެބަޖެހޭ ނޫންތޯ މަޖިލީހުގައިގެސް ހުތުބާގާވަސް ދައްކަން؟؟\nގިނަ ފަހަރު ދަރިން ބޮޑުވެގެން މައިން ބަފައިންނަށް އަޅާ ނުލަނީ އެ މައިންބަފައިން ދަރިންނަށް އިހުމާލުވެ އަނިޔާ ދީފަވާތީ. ބައެއް މީހުންނަކީ ދަރިންނަށް ޖިންސީ ގޯނާ ކޮއްފަވާ މީހުން. ދެން އެ ދަރިން ބޭނުންވާނެތަ އެފަދަ މީހެއް އެމީހުންގެ އާއިލާއާ އެކު ގެންގުޅެ އެހެން ކުޑަކުދިންނަށް އެގޯނާ އަށް ހުށަހެޅޭނެ ގޮތްވާން؟


3 dhivehinnaa eku qaumee airline Maldivian ge nan Everest ah | Mihaaru\nތިން ދިވެހިންނާ އެކު ގައުމީ އެއާލައިން މޯލްޑިވިއަންގެ ނަން އެވަރެސްޓަށް\nއެވަރެސްޓަށް އަރާ ފަރީހާ (ވ)، ހާމިދު (ކ) އަދި ވަހީދު (ކ-2): އެ ތިން މީހުން އެރުމަށް ހަމަޖެހިފައިވަނީ އެވަރެސްޓްގެ ބޭސް ކޭމްޕަށް.-- ފޮޓޯ: މޯލްޑިވިއަން\n23 ސެޕްޓެމްބަރ 2016 - 20:20\nގައުމީ އެއާލައިން މޯލްޑިވިއަން އިން ސްޕޮންސަކޮށްގެން ތިން ދިވެހިން މައުންޓް އެވަރެސްޓަށް އެރުމަށް ތައްޔާރުވެއްޖެ އެވެ.\nމޯލްޑިވިއަން އިން ސްޕޮންސަކޮށްފައިވަނީ ބޭންކް އޮފް މޯލްޑިވްސް (ބީއެމްއެލް) ގެ ޗެއާޕާސަން އަދި ވިޔަފާރިތަކަށް ހާއްސަ ކޮންސަލްޓެންސީގެ ހިދުމަތް ދޭ އެފްޖޭއެސް ކޮންސަލްޓިންގެ ވެރިޔާ ފަރީހާ ޝަރީފް، އެފްޖޭއެސްގެ ސީއީއޯ ހާމިދު ސޯދިގު އަދި ޔޫއެންޑީޕީގައި މަސައްކަތްކުރާ އަބްދުﷲ ވަހީދު އެވެ.\nފަރުބަދަ ފަދަ ތަންތަނަށް އެރުމުގެ އެއްވެސް ތަޖުރިބާ ނެތް މި ތިން މީހުން މިހާރު ނޭޕާލް އަށް ގޮސްފައިވާ އިރު، ފުރުމުގެ ކުރިން ވަނީ ރާއްޖޭގައި ތަމްރީންތަކެއް ހަދައިފަ އެވެ. އެގޮތުން، މާލޭ ޓްރެކް ދަނޑުގައި ދުވުމާއި އިތުރު ކަސްރަތުތައް ވެސް ކޮށްފައިވެ އެވެ.\nފަރީހާ އާއި ހާމިދު އަދި ވަހީދު ދިއުމަށް ހަމަޖެހިފައިވަނީ ނޭޕާލްގެ ވެރިރަށް ކަތަމަންޑޫ އިން ފްލައިޓުގައި ލޫކާ އަށެވެ. އެއީ ދުނިޔޭގެ އެންމެ އުސް ފަރުބަދަ ކަމަށްވާ އެވަރެސްޓަށް އެރުމަށް ފެށުމުގެ ކުރިން މީހުން އާންމުކޮށް މަޑުކޮށްލައިގެން ތިބޭ ޓައުންއެކެވެ.\nދަތުރާއި ތިބުމާއި އެނޫން ވެސް ހުރިހާ ހަރަދެއް ހަމަޖައްސާ މޯލްޑިވިއަންގެ އޮފިޝަލަކު މިއަދު ވިދާޅުވީ ފަރީހާ އާއި ހާމިދު އަދި ވަހީދު އެވަރެސްޓަށް އެރުމުގެ ދަތުރު އަންނަ އާދިއްތަ ދުވަހު ހެނދުނު ފަށާނެ ކަމަށެވެ. އެ ދަތުރު، "#MaldivianAtEverest" ހޭޝްޓެގްގެ ދަށުން ފޭސްބުކް އާއި ޓްވިޓާ މެދުވެރިކޮށް ދިވެހިންނަށް ގެނެސްދޭނެ ކަމަށް އޭނާ ވިދާޅުވި އެވެ.\nމޯލްޑިވިއަން ޖަހާފައިވާ ޓީޝާޓް ލައިގެން އެ މީހުން ތިބޭ އިރު، އެފަދަ ބެނާ އާއި އެހެން ބައެއް ތަކެތި ވެސް ބޭނުންކުރާނެ އެވެ.\n"އަޅުގަނޑުމެންގެ މަގްސަދަކީ އެޑްވެންޗާ ޓޫރިޒަމްގެ ތެރޭގައި ހިމެނޭ މިކަހަލަ ކަންކަމަށް ދިވެހިންގެ ޝައުގުވެރިކަން އިތުރުކުރުން،" އޮފިޝަލް ވިދާޅުވި އެވެ.\nފަރީހާ އާއި ހާމިދު އަދި ވަހީދު އެރުމަށް ހަމަޖެހިފައިވަނީ އެވަރެސްޓްގެ ބޭސް ކޭމްޕާ ހަމައަށެވެ. ކަނޑުގެ ލޮނުގަނޑުން ފެށިގެން 5،364 މީޓަރު (17،598 ފޫޓް) އުސް އެތަނަކީ އެވަރެސްޓް ހިމެނޭ ހިމާލަޔާ ފަރުބަދަތަކަށް އެރުމުގައި އެންމެ ގިނައިން ބޭނުންކުރާ މަގެވެ.\nމީގެ ކުރިން ވެސް ބައެއް ދިވެހިން ވަނީ އެވަރެސްޓްގެ އެކި ހިސާބުތަކަށް އަރައިފަ އެވެ.\nމޯލްޑިވިއަން އެއާލައިން އައިލެންޑް އޭވިއޭޝަން\n17 ކޮމެންޓް, 75 ރިއެކްޝަންސް\nކޮމެންޓު ތައް ކިޔައި ފިން ..... ބޭފުޅުން ނަށް ދިން ދަ ތުރެއް\nއާދައިގެ ބަޔަކަށް ތިޔަފަދަ ފުރުސަތުތަކެއް ދެވިދާނެތޯ؟ ހާދަބޭނުންވާނެޔޭ ނިކަމެއްޗަކަސް އުހަށްއެރުމަށް އިނގޭތޯ؟\nދަބަސް އަޅުވައިގެން ތިއްބަކަސް ފޮޓޯއިން ތިފެންނަ ކުދީން ކޮޅު ވަރަށް ފިޓްނޫން ކަން ފެނޭ.\nޢެމެރިކާ ގެ 2020 ގެ ބާނީ ގެ ދަނބިދަރި\nޙުސްފޮނި .ކީއްތަޥާނީ މިއުޅޭ ނިކަމެތިން ގެ އާއިލާ އަކުން ކުއްޖަކު ފޮނުވިނަމަ. ޙައްތަހާ ވެސް ލިބޭ މީހުންނަށް އުފާ މި ލިބެނީ.ކަޑަދޯ އެހެންވީމަ.\nބޭކާރު ކަމެއް. ބޭކާރު ވަގުތުތަކެއް. ބޭކާރު ޚަރަދުތަކެއް.\nނޮޓް ޓު ދަ ޓޮޕް\nމިއީ، އެވަރެސްޓަށް އެރުމެއް ނޫން. ތިއްބެވި ބޭފުޅުންނަށް ބަލާލާފައި އިނގޭ އެންމެ އުހަށް އެރޭވަރަށް ތަމްރީނު ވެފައި ނެތްކަން. އަރަނީ ބޭސް ކޭމްޕާ ހަމައަށް. ބޭސް ކޭމްޕާ ހަމައަށް ދިޔަ ދިވެހިން އުޅޭ. ސޯ ނޮޓް ނިއުސްވާރދީ އޮރ މަޗް އޮފް އަ ސްޕެޝަލް ފީޓް.\n"ފަރުބަދަ ފަދަ ތަންތަނަށް އެރުމުގެ އެއްވެސް ތަޖުރިބާ ނެތް މި ތިން މީހުން މިހާރު ނޭޕާލް އަށް ގޮސްފައިވާ އިރު" ކީއްވެބާ މިކަހަލަ ކަންތައް ކުރާ ބައެއް ސްޕޮންސާނުކުރީ؟\nހަމަ ހިތައްއެރީމަ ގޮސް އަރާ ފޭބޭ ތަނެކަށް ނޫނޭ އަރަން ތިއުޅެނީ. ވަރަށް ބައިވަރު ޓްރެއިނިންގ ބޭނުންވާނެ. ތަންތަނުގެ ވެރިންވެސް މިކަހަލަ ތާކުންތާކު ނުޖެހޭ އިސްރާފް ކުރާތީ ވަރަށް ދެރަވޭ.\nޙަމަ ހުވާކޮށް ބުނަން އިނގޭ އާދާއިގެ ބަޔަކު ދިޔަނަމަ ސްޕޮންސަރއެއް ނުލިބޭނެކަން. ޏަމަވެސް ކުންފުނިތކުގެ އިސްވެރިން ވީމާ ހަމަޖެހުނީ\nބަޔަކަށް ދަތުރެއް ހަމަޖައްސާލަ ދިނީ ދޯ. ތިވަރުކަމަކަށް ސްޕޮންސަރ ދޭން ބަލަންޖެހޭ ކްރައިޓީރިޔާއއް ބެލިފައިނެތް.


BREAKING NEWS: Fuhgiri Deal Ge Sirruthah Pandora Papers In Leak Kollaifi - Vaguthu\nފުއްގިރި ޑީލްގެ ސިއްރުތައް ޕެންޑޯރާ ޕޭޕާސްގައި ފަޅައި އަރުވާލައިފި\n5 މަސް ކުރިން ( ޑިސެމްބަރު 6, 2021 )\nއެމްއެމްޕީއާރްސީ މެދުވެރިކޮށް ރ. ފުއްގިރި ކުއްޔަށް ދިނުމުގެ މުއާމަލާތާ ބެހޭ މައުލޫމާތުތަކެއް ފެންޑޯރާ ޕޭޕާސްއިން ފަޅައި އަރުވާލައިފި އެވެ.\nޕެންޑޯރާ ޕޭޕާސް އިން ދުނިޔޭގެ އެކި ގައުމުތަކުގެ ވެރިން ހިންގާފައިވާ ކޮރަޕްޝަންގެ އަމަލުތަކުގެ މައުލޫމާތުތައް މީގެ ކުރިން ވެސް ލީކް ކޮށްލާފައެވެ.\nފުއްގިރި ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު ނަންގަވައި ލޯންޑާ ކުރެއްވި ކަމުގެ ތުހުމަތުގައި ކުރީގެ ރައީސް އަބްދުﷲ ޔާމީނާއި ސަން ކުންފުންޏާއި ކްރިކް ރިޒާގެ މައްޗަށް ވަނީ ދައުވާ އުފުލާފައެވެ.\nލީކް ކޮށްލި މައުލޫމާތުތަކުގެ ތެރޭގައި ބުނެފައި ވަނީ ފުއްގިރި ކުއްޔަށް ދިނުމުގައި ރައީސް ޔާމީން 1.1 މިލިއަން ޑޮލަރުގެ ރިޝްވަތު ނެގިކަމަށް ތުހުމަތުކޮށް ދިވެހިރާއްޖޭގެ ޕްރޮސެކިއުޓަރ ޖެނެރަލް ދައުވާ އުފުލާފައިވާ ކަމަށެވެ.\nފުއްގިރި ހޯދުމުގެ މުއާމަލާތުގައި އިންޑިއާގެ ވިޔަފާރިވެރިއެއް ކަމަށްވާ އަވިނަޝް ބޮސާލް ވެސް ހިމެނޭ ކަމަށް އާއްމު ކޮށްފައިވާ ޕެންޑޯރާ ޕޭޕާސްގައި ބުނެފައި ވެއެވެ. އިންޑިއާގެ ވިޔަފާރިވެރިޔާ ބޮސާލް އަކީ އިންޑިއާގެ އެންމެ ބޮޑު އެއް ޕްރޮޕަޓީ ޑިވެލޮޕަރެވެ. އަދި ރައީސް ޔާމީނަށް ރިޝްވަތުގެ ގޮތުގައި 1.1 މިލިއަން ޑޮލަރު ދިނީ ވެސް އިންޑިއާގެ ވިޔަފާރިވެރިޔާ ކަމަށް ބުނެފައި ވެއެވެ.\nއެކަމަށް ބާރުލިބޭ އިތުރު ހެއްކެއް ރިޕޯޓްގައި ނެތެވެ.\nޕެންޑޯރާ ޕޭޕާސް އިން މިރޭ ބުނެފައި ވަނީ ރަޝިއާގެ ބާރުގަދަ މީހެއް ކަމަށްވާ ކެރިލް އެންޑްރޮސޯވް ކ.އަތޮޅުން ފަޅެއް ވެސް ގަނެފައިވާ ކަމަށެވެ. އޭނާ އަކީ ކުރިން ރަޝިއާ ރައީސް ވްލަޑިމިއާ ޕޫޓިންގެ ޑެޕިއުޓީ ޗީފް އޮފް ސްޓާފް އެވެ.\nރިޕޯޓްގައި ބުނެފައިވާ ގޮތުގައި އެފަޅު ގަތުމުގެ މުއާމަލާތް ކުރުމަށް ރަޝިއާ ރައީސްގެ ކުރީގެ ޑެޕިއުޓީ ޗީފް އޮފް ސްޓާފް ކެރިލް އެންޑްރޮސޯވް ފަންޑް ހޯދާފައި ވަނީ ރަޝިއާގައި ޖިނާއީ ކުށްތަކަށް އަރައިގަންނަ ގްރޫޕެއް ކަމަށްވާ ސޮންޓްސްވޯ ގްރޫޕްގެ ވެސް ބައިވެރިވުމާއި އެކުގައެވެ. އެކަން ކޮށްފައި ވަނީ 2015 ވަނަ އަހަރު ކަމަށް ވެސް ޕެންޑޯރާ ޕޭޕާސްގައި ބުނެފައި ވެއެވެ.\nލީކް ކޮށްފައިވާ މައުލޫމާތުތައް ބުނާ ގޮތުގައި ފަޅު ދޫކޮށްފައި ވަނީ ބްރިޓިޝް ވާޖިން އައިލެންޑްސްގައި ރަޖިސްޓްރީކޮށްފައިވާ ޑެޕެޒާ ސާވިސަސް ލިމިޓެޑް ކިޔާ ކުންފުންޏަކަށެވެ. އެއީ %40 ތުރުކީގެ ދެ ވިޔަފާރިވެރިއެއްގެ ހިއްސާ އޮންނަ ކުންފުންޏެކެވެ. އެ ކުންފުނީގެ އަނެއް %50 އޮތީ ކޮން ބައެއްގެ އަތުގައި ކަމެއް ކުރިން އާއްމުކޮށް ހާމަކޮށްފައެއް ނުވެއެވެ.\nޕެންޑޯރާ ޕޭޕާސްއިން ބުނި ގޮތުގައި އެ ކުންފުނީގެ %50 ހިއްސާ އޮންނަނީ ސިންގަޕޫރުގައި ރަޖިސްޓްރީ އޮންނަ ޕްރައިވެޓް އެކުއިޓީ ފަންޑެއް ކަމަށްވާ ލޭންގް ކެޕިޓަލް ފަންޑްގަ އެވެ. އެ ފަންޑު ފައިނޭންސް ކުރީ ނޮވިޓްސްކީ ކަމަށާއި ހިންގީ އެންޑްރޮސޯވް ކަމަށް ޕެންޑޯރާޕޭޕާސް އިން ބުނެއެވެ.\nޕެންޑޯރާ ޕޭޕާސް އިން ކުރި ތުހުމަތުތައް ރަޝިއާގެ އެންޑްރޮސޯވް ވަނީ ދޮގު ކޮށްފައެވެ. ރިޕޯޓްގައި ހިމެނޭ އެހެން މީހުންގެ މައްޗަށް ކުރެވޭ ތުހުމަތުތަކާއި ގުޅޭ ގޮތުން އެމީހުންގެ ބަހެއް ލިބިފައި ނުވާ ކަމަށް ވެސް ޕެންޑޯރާ ޕޭޕާސްގައި ބުނެފައި ވެއެވެ.\n600 އަށް ވުރެ ގިނަ ނޫސްވެރިން ބައިވެރިވެގެން ކޮރަޕްޝަނާއި މާލީ ސިއްރު މުއާމަލާތްތަކުގެ މައުލޫމާތުތައް ހާމަކުރާ ޕެންޑޯރާ ޕޭޕާސްގައި ފުއްގިރި އާއި ބެހޭ ރިޕޯޓް ތައްޔާރު ކުރުމުގައި ރާއްޖޭގެ ނޫސްވެރިޔާ ޒަހީނާ ރަޝީދު ބައިވެރިވެފައިވެއެވެ. އޭނާ އަކީ ކުރިން މިނިވަން ނޫހުގެ އެޑިޓަރެވެ. އަދި އޭގެ ފަހުން އަލްޖަޒީރާގައި މަސައްކަތް ކޮށްފައި ވެއެވެ.\nޕެންޑޯރާ ޕޭޕާސްގައި މީގެ ކުރިން އާއްމު ކުރި އެތައް ހާސް މައުލޫމާތެއް ވެސް ތުހުމަތުތައް ކުރެވުނު ގިނަ މީހުން ވަނީ ދޮގުކޮށްފައެވެ.\nމިސަރުކާރުގައި ތިބީ މަނީ ލޯންޑާ ކުރާ މީހުން: ރައީސް ޔާމީން\nޑިސެމްބަރު 6, 2021 23:07\nނޭވާ ހޮޅިޔަށްއެޅި ސަރުކާރު މަރަށް ތެޅެނީ.. ސަލާމަތް ކުރަން އިންޑިޔާ ތެޅި ބަލަނީ...\nޑިސެމްބަރު 7, 2021 07:19\nފެންޑޯރާ ޕޭޕާސްއިން ޒަހީނާ ރަޝީދު ބައިވެރިވެފައިވެއެވެ. އޭނާ އަކީ ކުރިން މިނިވަން ނޫހުގެ އެޑިޓަރެވެ. ދޮގު ހަބަރު ފަތުރާނެ ހެން ހީވޭތަ؟\nޑިސެމްބަރު 7, 2021 07:55\n÷ޕެންޑޮރާ ޕޭޕަރސް ގަ އެބައޮޔް 3އޭ މީހުންވެސް ޢޯފްޝޯ ކަރުދާސް ކުންފުނި ހަދައިގެން ޓެކްސައް މަކަރުހަދަން އެތަންތަނައް ފައިސާ ޖަމާކުރާ ވާހަކަވެސް. ހަމްޒާ ކައިރީ އަހާލީމަ ބުނަނީ އެއީ ދޮގެކޯ. އޭނަ ދޮގެއް ނުހަދާނެ. އޭނަ އެޢީ ވަރައް މާތް މީހެއް. އެހެންވީމަ ޕެންޑޯރާ ޕޭޕާރސްގަ އެހެން މީހުންނޭ ކިޔައިގެންވެސް ދޮގުހުންނާނެ.\nޑިސެމްބަރު 6, 2021 23:19\nރޔާމީންގެ އަގުވަ އްޓާލަން ސަރުކާރުން އަނެ އްކާވެސް ސްޓީލިން ޕެރަ އިޑަ އިސް ކުޅުވީ...ތި އީ އިންޑިޔާ ކުރުވިކަމަކަށް ނުވެނުދާނެ..ކިތަ އްމެ ވަރެ އެރުވިޔަސް އިންޑިޔާ ސިފަ އިންނަ ލާހިކެނޫން ރާ އްޖޭގަ ވަކިހި އްޕާކަށް 2023ރޔާމީން ބާރުހިގާ ވެރިކަމެ މިރާ އްޖޭގަކުރާނީ އިންޝާﷲ މި އީ މަ އްދިވެހިންގެ ދުޢާ.\nޑިސެމްބަރު 6, 2021 23:26\nހުސް ދޮގު... އިންޑިޔާގެ ރޭވްމެއް ތީ\nޑިސެމްބަރު 6, 2021 23:27\nފެންޑޯރާއަށް އަތްބާނައިގެން އުޅުނު ދިވެއްސަކު ލިޔެފައިވާ ޚިޔާލީ ވާހަކައެއްކަން އެބަ އެނގޭ\nޑިސެމްބަރު 6, 2021 23:33\nޒަހީނާ ލިޔުނަސް ފުއްގިރިއާބެހޭގޮތުން ހެދިފަ ތިއޮތީ ދޮގެއް. އެސޮރުމެން ނެގީ ފަޅެއް. އޭގަވެސް އެންޑްސޯވްގެ ބައިވެރިވުމެއް ނެތް\nޑިސެމްބަރު 6, 2021 23:39\nޕެންޑޯރާ ޕޭޕަރ އަކީ ލާދީނީ މީހުން ހުޅަނގައް ސަޕޯޓުކޮއް ނެރޭ ވާހަކަތަކެއް. އެކަމަކު އަހަރަމެންނައް އެނގޭދޯ ސިޔާސީ މީހުން އަތުގައެހެރި ވާނުވާ ނޭގޭ ގިނަފައިސާ ތަކަކީ މަތިން ވެއްޓުނު ފައިސާ ނޫންކަން. އެކަންތައް ބަލާނެ ބަޔަކު އެއްވެސް ގައުމެއްގަ ނެތްކަން.\nޑިސެމްބަރު 7, 2021 00:02\nހެކި؟ އަންގަ އޮތިއްޔާ ކޮންމެ ވާހަކައެއްވެސް ދެއްކިދާނެ ދޯ؟ ފީކަޅާ. ޖާނަލިޒަމް ކިޔެވީ ކޮންތާކުންބާ މި ޒަރީނާ ބޭގަމް؟ އިންޑިޔާ، މޭބީ؟؟\nޑިސެމްބަރު 7, 2021 00:03\nތީގައި މީހުން ކުރިން ނުދައްކާ އާ ވާހަކައެއް ނެތެއްނު؟ ތި ކަހަލަ ވާހަކަ ދައްކާ ހޮޅުއަށި ތަކުގައިވެސް. ތީ ތާކުންތާކު ޖެހޭ ބައެއްނޫން.\nޑިސެމްބަރު 7, 2021 00:12\nޕެންޑޯރާ ޓައިމްބޮމް ދޯ. ސަޅި\nޑިސެމްބަރު 7, 2021 00:14\nތި ލިޔެފަ އޮތީ ސްޓީލިންގ ޕެރެޑައިސް ލިޔުނު ޒަހީނާ... ޕޭޕަރ ގަ އިންނާނެ އޭނާގެ ނަން ހޯދާ...\nޑިސެމްބަރު 7, 2021 00:16\nތީ އިންޑިޔާ އަޑީގަ އޮވެގެން އެމްޑީޕީ މީހުން ލައްވައި ހިންގާ ޖަރީމާއެއް ޔާމީން އެމީހުންނާ ދެކޮޅަށް ނުކުތީމަ\nޑިސެމްބަރު 7, 2021 00:21\nދެން ޕެންޑޯރާ ޕޭޕާސްއޭ، މިނިވަންނޫހޭ، އަލްޖަޒީރާއޭކިޔާ ތިހެން 2023 އައްނަންދެން ޔާމީންގެ ފަހަތުންދުވާނެ...!؟؟ އަދި އާވާހަކަތައް އުފައްދާނެ..!ސުޕްރީމްކޯޓްގެހުކުމާއެ ސަރުކާރުއަތައްގޮވީމަ ދެންމިކަހަލަ ކުރުވާހަކަ އަދިކުރިއައްއޮތީ އިންތިޒާރްކޮއްލައްވާ...ހެހެހެހެ.\nލާދީނީންހަމަ ރަނގަޅައް މޮޔަވެއްޖެ.؟؟!!\nޑިސެމްބަރު 7, 2021 00:40\nއެމްޑީޕީ ގުރޫޕް މަޑުމަޑުން އެތިބީ މި ޖަރީމާތައް އަޑިއަޑިން ހިންގާތީވެ އެހެން ނޫނީ ހީވާނެ ދެފަޔަށް ހިނި އަރައިގެން އުޅޭހެން އެމްމެ ކުޑަމިނުން އައްނިވެސް ނުބުނޭ އެއްޗެކޭ އިންޑިޔާއާ ދިމާލައް ޔާމީން އެއްޗެހި ކީއިރުވެސް\nޑިސެމްބަރު 7, 2021 01:07\nތީ،ތިތާގަ ތިބޭ ޔަހޫދީންނަށް އެމް.ޑީ.ޕީ މީހުން ފައިސާ ދީގެން ކުރުވިކަމެއް ކަމަށް ލަފާކުރެވޭ...\nޑިސެމްބަރު 7, 2021 01:10\nތީ ރާއްޖެ ޓީވީ ކަހަލަ ބައެއް ދޯ. ކަމުގެ ހަގީގަތޭ ކިޔައިގެން ހާމާކުރާ ރިޕޯޓެއްގައި ހެކި ހިމާނަފަ ނެތުމުން ކިހިނެއް ބަލައި ގަންނާނީ.\nޑިސެމްބަރު 7, 2021 01:40\nތިވަރުން ދަންޏާ ޕެންޑޯރާ ޕޭޕާރސް އިން ބޮޑުތަކުރުފާނު ވާހަކަ ނުގެނެސްދީފިއްޔާ ރަނގަޅު\nޑިސެމްބަރު 7, 2021 04:39\nތިޔަ ޒަހީނާއަކީ ކާކުކަން އެންމެނަށްމެ އެނގޭ. ތިޔަކަހަލަ ހިޔާލި ވާހަކއެއް މވެސް ލިޔެފާނަން. ހެކިނެތި. ނޫސްވެރިކަމަށްވެސް ހުރި ހުތުރެއް ތިޔަ ރީނދޫ އެކްޓިވިސްޓަކީ\nޑިސެމްބަރު 7, 2021 04:53\nޒަހީނާ އަކީ ސްޓީލިންގ ޕެރަޑައިސް ނަމުގައި ވެސް ތި ދޮގުވާހަކަ ދެއްކި މީހާ. ފުެްގިރި މައްސަލައަށް ސަރުކާރުން އަތްބާނަން ޖަހާ ސަކަރާތް.\nޑިސެމްބަރު 7, 2021 07:09\nދުނިޔެ ބަދަލުވެ އްޖެ ނުބަ އި ފަސާދަ އުފަ އުއްދާ ހާ އްޔަކަށް ބަދަލު ވެފައ މިވަނީ.\nޑިސެމްބަރު 7, 2021 07:20\nއަންނަނީ ހިނި އަންނަނީ ހިނި ހީިހީހީ މަހަލާކު ޒަހީނާ މިނިވަންނޫސް ސައުނާ މިނިވަންނޫސް...ސްޓީލިންޕެރަޑައިސް..އަލްޖަޒީރާ މީ ކޮންވާހަކަތަކެއް އެހެންނޫނަސް މީގެކުރިންވެސް ތިވާހަކަ ލީކުކުރަންވީނު ދައުލަތުންމުސާރަޢާއި އިނާޔަތްދީފަ ހާހުންގުނާލެވޭހާމީހުން ޓުވީޓުކޮއް ސަރުކާރު އިސްތިހާރުކުރަން ރައްޔިތުންހަނާވެ ރުޅިގަދަވަމުންގޮސް ފަޅައިގެންދާއިރުވެސް މިހާރުވެއްޖެދޯ އެމްޑީޕީންވެސް ޖަލްސާއެއްބާއްވާފަ ޔާމިނުގެ ވާހަކަދައްކާލަން އުއްމީދުކުރަންމިކަންކުރާނެކަމައް..\nޑިސެމްބަރު 7, 2021 08:14\nޒަހީނާ ނުދަންނަ މީހަކު ރާއްޖޭގައި މަދުވާނެ ، އޭނާ ދިން ދޮގުމައުލޫމާތެއްގެ މައްޗަށް ބިނާކޮށް ނޫސްވެރިއަކު ރިޕޯޓެއް ލިއުމަކީ ސިއްރުޑީލްއެއް ފަޅުވާއެރުން ކަމެއް ނުދެނަހުރިން ، ތާކުންތާކު ނުޖެހޭ ސުރުޚީއެއް !!!!\nޑިސެމްބަރު 7, 2021 08:24\nކިތަންމެ ވަރަށް މީހަކަށް ތާއީދުކުރިޔަސް ހާމަޔަށް ފެންނަންހުރި ކަންކަން ދޮގުކުރުމަކީ އިސްލާމުންގެ ގޮތެއްނޫން. ކިތަންމެ ރަގަޅުމީހަކު ގޯހެއް ހެދިޔަސް އެވާނީ ގޯހަކަށް ކިތަންމެ ނުބައިމީހަކު ރަގަޅުކަމެއް ކުރިޔަސް އެވާނީ ހެވަކަށް.\nޑިސެމްބަރު 7, 2021 09:05\nއަސްލެއް ނެތް ދޮގު ވާހަކަތަކެއް\nޑިސެމްބަރު 7, 2021 09:10\nތިކަހަލަ ތާކުންތާކުނުޖިހޭ ކަންކަމުގަ ޔޯލަވާހަކަތައް މިހުންނަނީ\nޑިސެމްބަރު 7, 2021 10:59\nހަމަ ތެޅިފޮޅެނީ ރައީސްޔާމީންގެ ޕާސްޕޯޓަކީ މުއްދަތުވެސް ހަމަވެފައިވާ އެއްޗަކައްވާއިރުވެސް އެވެސް ހިފަހައްޓައިގެން ވާ ނުވާ ނޭގި ދެން ކުރާނެކަމެއްނޭގި ފަސްބަލަން ފަށައިފި\nޑިސެމްބަރު 7, 2021 11:16\nއާޓިކަލް ކިޔާލުމުންވެސް އުފައްދާފައިވާ ޙަގީގަތެއް ނެތް ލިއުން ތަކެއްކަން ހާމައެބަވޭ.\nޑިސެމްބަރު 7, 2021 12:53\nބަލަ ޔާމީނު އެކައުނޓަށް ފައިސާ ތައް ވަންނަނޫ އޭނަރީތިވީމަތަ. މިދުނިޔޭގަ ކާކު ވައްކަންކޮށްފަ އަމިއްލައަށް އެއްބަސްވާނީ. ރަޢީސަކަށްހުއްޓާ އޭނަޢެކައުންޓަށް ވަންފއިސާގެ ހަގީގަތް ބުނެނުދެވެންޏާ އެއީ.... ސްޕްރީމް ކޯޓިގަ އެތިބަ ދެއަންހެނުންނަށް އިސްލާމީޝަރީއަތް ނޭގޭނެ. އަޅެބުނެލަބަލަ ވައްލުހާ އިންތިރީސޫރަތެއް ހިތުން ކިޔަން. ނެގޭނެ. އިބޫއަކީވެސް އަރަބިއަކުރު ކިޔަންނޭގޭމީހެއް. ޢޭނައަރަބި އަކުރު ކިޔަނީ ތާނައިން.


Raees Nasheed Minivan Kurumuge Garaaru Madhama ah Thaaval Kohfi\n27 އޮކްޓޯބަރ 20184ކޮމެންޓް\nރައީސް ނަޝީދު މިނިވަން ކުރުމުގެ ގަރާރު މަދާމާއަށް ތާވަލް ކޮށްފި\nރައީސް ނަޝީދު މިނިވަން ކުރުމުގެ ގަރާރު ރައްޔިތުންގެ މަޖިލީހުގައި ކުރިޔަށް ގެންދިއުމަށް މާދަމާއަށް ތާވަލް ކޮށްފިއެވެ.\nމަޖިލީހުގެ އެޖެންޑާގައި ވާގޮތުން ރައީސް ނަޝީދު މިނިވަން ކުރުމުގެ ގަރާރު މާދަމާއަށް ތާވަލް ކޮށްފައި ވާއިރު، އިންތިހާބީ ރައީސް އިބްރާހިމް މުހައްމަދު ސޯލިހް ރައީސް ކަމަށް ހުވާ ކުރައްވާނެ ދުވަހެއް ކަނޑައެޅުމުގެ މައްސަލަ ވެސް ވަނީ މާދަމާ އަށް ތާވަލް ކޮށްފައެވެ.\nއޭގެ އިތުރުން މާދަމާ އަށް ތާވަލް ކޮށްފައިވާ ކަންކަމުގެ ތެރެއިން އަބުރުގެ ގާނޫނާއި، އެންޓީ ޑިފެކްޝަން ގާނޫން އުވާލުމުގެ ބިލްވެސް މާދަމާއަށް ވަނީ ތާވަލް ކޮށްފައެވެ. އަދި މާދަލާގެ ޖަލްސާ ފެށުމަށް ހަމަޖެހިފައި ވަނީ ހެނދުނު 9:00 ޖަހާއިރުއެވެ.\nކުރީގެ ރައީސް މުހައްމަދު ނަޝީދު މިނިވަން ކުރުމަށް ގޮވާލާ މަޖިލީހަށް ހުށަހަޅާފައިވާ ގަރާރުގައި 49 މެންބަރަކު ސޮއިކޮށްފައިވެއެވެ. އެ ގަރާރުގައި ޕީޕީއެމްގެ 13 މެންބަރަކު ވަނީ ސޮއި ކުރައްވާފައެވެ.\nމަޖިލީހުގެ ޖަލްސާތައް އާދިއްތަ ދުވަހު ފަށައިގަންނަ އިރު ޖަލްސާތައް ނުބާއްވާ އޮންނަތާ ގިނަ ދުވަސްތަކެއް ވަނީ ވެފައެވެ.\nއިދިކޮޅު ފަރާތްތަކުން ވަނީ މަޖިލީހުގެ ރައީސް ކަމުން އަބްދުﷲ މަސީހު ދުރު ކުރުމަށް ވެސް އިއްޔެ ހުށަހަޅާފައެވެ މަސީހާ ދެކޮޅަށް 51 މެންބަރަކު ސޮއި ކުރެއްވިއެވެ. އޭގެތެރޭގައި ޕީޕީއެމްގެ 14 މެންބަރަކާއި އެމްޑީއޭގެ މެންބަރަކު ހިމެނެއެވެ.\nމަޖިލިސް ރިޔާސީ އިންތިހާބު 2018 ރައީސް ނަޝީދު\nހޭބަލިވެ ހޭކެޑިގެން ނުތެޅިބަލަ ލާދީނީ ބައިގަޑާ ފަޑިޔާޔަރަކު ނިދާފައޮއްވާ ރަހީނުކޮއް ވަގައް ނަގާގެން 13 އަހަރުގެ ޖަލުހުކުމެއްކުރީމަ ހުޅަގުގެ ލާދީނީ ޖަމާތްތަކުން ބިލިއަނުން ޑޮލަރު ދިނީމަ ތިތިބަތެޅިއަރުވަނީ..........؟؟\nގަރާރެއް ފާސް ކުރިޔަކަސް މިނިވަނެއް ނުވާނެ. މިނިވަން ކުރަން ޖެހޭނީ ކޯޓުން. ވަރަށް ސަލާން.\nރައްޔިތުންގެ މަޖިލީހުން ދިވެހިރާއްޖޭ ސްޕްރީމް ކޯޓްގެ\nދާއިރާއަށް ވަނުމަކީ ބާރުތައް މަސްހުނިވެ ޑިމަކްރަސީ\nއުވިގެންދާނެ ކަމެކެވެ މަޖިލީހުގެ އިއްޒަތްތރި މެންބަރުން ޒިންމާދާރު ވެވަޑައިގަތުމަށް އިލްތިމާސް\nމީ މިގައުމަށް ޖެހިފަވާ ބޮޑު އުދަގުލެއް


BREAKING NEWS: Syriya Aai Afghanistan Ge Hanguramaigai Baiverivi Dhivehi Anhenaku4Dharinnaai Eku Thurkey In Athulaigenfi - Vaguthu\nހަނގުރާމައިގައި ބައިވެރިވި ދިވެހި އަންހެނަކު ހަތަރު ދަރިންނާއިއެކު ތުރުކީން އަތުލައިގެންފި\nދުނިޔޭގެ އެކި ގައުމުތަކުގައި ހިނގަމުންދިޔަ ދާޚިލީ ހަނގުރާމަތަކުގައި ބައިވެރިވި ދިވެހި އާއިލާއެއްގެ އަންހެނަކު އޭނާގެ ހަތަރު ދަރިންނާއެކު ސީރިޔާއިން ތުރުކީއަށް ގަވާއިދާ ހިލާފަށް އެތެރެވެ، އެގައުމުގައި އުޅެނިކޮށް އެގައުމުގެ ކަމާބެހޭ ފަރާތްތަކުގެ ބެލުމުގެ ދަށަށް ގެނެސް ދިވެހިސަރުކާރަށް އެކަން އެންގުމާ ގުޅިގެން، މި މައްސަލަ ތަހުގީގުކޮށް، އެއާއިލާއަށް ނިސްބަތްވާ ކުޑަކުދިންގެ ރަށްވެހިކަމާއި ދަތުރުފަތުރާ ގުޅުންހުރި ލިޔުންތަކާއި އެފަރާތްތައް އަނބުރާ ދިވެހިރާއްޖެއަށް ގެނައުމަށް ހަމަޖައްސަންޖެހޭ އިދާރީ އިންތިޒާމުތައް ހަމަޖެއްސުމުގެ މަސައްކަތް ކުރުމަށްޓަކައި ދިވެހި ފުލުހުންގެ ޓީމެއް މިވަގުތު ދަނީ ތުރުކީގައި، އެގައުމުގެ ކަމާބެހޭ ފަރާތްތަކާ ގުޅިގެން ހަރަކާތްތެރި ވަމުން ކަމަށް ފުލުހުން ވިދާޅުވެއްޖެއެވެ.\nފުލުހުން ދެންމެ ނެރުނު ބަޔާނެއްގައި ވިދާޅުވީ މިހާތަނަށް މިމައްސަލައިގައި ހޯދިފައިވާ މައުލޫމާތަށް ބަލާއިރު، ތުރުކީގެ އިދާރާތަކުގެ ބެލުމުގެ ދަށުގައި ހުރި އަންހެންމީހާ އަކީ އަފްޤާނިސްތާނާއި ސީރިޔާގެ ހަނގުރާމައިގައި އުޅުނު ދިވެހި ދެ ފިރިހެނަކަށް ހަތަރު ދަރިން ލިބިފައިވާ އަންހެނެއްކަމާއި މީގެ ތެރެއިން އެންމެ ހަގު ދެކުދިން އުފަންވެފައިވަނީ އަފްޤާނިސްތާނާއި ސީރިޔާގައި ދިރިއުޅުނުއިރުކަމަށް ބުނެފައިވާތީ، މި ދެ ކުދިންނަކީ ދިވެހި އަންހެން މީހާގެ ދަރިންކަން ކަށަވަރުކުރުމަށްޓަކައި ކުރަންޖެހޭ މަސައްކަތް ކުރަމުންދާ ކަމަށެވެ.\nމި އާއިލާއަށް، ހަނގުރާމަވެރި ސަރަހައްދުތަކުގައި ތަފާތު ބިރުވެރި ތަޖުރިބާތައް ކުރެވި ނަފުސާނީގޮތުންނާއި ސިއްހީގޮތުންވެސް ބޮޑެތި އަސަރުތަކެއް ކޮށްފައިވާކަން ފާހަގަ ކުރެވިފައިވާކަމަށް ވެސް ފުލުހުން ވިދާޅުވިއެވެ.\n"ތުރުކީގެ ކަމާބެހޭ ފަރާތްތަކުގެ ބެލުމުގެ ދަށުގައި ތިބި މި ދިވެހި އާއިލާގެ ރަސްމީ އެއްވެސް ލިޔުމެއް ނެތުމުން، އެފަރާތްތަކުގެ ތެރެއިން ދިވެހިރާއްޖޭގެ ރަށްވެހިކަން އޮތް ފަރާތްތަކަށް ދަތުރުފަތުރު ކުރުމަށް ބޭނުންވާ ލިޔުންތައް ތައްޔާރުކުރުމާއި ރާއްޖެއިން ބޭރުގައި އުފަންވި ކުދިންގެ ރަށްވެހިކަމާއި ރެޖިސްޓްރޭޝަނާގުޅޭ ކަންކަން ހަމަޖެއްސުމަށްޓަކައި ދައުލަތުގެ ކަމާބެހޭ ފަރާތްތަކާ މަޝްވަރާކޮށް ގާނޫނީ ހައްލުތަކެއް ހޯދުމަށް މިދަނީ މަސައްކަތް ކުރަމުންނެވެ." ފުލުހުން ވިދާޅުވިއެވެ.\nމި ފަދަ ފަރާތްތައް އަނބުރާ ދިވެހިރާއްޖެއަށް ގެނެވޭ ހާލަތްތަކުގައި އެފަރާތައް ހަރުދަނާ ނިޒާމެއްގެ ތެރެއިން ރިހިބިލިޓޭޓްކޮށް އަނބުރާ މުޖުތަމައަށް ގެންނައުމަށް ހަމަޖައްސަންޖެހޭ އިންތިޒާމްތައް މިނިސްޓްރީ އޮފް ހޯމް އެފެއާޒްގެ ދަށުން ހިންގާ ނޭޝަނަލް ރިއިންޓެގްރޭޝަން ސެންޓަރާ ގުޅިގެން ހަމަޖެއްސުމުގެ މަސައްކަތް ކުރަމުންދާ ކަމަށް ވެސް ފުލުހުން ވިދާޅުވިއެވެ.\nމި ފަދަ ފަރާތްތައް އަނބުރާ ދިވެހިރާއްޖެއަށް ގެނެސް، އެމީހުންގެ މައްސަލަ ބަލައި އަޅަންޖެހޭ ގާނޫނީ ފިޔަވަޅުތައް އަޅާނީ ދިވެހި ފުލުހުން ކަމަށް ސަރުކާރުން ވަނީ ކަނޑައަޅާފައި ކަމަށް ވެސް ފުލުހުންގެ ބަޔާނުގައި ވަނީ ވިދާޅުވެފައެވެ.\nބޭރު ގައުމުތަކުގައި ހިނގަމުންދާ ދާހިލީ ހަނގުރާމަތަކުގައި ބައިވެރިވާން ދިޔަ ވަރަށް ގިނަ ދިވެހިން މިހާރު ވެސް ސީރިއާގެ ކޭމްޕްތަކުގައި ވެސް އެބަތިއްބެވެ. ނަމަވެސް ލިޔެކިޔުންތައް ނެތުމުން އެމީހުން އަނބުރާ ރާއްޖެ ގެނައުމަށް ވަނީ ވަރަށް ގިނަ ގޮންޖެހުންތައް ކުރިމަތިވެފައެވެ.\nތުރުކީން ހައްޔަރުކުރި ތިން ދިވެހިން އުޅުނީ ސީރިއާއަށް ހަނގުރާމައަށް ދާންކަން ސާބިތެއްނުވި\nއޭޕްރީލް 30, 2021 22:19\nތިވާނީ ކޮންމެވެސް ސިޔާސީ އިސްބޭފުޅެއްގެ ގާތްބަޔަކަށް، ނޫނީ ތިހާވަރަކުން ނޫޅޭނެ\nމެއި 1, 2021 07:11\nޚަބަރު: "ބޭރު ގައުމުތަކުގައި ހިނގަމުންދާ ދާހިލީ ހަނގުރާމަތަކުގައި.."\nދާޚިލީ ހަނގުރާމައެއްވީމަތޯ އެމެރިކާ، ނޭޓޯ އަދި ރަޝިއާގެ އަސްކަރިއްޔާއިން އެސަރަޙައްދުގައި ހަރަކާތްތެރިވަމުން އެދަނީ؟؟\nއޭޕްރީލް 30, 2021 22:33\nތިމީހުން ނުގެންނާތި! ތުރުކީން ފޮނުވާލައިފިއްޔާ ފަޅުރަށެއްގަ ބައިތިބައިގެން "ޑީ ރެޑިކަލައިޒު" ކުރަންޖެހޭނީ.ތިމީހުން ގެންނަން ވާގި ދޭނީ ސޭކު ޑރ ގުރޫޕު މީހުން .\nއޭޕްރީލް 30, 2021 23:18\nއޭޕްރީލް 30, 2021 22:50\nކޮންމެހެން ރާއްޖެ ގެންނާކައް ނުޖެހޭ. ކީއްކުރަންތަ ދިޔައީ. މިތާ ރީތިކޮއް ދިރި އުޅޭނެތީ. ޖިހާދު ކުރާންސޯ. މިހާރު ރާއްޖޭގަ ތިބެގެން ވެސް ޖިހާދު ކުރެވޭ. ޕަޕްޖީ އިން މިހާރު ޖިހާދު ކުރަނީ.\nއޭޕްރީލް 30, 2021 22:55\nކީއްކުރަންހޭ ތިބަޔަކު ގެންނަންވީ، ޝަހީދުވާންދިޔަ ބަޔަކު ޝަހީދުވާން ދޫކޮށްލާ\nއޭޕްރީލް 30, 2021 23:11\nޓްރާންސްޕޯޓް މިނިސްޓަރ އައިޝަތު ނަހުލާގެ ފެމިލީ މީހެއް\nއޭޕްރީލް 30, 2021 23:29\nއޭޕްރީލް 30, 2021 23:44\nއެއީ ދޯ މިވީގޮތަކީ. ތިކަހަލަ ކޮންމެސް ގޮލަޔަކާ ގުޅިފަ އޮތީމަ ދައުލަތުން ތިވަރަށް ތި ތެޅިބާލަނީ.\nއޭޕްރީލް 30, 2021 23:32\nމިހާރުވެސް ކަޅެއް ދޮނެއް ނޭނގޭވަރަސް ޓެރަރިސްޓް ޖަމާޢަތްތަކަށް ބައިއަތު ހިފައިގެން ތިބި އެތައްބައެއް މިރާއްޖޭގަ އެބައުޅޭ ކަމަށް އެބުނަނީ. ސީދާ ހަނގުރާމައިގެ މައިދާނުން މީހުން އަނބުރާ ގެނައިމަ މިތަން ވާނީ ދިރިއުޅެން ބިރުވެރި ތަނަކަށް. ކަލޭމެންނަށް ހަރުދަނާކޮށް މަސްތުވަތަކެތި ނަގާ މީހުންވެސް ރިހެބިލިޓޭޓް ނުކުރެވޭ. ަަަަަަަަަަަަަަަ ސިކުނޑި ފަސާދަކޮށް އަނިޔާވެރިކަން ދަސްކޮށްދީފަ ތިބޭބަޔަކު ރަނގަޅު ކުރެވޭނީ ދެން ކިހިނެއް. އަހަރެމެންގެ ގައުމުގަ އޮތް ބިރުވެރިކަން ވަކި ކުޑައެއްނޫން. ރައްޔަތުން މުޒާހަރާ ކޮށްގެންވެސް މިމީހުން ގެނައުން ހުއްޓުވާ. ގޮސްގޮސްފަ އަންނަން ހިފައިފިއްޔާ އަހަރެމެންގެ ޅަދަރިންގެ ސިކުނޑިއާވެސް ކުޅޭނެ. ގައުމު ސުންނާފަތި ކުރާނެ\nމެއި 1, 2021 01:42\nމިކަހަލަ ކަންކަންވާތީ މޫނުބުރުގާ އަޅަން ޖެހެނީ އެމީހުންނަށް އުނދަގޫވާނެ މިގައުމަށް އައިސް ޕަބްލިކާ ފޭސްކޮށްގެން އުޅެން މޫނުބުރުގާއެޅީމަ ވާނުވާނޭނގޭނެ ދަތްނޫނގުޅިއަސް ވަސްވެސްނުދުވާނެ މަގުމަތިންދާ މީހުންނާދިމާއަށް އަނގަވައްތަރުޖެއްސިއަސް ނޭނގޭނެ\nމެއި 1, 2021 04:41\nކަލޭ މާސްކު އަޅައިގެން އުޅޭގޮތް ކިޔާދޭނެ ކަމެއްނެތް\nޖޫން 17, 2021 22:15\nމެއި 1, 2021 02:46\nThibunaa varuge thaqwaa huri meehun mithanun ufan vaa nama mithanaku drug massala onanee maithiri vefa. Sababakee haqeeqee thaqwaa veri eh ge Quran adu ivifa meehun vaguthun drug vabain salaamai vaane\nމެއި 1, 2021 03:05\nއެއީ ދިވެއްސަކައް ވިއްޔާ ގެންނަން ޖެހޭނީ! އަމިއްލަ އައް ފޭހުނު އިލޮށި އަމިއްލަ ލޮލައް ހެރޭނެ! މި ގައުމުގަ ‘އެއްކޮޅު ޓިކެޓް’ ދިނުމަކީ ބައެއްގެ ބިޒްނަސް އެއް. ލޯމަރައިގެން ނުފެންނަ ކަމައް ހަދައިގެން ތިބުމުގެ ކޮޅުމަތި މި އީ. ކެެރިގެން އުޅެގެން ރަގަޅު ވާނީ މި ކަންކަން. ޢެކަމަކު ދިވެހިންނަކައް އެބައިގަޑަކައް ނުކުޅެވޭނެ! ގަޓެއްނެތް!\nމެއި 1, 2021 03:17\nތިޔައީ ހަމަ ޔަޤީނުންވެސް އާދައިގެ ރައްޔިތެއްގެ ތިމާގެ ބަޔަކަށް ނުވާނެ. ގއ. ކޮނޑޭ ޢާއިލާއެއް ވަނީ މީގެކުރިން އެމީހުންގެ ގއ. ކޮނޑޭގައި ހުންނަ އަމިއްލަ ގެ ބަޔަކަށް ވިއްކާލާފައި ސީރިޔާ އަށް ގޮސްފައި. ތިޔަ ބުނާ މިނިސްޓަރުގެ ބައްޕައަކީ އެރަށަށް ނިސްބަތްވާ މީހެއް. އެމީހާގެ ދަރިންނާއި ދަރިން އިނދެގެން އުޅުނު އަނބިންނާއެކު ހުރިހާ ކުދިންވަނީ ސީރިޔާއަށް ގޮސްފައި އަދި އަދަށްވެސް އެމީހުން ދުއްވި ފްލައިޓް ވީތަނެއް ވެސް ނޭގެއޭ ބުނޭ. އެފްލައިޓް ދުއްވަން އިނީ ވެސް އެބައްޕަގެ ދަރިއެކޭ ބުނޭ. އަދި އެއީ އެމެރިކާ އިން ކިޔަވާފައިވާ ވަރަށް މޮޅު ޕައިލެޓެއްކަން ވެސް އެނގިފައިވޭ. ރާއްޖެއާއި ދުނިޔޭގެ މީޑިޔާތަކުން ވެސް މިޢާއިލާ ސީރިޔާއަށް ދިޔަކަން ރިޕޯޓް ކޮށްފައިވޭ.


Syringe akun meehaku maraane goiy hoadhai Lamha othee Marvin ah kiyaidheefa | Jazeera\tސިރިންޖަކުން މީހަކު މަރާނެ ގޮތް އިންޓަނެޓުން ހޯދައި ލަމްހާ އޮތީ މާވިންއަށް މެސެޖުން ކިޔައިދީފަ - Jazeera\nސިރިންޖަކުން މީހަކު މަރާނެ ގޮތް އިންޓަނެޓުން ހޯދައި ލަމްހާ އޮތީ މާވިންއަށް މެސެޖުން ކިޔައިދީފަ\nޝުރުފާ މުޙައްމަދު January 20, 2022 410 views0\nސިރިންޖެއް ބޭނުންކޮށްގެން އިންސާނަކު މަރާލާނެ ގޮތް، ފިލިޕީންސް ނަރުސް މޭރީ ގްރޭސްގެ މަރުގެ މައްސަލައިގައި ތުހުމަތުވާ ހަލީމަތު ލަމްހާ އިންޓަނެޓުން ހޯދުމަށްފަހު އެ މައްސަލައިގައި ދެން ހިމެނޭ މޭރީގެ ފިރިމީހާ މާވިން އެސް.ވައިއަށް ކިޔައިދިންކަމަށް ޕީޖީ އޮފީހުން މިއަދު އޮތް އެ މައްސަލައިގެ ބަންދު އަޑުއެހުމުގައި ބުނެފިއެވެ.\nއެ މައްސަލައިގައި މޭރީގެ ފިރިމީހާ މާވިންގެ މައްޗަށް އެނގި ހުރެ މީހަކު މަރާލުމުގެ ދައުވާ އުފުލާފައިވާއިރު، މިއަދުގެ ޝަރީއަތުގައި ދައުލަތުން އެދުނީ ޝަރީއަތް ނިމެންދެން އޭނާ ބަންދުގައި ބެހެއްޓުމަށެވެ. އެކަމަކު އޭނާގެ ބަންދަށް ކޯޓުން ޖަހައިދިނީ 30 ދުވަހެވެ. އަދި ވަކީލަކު ނެރުމުން މާވިންއަށް ވަކީލަކު ހަމަޖެއްސަން 10 ދުވަސް ކޯޓުން ދީ މާވިންގެ މައްސަލަ މިއަދަށް ނިންމާލިއެވެ.\nލަމްހާއަށް އެ މައްސަލައިގައި ކުރާ ދައުވާތަކުގެ މިއަދުގެ އަޑުއެހުމަށް އޭނާ ހާޒިރުވީ ވަކީލަކާއެކުގައެވެ. އެ މައްސަލައިގައި ދައުލަތުން ވަނީ މޭރީ މަރާލުމުގައި ލަމްހާގެ ބައިވެރިވުން އޮތް ކަމުގެ ހެކި ހުރި ކަމަށް ބުނެ ލަމްހާއަށްވެސް ޝަރީއަތް ނިމެންދެން ބަންދުކޮށްދޭން އެދިފައެވެ. ހެކީގެ ގޮތުގައި ދައުލަތުގެ ވަކީލުން ބުނީ މޭރީ މަރާލުމުގެ ކުރިން ލަމްހާ އިންޓަނެޓް މެދުވެރިކޮށް އެކަން ކުރާނެ ގޮތް ހޯދާފައިވާ ކަމަށެވެ.\nބަންދު އަޑުއެހުމުގައި ދައުލަތުން ބުނީ ލަމްހާ އިންޓަނެޓް މެދުވެރިކޮށް އިންޖެކްޝަނެއް ބޭނުންކޮށްގެން މީހަކު މަރާލާނެ ގޮތް ހޯދި ކަމަށް ބުނެފައެވެ. އަދި ސިރިންޖަކުން މާއްދާއެއް ހަށިގަނޑަށް އިންޖެކްޓްކުރާނެ ގޮތާއި އޭގެ ބޭނުންކޮށްގެން ހޭނައްތާނެ ގޮތާއި، މަރުވާނީ ކިހިނެތް ހެދުމުންކަންވެސް އިންޓަނެޓު މެދުވެރިކޮށް ހޯދުމަށްފަހު މެސެޖުން ލަމްހާ މާވިން އަށް ކިޔައިދިންކަމަށް ދައުލަތުން ބުނެއެވެ. ދައުލަތުން އެހެން ބުނީ ތަހުގީގުގައި ދެ މީހުންގެ ފޯނުން ލިބެން ހުރި މެސެޖުތަކުގެ އަލީގައެވެ.\nމިއަދުގެ އަޑުއެހުމުގައި ލަމްހާ ވަނީ އެއްވެސް އެއްޗެއް ބުނަން ބޭނުން ނުވާކަމަށް ބުނެފައެވެ. ލަމްހާގެ ދިފާއުގައި ވަކީލުން ވާހަކަދެއްކިއިރު އޭނާގެ ވަކީލު ވަނީ މޭރީ އާއި ލަމްހާއާ ދެމެދު ހިނގާފައިވާކަމަށް ބުނާ ދެބަސްވުންތަކަކީ "މީހެއްގެ ފިރިއަކާ ރައްޓެހިވެގެން އުޅޭ ނަމަ އަނބިމީހާއާ މެދު ހިގާނެ ފަދަ ދެބަސްވުންތައް" ކަމަށް ބުނެފައެވެ. އެ ހުރިހާ ވާހަކައަކަށް ރިއާޔަތްކޮށް ގަޒީ ވަނީ ލާމްހާއަށްވެސް 30 ދުވަހުގެ ބަންދު މުއްދަތު ޖަހާފައެވެ.\nދައުލަތުން ސިރިންޖެއް ބޭނުންކޮށްގެން މީހަކު މަރާނެ ގޮތް ލަމްހާ މާވިންއަށް ކިޔައިދިންކަމަށް ބުނާއިރު، އެ ދެ މީހުންނަކީވެސް ނަރުހުންނެވެ. އޮކްޓޯބަރު މަސް ތެރޭ ފިލިޕީންސްއަށް ނިސްބަތްވާ ނަރުސް މޭރީ ގްރޭސް މަރުވެފައި އޮއްވާ އެންމެ ފުރަތަމަ ކަމާބެހޭ ފަރާތްތަކަށް ރިޕޯޓުކުރީވެސް އޭނާގެ ފިރިމީހާ މާވިންއެވެ. ނަމަވެސް އެ މައްސަލައިގައި ޝައްކުވާ ކަންތައްތަކެއް ހުރުމުން، ފުލުހުން ވަނީ މޭރީގެ ހަށިގަނޑުގެ ޕޯސްޓްމޯޓަމެއް ހަދާފައެވެ. އެ ޕޯސްޓްމޯޓަމުން ދެއްކީ މޭރީ މަރުވެފައިވަނީ ހަރު އެއްޗަކުން ޖެހުމުންކަމަށް ދައްކައިފައެވެ.\nއެ މައްސަލައިގެ ތަހުގީގަށްފަހު މާވިންއާއި ލަމްހާގެ މައްޗަށް މޭރީ މަރާލުމުގެ ތުހުމަތު ވަނީ ކޮށްފައެވެ. އަދި އެ ދެ މީހުންގެ މައްޗަށް މިދިޔަ މަސް ތެރޭ ވަނީ ދައުވާ ވެސް ކޮށްފައެވެ. އެ މައްސަލައިގައި ދެ މީހުންގެ މައްޗަށް ޖުމްލަ ހަތަރު ދައުވާއެއް އުފުލާފައިވާއިރު މާވިންގެ މައްޗަށް ކުރަނީ އެނގިހުރެ މީހަކު މެރުމުގެ އެއް ދައުވާއެވެ.\nލަމްހާގެ މައްޗަށް ތިން ދައުވާކުރާއިރު އެ ދައުވާތަކަކީ އެނގިހުރެ މީހަކު މެރުމުގައި ބައިވެރިވުން އެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ދައުވާގެ އިތުރުން ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ.\nއެ ދައުވާތައް ކުރަނީ ލަމްހާ އުޅުނު ގެ ފުލުހުން ފާސްކުރިއިރު، އެ ގޭގައި އޭނާ ދިރިއުޅޭ ކޮޓަރީ ތެރެއިން ފެނުނު ސިޓީ އުރައެއްގެ ތެރެއިން އައިޖީއެމްއެޗްގެ ހުއްދައަކާ ނުލައި އެ ހޮސްޕިޓަލުން ނަގާފައިވާ ހޮސްޕިޓަލުން ބޭރަށް ގެންދިއުން މަނާ އަދި ހޮސްޕިޓަލުގެ ބޭނުމަށް އެކަނި ދޫކުރެވޭ އިންޖެކްޝަންތަކެއްގެ އިތުރަށް ބޭސްތަކެއް ފެނިފައިވާތީއެވެ.


ޖޫން 16، 2021 . ބުދަ\nހައްޔަރުކުރުމާއި ބަންދުކުރާނެ ގޮތުގެ ވާހަކަ ޤާނޫނުއަސާސީގައި އޮތީ، އެ ޤާނޫނުގެ 49 ވަނަ މާއްދާގައެވެ. އެމާއްދާގައި އޮތް ވާހަކަތަކުގެ ތަފްސީލު އޮތީ، ޖިނާއީ އިޖުރާއަތުގެ ޤާނޫނުގެ ހަވަނަ ބާބު (ބަންދުކޮށްފައިވާ މީހުން ފަނޑިޔާރެއް ކުރިމައްޗަށް ހާޟިރުކުރުން) ގައެވެ.\nމިކަމުގެ މައްޗަށް އިތުރު ގަވާއިދު، ޖުޑީޝަރީން ހަދާފައިވެއެވެ.\nހައްޔަރުކުރުމަށްފަހު ފަނޑިޔާރެއް ކުރިމައްޗަށް މީހަކު ހާޒިރުކުރުމުން ނުކުންނަ ޤާނޫނީ ނަތީޖާއެއް އޮވެއެވެ. އެއީ، އޭނާ ބަންދުގައި ބަހައްޓަން ނިންމައިފިނަމަ، ބަންދުކުރި ދުވަހުން ފެށިގެން 30 ދުވަހުގެ ތެރޭގައި އެމީހާގެ މައްޗަށް ހުރި ހުރިހާ ހެއްކެއް ހޯދައި، ޝަރީޢަތަށް މައްސަލަ ހުށަހަޅަން ޖެހުމެވެ. އެމުއްދަތުގެ ތެރޭގައި އެކަން ނުކުރެވިއްޖެނަމަ، އެމީހާގެ މައްޗަށް ފަހަކުންވެސް އެކުށުގެ ދަޢުވާއެއް ދެނެއް ނުކުރެވޭނެއެވެ. ފަނޑިޔާރު ކުރިމައްޗަށް ހާޟިރުކޮށް ބަންދުން ދޫކޮށްލާ މީހާގެ މައްޗަށް ދައުވާ ކުރަން ލިބެނީ 45 ދުވަހެވެ.\nވީމާ، މީހަކު ހައްޔަރު ކުރުމުގެ ކުރިން، އެކަމުން ނުކުމެދާނެ ނަތީޖާތަކާމެދު ހައްޔަރު ކުރާ މީހާ ވިސްނާންޖެހެއެވެ.\nކުށްކުރާ ބިދޭސީންނާބެހޭ ގޮތުން މިއަދުގެ ސިޔާސަތަކީ، އެމީހުންގެ ތެރެއިން ދިވެހި މުޖްތަމަޢުގެ ހަމަޖެހުން ނަގާލައި، ނުރައްކާތެރި ކުށްކުރާ މީހުންގެ މައްޗަށް ދައުވާކޮށް، ޖިނާއީ އަދުލުގެ ނިޒާމުގެ ތެރެއިން އަދަބު ދިނުމެވެ. ކުދިކުދި ކުށްތައް ކުރާ މީހުން ޑިޕޯޓް ކުރުމެވެ. މިކަމުގައިވެސް ޢަމަލީ އެތައް ގޮންޖެހުންތަކެއް ހުރެއެވެ. އޭގެ ތެރޭގައި، އެމީހާއަކީ ކޮން ޤައުމެއްގެ މީހެއްކަން ނޭނގުމާއި، ޤާނޫނީ ގޮތުން ޞައްޙަ ލިޔެކިޔުން ނެތުމާއި، އެމީހާ ނިސްބަތްވާ ޤައުމުގެ އެމްބަސީން ހަމަޖައްސަންޖެހޭ އިންތިޒާމުތައް ހަމައްސަން ވަގުތު ނެގުން ހިމެނެއެވެ.\nއެއްވެސް ބޭފުޅެއްގެ އެއްވެސް ސުވާލެއް އޮތްނަމަ، ތިރީގައިމިވާ އީމެއިލަށް ސުވާލެއް ފޮނުއްވުން އެދެމެވެ. އޭރުން ޖަވާބު ދެވޭތޯ މަސައްކަތް ކުރާނަމެވެ. ޝުކުރިއްޔާ\nTags:arrest and detention, audioblog, criminal justice system, criminal law, dhivehi, dhivehiblog, prosecutor


އަލް އިމާމު އަޙްމަދު: أحمد بن حنبل – إمام أهل السنة – 11 – DhiSalafiyyah\nއަލް އިމާމު އަޙްމަދު: أحمد بن حنبل – إمام أهل السنة – 11\n04/02/2017 ޢިލްމުވެރިން, ޝަޚްޞިއްޔަތުތައްއަލްއަޚް އަބޫ ފުޟައިލު މުއުތަމިން އަޙްމަދު\n2- އެކަލޭގެފާނަށް ކުރިމަތިވި އިމްތިޙާނު\nދެންފަހެ މައުމޫނު މަރުވުމުން އެކަލޭގެފާނު ބަޣުދާދަށް އަނބުރާ ފޮނުވާލެވުނެވެ. އަދި ޖަލުގައި ބަންދުކުރެވި މުޢުތަޞިމުގެ އަނިޔާވެރިކަން ތަޙައްމަލު ކުރަން ޖެހުނެވެ.\nأبو بكر المرُّوذي ވިދާޅުވިއެވެ.\n“އަޙުމަދު ބުން ޙަންބަލް ޖަލަށް ލެވުނުހިނދު ޖަލުބަލަހައްޓާ މީހާ އައެވެ. އަދި އެކަލޭގެފާނުގެ އަރިހުގައި ދެންނެވިއެވެ. “އޭ އަބޫ ޢަބްދުﷲ އެވެ. އަނިޔާވެރި ވެރިންނާއި، އެމީހުންގެ އަޢުވާނުންނާ ބެހޭގޮތުން އައިސްފައިވާ ޙަދީޘަކީ ޞައްޙަ ޙަދީޘެއް ހެއްޔެވެ؟”\nއަޙްމަދު ވިދާޅުވިއެވެ. “އާއެކެވެ.”\nޖަލުބަލަހައްޓާ މީހާ ބުނެފިއެވެ.\n“ފަހެ އަހަރެންވަނީ އަނިޔާވެރިންގެ އަޢުވާނުންގެ ތެރެއިންހެއްޔެވެ؟”\nއަޙްމަދު ވިދާޅުވިއެވެ. “ފަހެ އަނިޔާވެރިންގެ އަޢުވާނުންނަށް ވާނީ، ކަލޭގެ އިސްތަށި ކޮށައިދޭ މީހާއާއި، އަދި ކަލޭގެ ހެދުން ދޮވެދޭ މީހާއާއި، އަދި ކަލެއަށް ކާއެއްޗެހި ތައްޔާރުކޮށްދޭ މީހާއާއި، ކަލޭގެއަތުން ގަނެވިއްކާ މީހާއެވެ. އަދި ދަންނައެވެ. ކަލެއަކީ އަނިޔާވެރިންގެ ތެރެއިންވާ މީހެކެވެ. (އެބަހީ އަނިޔާވެރިންގެ އަޢުވާނެއް ނޫނެވެ. ސީދާ އަނިޔާވެރިއެކެވެ.)”\nއެކަލޭގެފާނުގެ ދަރިފުޅު صالح بن أحمد ވިދާޅުވިއެވެ. ބައްޕަ ވިދާޅުވިއެވެ.\n“ހިޖުރައިން ދުއިސައްތަ ނަވާރަވަނަ އަހަރުގެ ރަމަޟާންމަހު ތިމަންކަލޭގެފާނު އިސްޙާޤު ބުން އިބްރާހީމްގެ ގެއަށް ބަދަލުކުރެވުނެވެ. އަދި އޭނާ ކޮންމެ ދުވަހަކު ދެމީހުންނާއެކު ތިމަންކަލޭގެފާނުގެ އަރިހަށް އާދެއެވެ. އެތަނުން އެކަކަށް ކިޔާއުޅޭ ނަމަކީ އަޙުމަދު ބުން ރަބާޙްއެވެ. އަދި އަނެކަކަކީ، އަބޫ ޝުޢައިބް އަލްޙައްޖާމްއެވެ. ދެން އެދެމީހުން ތިމަންކަލޭގެފާނާ (ޚަލްޤުލް ޤުރުއާނުގެ މައްސަލާގައި) މުނާޡަރާކޮށް ބަހުސްކުރިއެވެ. ދެން އެމީހުން އެނބުރި ދިއުމުން ތިމަންކަލޭގެފާނުގެ ގައިގައި ކަސްތޮޅުއަޅުވައެވެ. އަދި ކަސްތޮޅުތައް އިހުނަށްވުރެ އިތުރުކުރިއެވެ. އޭރު ތިމަންކަލޭގެފާނުގެ ފައިގައި ހަތަރު ކަސްތޮޅު އެޅުވިފައި ވެއެވެ. ދެންފަހެ ތިންވަނައަށް ވީ ދުވަހު އެތަނުން ކޮންމެވެސް އެކަކު ތިމަންކަލޭގެފާނުގެ އަރިހަށް އައެވެ. އަދި މުނާޡަރާކޮށް ބަހުސްކުރަންފެށިއެވެ.\nތިމަންކަލޭގެފާނު އޭނާއަށް ދަންނަވައިފީމެވެ. “ﷲގެ ޢިލްމާމެދު ކަލޭ ބުނަނީ ކީކޭހެޔެވެ؟”\nއޭނާ ބުނެފިއެވެ. “ﷲގެ ޢިލްމަކީ މަޚުލޫޤެކެވެ.”\nދެން ތިމަންކަލޭގެފާނު ދަންނަވައިފީމެވެ. “ކަލޭ ކާފަރުވެއްޖެއެވެ!”\nއެހިނދު އިސްޙާޤު ބުން އިބްރާހީމް އެތަނަށް ފޮނުވާފައި ހުރި މީހަކު ބުނެފިއެވެ. “ހަމަކަށަވަރުން މިއީ އަމީރުލް މުއުމިނީން ފޮނުވާފައި ހުރި މީހެކެވެ.”\nދެން ތިމަންކަލޭގެފާނު ދަންނަވާފީމެވެ. “ހަމަކަށަވަރުން މީނާ ކާފަރުވެއްޖެއެވެ!”\nދެންފަހެ ހަތަރުވަނައަށް ވީ ދުވަހު، މުޢުތަޞިމު، އިސްޙާޤު ބުން އިބްރާހީމްގެ ކައިރިއަށް ބުޣާ ފޮނުވިއެވެ. އެނާއަށް (الكبير) ބޮޑުމީހާގެ ނަމުން ނަންކިޔާ އުޅެއެވެ. އަދި ތިމަންކަލޭގެފާނު އެމީހާގެ ކަރިއަށް ގެންދިއުމަށް، އިސްޙާޤު ބުން އިބްރާހީމަށް އަމުރުކުރިއެވެ.\nދެންފަހެ ތިމަންކަލޭގެފާނު އިސްޙާޤުގެ ކައިރިއަށް ވެއްދުނެވެ. އޭނާ ބުނެފިއެވެ. “އޭ އަޙުމަދެވެ. ﷲ ގަންދީ ބުނަމެވެ. ހަމަކަށަވަރުން އޭނާ (މުޢުތަޞިމު) ކަޑިންޖަހާ ކަލޭ މަރައެއް ނުލާނެއެވެ. އޭނާ އެގޮވާލާ ގޮވާލުމަށް ކަލޭ އިޖާބަ ނުދީފިނަމަ އެތިފަހަރަކަށްފަހު އެތިފަހަރަކުން ޖަހާ އަނިޔާކުރާނެއެވެ. އަދި އެތަނަކަށް އިރުގެ އަލިކަން ނުވަންނަ ތާކަށް އެއްލައިލާ ބަންދު ކުރާނެއެވެ. ފަހެ ﷲތަޢާލާ ވަޙީކުރައްވާފައި ނުވޭހެއްޔެވެ؟\nإِنَّا جَعَلْنَاهُ قُرْآنًا ﴿الزخرف: ٣﴾\nމާނައީ: “ހަމަކަށަވަރުން ތިމަންއިލާހު އެފޮތް ލައްވާފައިވަނީ ޢަރަބިބަަހުންވާ ޤުރާއާނެއްގެ ގޮތުގައެވެ.”\nފަހެ މަޖުޢޫލް ކުރެވިފައިވާ އެއްޗެއް (ލެއްވިފައިވާ އެއްޗެއް) މަޚުލޫޤެއް ކަމުގައި މެނުވީ ވާނެހެއްޔެވެ؟ ދެން ތިމަންކަލޭގެފާނު އޭނާއަށް ބުނީމެވެ. ﷲ عز وجل ވަޙީކުރައްވާފައިވެއެވެ.\nفَجَعَلَهُمْ كَعَصْفٍ مَّأْكُولٍ ﴿الفيل: ٥﴾\nމާނައީ: ” ފަހެ، ޖަނަވާރު ކައިފައިހުރި ހުއިތަކެއް ފަދައިން އެއިލާހު އެއުރެން ލެއްވިއެވެ.”\nފަހެ އެއިލާހު އެމީހުން އެގޮތުގައި ޚަލްޤުކުރެއްވީ ހެއްޔެވެ؟ ދެންފަހެ އޭނާ ބަސް ހުއްޓިއްޖެއެވެ. އެއަށްފަހު ބުނެފިއެވެ. ކަލޭމެން މީނާ (މުޢުތަޞިމްގެ އަރިހަށް) ގެންދާށެވެ.”\nބައްޕަ ވިދާޅުވިއެވެ. “ދެން ތިމަންމެން ދިޔަމަގުމަތީ މަޝްހޫރު ބަޤީޗާއަކާއި ހަމައަށް ފޯރިއެވެ. އެތަނަށް ސަވާރީއެއް ގެނެވުނެވެ. ތިމަންކަލޭގެފާނު އެއަށް އަރުވައިގެން މުޢުތަޞިމުގެ ގާތަށް ގެނައެވެ. އޭރުވެސް ތިމަންކަލޭގެފާނު ވަނީ ކަސްތޮޅު އެޅުވިފައެވެ. ތިމަންކަލޭގެފާނުގެ ގައިގައި ހިފަހައްޓައިގެން ހުންނާނެ އެކަކުވެސް ނެތެވެ. ފަހެ ކަސްތޮޅުތަކުގެ ބަރުކަމާހުރެ، ބޯކޮޅުވަތަށް ތިމަންކަލޭގެފާނު ވެއްޓިދާނެހެން ހީވާވަރުވިއެވެ. ދެން ތިމަންކަލޭގެފާނު ގެއެއްގެ ތެރެއަށް ވައްދާ ތަޅުލިއެވެ. އޭރުއެއީ މެންދަމު ގަޑިއެވެ. އެގޭގައި ދިއްލާލައިފައިހުރި ބައްތިއެއްހާހިސާބުވެސް ނެތެވެ. ދެން ތިމަންކަލޭހެފާނު ނަމާދު ކުރުމަށްޓަކައި ތަޔަންމުމްކޮށް މޫނުގައި އަތްފުމަށްޓަކައި ބިންމަތީ އަތް ދާމާލީމެވެ. އެހިނދު އަތުގައި ޖެހުނީ އޭގެތޭގައި ފެން ހުރި ބާލިދީއެކެވެ. ދެން ތިމަންކަލޭގެފާނު އެއިން ވުޟޫކޮށް ނަމާދު ކުރީމެވެ.\nދެންފަހެ ހެނދުނު ވުމުން ތިމަންކަލޭގެފާނުގެ އަރިހަށް ހަރުވާޅު ދާގަނޑުތަކެއް ގެނެވުނެވެ. އަދި އެދާގަނޑުތަކުން ތިމަންކަލޭގެފާނު ވަރުގަދައަށް ބަނދެފިއެވެ. އަދި އޭނާގެ ކައިރިއަށް ގެންދެވުނެވެ. އެހިނދު އެ ހަރުވާޅުގަނޑުވެސް ވަނީ ތިމަންކަލޭގެފާނުގެ ގައިގައި އެލުވިފައެވެ. ދެން އެވަގުތު މުޢުތަޞިމްގެ މަންދޫބަކު އައެވެ. އަދި އިޖާބަދޭށޭ ކިޔައި ތިމަންކަލޭގެފާނުގެ އަތުގައި ހިފިއެވެ. ދެން އޭނާ ތިމަންކަލޭގެފާނު (މުޢުތަޞިމްގެ ކައިރިއަށް) ވެއްދިއެވެ. ހަރުވާޅު ވާގަނޑު އޭރުވެސް ވަނީ ތިމަންކަލޭގެފާނުގެ އަތުގައެވެ. އަދި ކަސްތޮޅުވެސް ވަނީ އެޅުވިފައެވެ. ފަހެ އެތަނަށް ވެއްދުނުހިނދު އެތަނުގައި އޭނާ އިށީނދެ އިނެވެ. އަދި އިބުން އަބީ ދުއާދު އެތާ ހާޒިރުވެ ހުއްޓެވެ. ދެން އޭނާގެ އެތަކެއްއެކުވެރިން އެތަނަށް ޖަމަޢަވިއެވެ.”\n مناقب الإمام أحمد بن حنبل ص.431\n މީނާއަކީ މުތަވައްކިލުގެންގުޅޭ އެންމެ ވަރުގަދަ މީހުންގެ ތެރެއިން މީހެކެވެ.\nأبو نعيم في الحلية (9/197) سيرة الإمام أحمد 53-55\n އަހްލުއްސުންނާ ވަލްޖަމާޢަތުގެ ޢަޤީދާއަކީ ކީރިތި ޤުރުއާނަކީ ﷲ ގެ ކަލާމްފުޅުކަމުގައެވެ. އަދި އެއީ ﷲ ތަޢާލާގެ ޞިފަފުޅެކެވެ. އެއީ މަޚްލޫޤެއް ނޫނެވެ.


ނިލަންދެއަތޮޅު އުތުރުބުރީ އަތޮޅުކައުންސިލުން 2019 ވަނައަހަރު ކުރިއަށް ގެންދިއުމަށް ރާވާފައިވާ ޙަރަކާތްތަކުގެ ތެރޭގައި ހިމެނޭ ރަށުކައުންސިލްތައް މޮނިޓަރ ކުރުމުގެ މަސައްކަތް ފައްޓަވައިފިއެވެ.\nމިއަހަރު މޮނިޓަރކުރާ ފުރަތަމަ ކައުންސިލެއްގެ ގޮތުގައި ބިލެއްދޫ ކައުންސިލްގެ އިދާރާ ކަނޑައަޅައި، އެ އިދާރާ މޮނިޓަރ ކުރުމުގެ މަސައްކަތް 04 މާރިޗު 2019 ގައި ފައްޓަވައި 07 މާރިޗު 2019 ގައިވަނީ ނިންމަވާފައެވެ.\nބިލެއްދޫ ކައުންސިލްގެ އިދާރާ މޮނިޓަރ ކުރުމުގެ މަސައްކަތް ފެށުމުގެ ކުރިން އެއިދާރާގެ ކައުންސިލަރުންނާއި މުވައްޒަފުން ހިމެނޭގޮތަށް ބައްދަލުވުމެއް ބާއްވައި، މޮނިޓަރިންގެ މަސައްކަތާބެހޭ ގޮތުން މަޢުލޫމާތު ދެވިފައި ވެއެވެ. އަދި މޮނިޓަރިންގެ މަސައްކަތް ނިންމުމަށްފަހު ބޭއްވި ބައްދަލު ވުމުގައި މޮނިޓަރިންގައި ފާހަގަ ކުރެވުނު ކަންތައްތަކާބެހޭ މަޢުލޫމާތުވެސް އެއިދާރާގެ ކައުންސިލަރުންނާއި މުވައްޒަފުންނަށް ދެވިފައިވެއެވެ.\nމޮނިޓަރިންގ ޓީމުގައި ހިމެނިވަޑައިގަންނަވަނީ;\n01- ޑިރެކްޓަރ އިބުރާހީމް ނަޞީރު\n02- އެސިސްޓެންޓު ޑިރެކްޓަރ ފަރީދާ އިބުރާހީމް\n03- އިކޮނަމިކު ޑިވެލޮޕްމަންޓު އޮފިސަރ ޖަމީލާ އަޙުމަދު\n04- ޕްރޮޖެކްޓު އޮފިސަރ ޖަމީލާ އިބުރާހީމް


Roadha Ah Hurumun Anga In Vas Dhuvaa Goiy Veytha? - Vaguthu\nއަހަރުމެން މުސްލިމުންނާ އެންމެ އަވަހަށް ދެން ބައްދަލު ވާނީ ރަމަޟާން މަހެވެ.\nރަމަޟާން މަހަކީ ރޯދަ ހިފުމުގެ ސަބަބުން އެތައް ފައިދާތަކެއް ލިއްބައިދޭ ކަމެކެވެ. އެތައް ހާސް ދަރުމައެއް ލިބޭ އަދި އަހަރު ތެރޭގައި އަންނަ އެންމެ މާތް މަހެވެ. އަހަރުމެން ހުރިހާ މުސްލިމުން އަޅުކަމުގައި ގިނަ ވަގުތު ހޭދަ ކުރާ މަސްވެސް މެއެވެ. މިގޮތުން ގިނަ ގުނަ ފައިދާތައް ރޯދައިން ލިއްބައިދޭ އިރު، ރޯދައަކީ އިންސާނާގެ ސިއްހަތަށް އެތައް ފައިދާއެއް ލިއްބައިދޭ އަޅުކަމެއް ކަމަށް އެތައް ހޯދުންތަކުން އެނގިފައިވެއެވެ.\nރަމަޟާން މަހާއި ކައިރިވެފައިވާއިރު ރަމަޟާން މަހުގެ އެންމެ ފުރަތަމަ ދުވަސްކޮޅު ބައެއް މީހުންނަކީ ކެއުމަށާއި ދިރިއުޅުމަށް އެ އަންނަ ބަދަލުތަކުގެ ސަބަބުން ބައެއް ފަހަރު އަހަރުމެން ވިސްނަންޖެހޭ ކަންތައްތައް ހުރެއެވެ.\nމިގޮތުން އެންމެ ކަންބޮޑުވާ އެއްކަމަކަށް ވެފައި އޮންނަ ކަމަކީ އަނގައިން ވަސް ދުވާތީއެވެ.\nއެގޮތުން ރޯދަ ހިފައިގެން ހުންނަ ވަގުތުގައި ގިނަ މީހުންގެ އަނގައިން ނުބައި ވަސް ދުވުން މިއީ ދިމާވާ ކަމަކެވެ. ނޭވާލާ ކޮންމެ ފަހަރަކު އެ ވަހުގެ ސަބަބުން އުނދަގޫތަކާ ކުރިމަތި ލާންޖެހޭ މީހުން އަހަރުމެންގެ ތެރޭގައި ވަރަށް ގިނައެވެ.\nއަހަރުމެންގެ ތެރޭގައި ބައެއް މީހުންނަށް ރޯދަ ހިފުމުގެ ސަބަބުން ނޭވާ ލުމުގައި މިކަންތައް ދިމާ ނުވެއެވެ. ނަމަވެސް މި އުނދަގުލާ ކުރިމަތިލާން ޖެހިފައިވާ މީހުން މަދެކޭވެސް ބުނެވެން ނެތެވެ.\nސިޑްނީގެ ހޮލިސްޓިކް ޑެންޓިސްޓް ސެންޓަރުގެ ދަތުގެ ޑޮކްޓަރެއް ކަމުގައިވާ ޑޮކްޓަރު ލެވިސް އާލިކް ވަނީ މިހެން ކަންތައް ދިމާ ވާންޖެހެނީ ކީއްވެގެން ކަން އަދި މިކަމުން ސަލާމަތް ވާން ކުރެވިިދާނެ ކަންތައް ހުރިތޯ ބަލައި ހޯދައިފައެވެ.\nރަމަޟާން މަހުގައި އާއި އަދި ބައެއް އެހެނިހެން ދުސްތަކުގައި ރޯދަ ހިފައިގެން ހުރުމުގެ ތެރޭގައި ވަސް ދުވަން މެދުވެރިވަނީ ކާން ބޭނުން ކުރަމުންދާ އެއްޗެހީގެ ސަބަބުންނެވެ. ޑޮކްޓަރު އާލިކް ބުނާގޮތުގައި އެކި މީހުންނަށް މިކަން ދިމާ ވަނީ އެކި ގޮތަށެވެ.\nޑޮކްޓަރ އާލިކް ބުނާ ގޮތުގައި މިފަދަ ކަންތައް ދަތް ސާފު ކުރަން ޖެހޭ މިންވަރަށް ސާފު ނުކުރެވޭތީއެވެ. ގިނަ ފަހަރަށް ހަކުރުބަލީގެ ސަބަބުން ހިރުގަނޑުގައި ހުންނަ ބަލިކަން ފަސޭހަ ނުވެ ހުރުމުން ވެސް މިކަންތަކާ ކުރިމަތިލާން ޖެހެއެވެ.\nގިނަ ފަހަރަށް ނޭވާލާ އިރު ވަސް ދުވަން މެދުވެރިވާ އަނެއް ކަމަކީ ހިރުގަނޑުގައި ހުންނަ ބައްޔެއްގެ ސަބަބުން ކަމުގައިވެސް ވެއެވެ. މިހެން މިކަން އޮތް ކަމުގައިވިޔަސް ރޯދަ ހިފުމުގެ ސަބަބުން އުނދަގޫ ވާ ފަދަ ވަހެއް ހުރުން އެއީ މާ ބޮޑަށް ކަންބޮޑުވާން ޖެހޭ ކަމައް ނޫނެވެ. އެއީ ކޮންމެހެން ބައްޔެއް ހުރުމުގެ ސަބަބުން ދިމާވާ ކަންތައްތަކެއް ނޫނެވެ.


މާބަނޑުވުމާއި ވިހެއުން, ޞިއްޙަތު\n3 ޑިސެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nލިޔުނީ: ޑރ. ޢަބުދުލް ޢަޒީޒު ޙަމީދު\nމިއީ އެންމެ އާންމުކޮށް ދިމާވާ އެއް މައްސަލައެވެ. ބައެއް އަންހެނުންނަށް މާބަނޑުވާ ހިސާބުން ފެށިގެން ގޮސް، ވިހަންދެން ވެސް ވަރުބަލިކަން އިހުސާސްވުމަކީ ވެދާނެގޮތެކެވެ. ނަމަވެސް އާންމުކޮށް ގިނަ މީހުންނަށް ފުރަތަމަ ތިންމަހާއި، ފަހުތިންމަހުގައި ވަރުބަލިކަން މާބޮޑަށް އިހްސާސްވެއެވެ. އެކި މީހުންނަށް ވަރުބަލިކަން އިހުސާސްވާވަރު ތަފާތުވުމަކީ ވެދާނެ ގޮތެކެވެ. ފުރަތަމަ3މަހުގެ ތެރޭގައި ވަރުބަލިކަން ހުރުމަށްފަހު، ދެވަނަ3މަހުގެ ތެރޭގައި ވަރުބަލިކަން ކުޑަވެ، ފިލައިދާގޮތްވެއެވެ. ނަމަވެސް އަނެއްކާވެސް ފަހު3މަހުގެ ތެރޭގައި ވަރުބަލިކަން އިތުރުވާގޮތް ވެއެވެ.\nފުރަތަމަ3މަހުގައި ވަރުބަލިވުން\nމާބަނޑުވުމަށްފަހު، ފުރަތަމަ3މަހުގައި ވަރުބަލިކަން އިހުސާސްވަނީ ހަގީގަތުގައި ކީއްވެގެންކަން އެންމެ ރަގަޅަށް އަދި ހޯދިފައެއް ނުވެއެވެ. ނަމަވެސް ބޮޑަށް ބުރަވެވެނީ ވަރުބަލިކަން އިހުސާސްވަނީ ބަލިވެއިނުމާއި ވިދިގެން، ހަށިގަނޑުގައި ހުންނަ ހޯރމޯން މިންވަރަށް ބަދަލުއައުމާއި ގުޅިގެންނެވެ. ޚާއްޞަކޮސް ޕްރޯޖެސްޓަރޯން ހޯރމޯންގެ މިންވަރު މަތިވުމުންނެވެ. މާބަނޑުވުމުން ބަނޑުގައިވާ ދަރިފުޅަށް ކާނާއާއި އޮކްސިޖަން ފޯރުކޮށްދިނުމަށްޓަކައި، ހަށިގަނޑުން ލޭއުފެއްދުން އިތުރުކުރާނެ އެވެ. ލޭގައި ހަކުރުގެ މިންވަރު، އަދި ލޭގެ ޕްރެޝަރު އާންމުކޮށް ހުންނަވަރަށްވުރެ، ދަށަށްދާގޮތް ވެއެވެ. މާބަނޑުވުމުން ހަށިގަނޑަށް އަންނަ ޖިސްމާނީ، އާތިފީ ބަދަލުތަކުގެ ސަބަބުން، ހަށިގަނޑުގެ ހަކަތަ ދަށްވެ، ވަރުބަލިވާގޮތް ވެއެވެ.\nފަހު3މަހުގައި ވަރުބަލިވުން\nމާބަނޑުވުމަށްފަހު، ފަހު3މަހުގައި ވަރުބަލިކަން އިހުސާސްވަނީ ބަނޑުގައި ކުއްޖާ ބޮޑުވަމުން އަންނަ ވަރަކަށް ބަރުދަން އިތުރުވެ، ނިދަން އުދަނގޫވުމާއި، ގިނަގިނައިން ކުޑަކަމުދާންޖެހުން ފަދަ އުދަނގޫތައް ކުރިމަތިވާތީ އެވެ.\nމާބަނޑު ދުވަސްވަރު ވަރުބަލިވުމަށް މެދުވެރިވާ އެހެން ސަބަބުތައް\nއުފެދެމުން އަންނަ ދަރިފުޅަށް މައިމީހާގެ ހަށިގަނޑު ތައްޔާރުވަމުން އަންނައިރު އިތުރު ހަކަތަ މައިމީހާގެ ހަށިގަނޑަށް ބޭނުންވުމަކީ ވެސް ވަރުބަލިކަން އިހުސާސްވެދާނެ ކަމެކެވެ. މާބަނޑުދުވަސްވަރު ކުރިމަތިވާ މޭނުބައިކުރުމާއި، ހޮނޑުލުން ފަދަ ކަންކަމަކީ ވެސް ވަރުބަލިވުމަށް މަގުފަހިކުރާ ކަންތައްތަކެވެ. މާބަނޑުވުމުން ކުރިމަތިވާ މާޔޫސްވުމާއި، މޮޅިވެރިކަން ފަދަ އިހުސާސްތަކުގެ ސަބަބުން ވެސް ބައެއް މީހުންނަށް ވަރުބަލިކަން ކުރިމަތިވެދާނެ އެވެ.\nލޭމަދުވުމަކީ ވެސް ވަރުބަލިކަން މެދުވެރިވުމަށް އެހީވެދޭ ކަމެކެވެ. އެހެންކަމުން ފުރަތަމަ ތިންމަހާއި،ފަހުތިންމަހުގެ ތެރޭގައި ލޭމަދުވުމުގެ މައްސަލަ ކުރިމަތިވެފައިވޭތޯ ބެލިދާނެއެވެ. އަދި މިގޮތަށް ލޭމަދުވުމުގެ މައްސަލަ ކުރިމަތިވެއްޖެނަމަ ދަނގަޑު ފަރުވާއެއްގެ ގޮތުގައި ބޭނުން ކުރެވިދާނެއެވެ.\nވަރުބަލިކަން ކުޑަކުރުމަށް ކުރެވިދާނެ ކަންތައްތައް\n(ހ) – އަރާމުކުރުން: ވަރުބަލިވާނަމަ، ގިނައިން އަރާމުކުރުން މުހިއްމެވެ. އެގޮތުން އަވަހަށް ނިދުމާއި، ނިދިފުރިހަމަކުރުމާއި، މެންދުރު ފަހު ބައިގަޑިއެއް ހާއިރު ނިދާލުން ފަދަ ކަންތައްތައް ކުރެވިދާނެ އެވެ. ނިދުމުގެ ދެތިން ގަޑިއިރު ކުރިން މާގިނައިން ދިޔާތަކެތި ބޭނުންކުރުން ހުއްޓާލުން ފަދަ ކަންކަމަކީ ރޭގަނޑުގެ ވަގުތުތަކުގައި ކުޑަކަމުދިއުމަށް ހޭލަންޖެހުން މަދުކޮށްދޭނެ ކަމެކެވެ. މާނައަކީ ފުރިހަމައަށް ނިދުމަށް އެހީތެރިވެދޭނެ ކަމެކެވެ.\n(ށ) ހަށިގަނޑަށް ފައިދާހުރި ކާނާ ބޭނުންކުރުން: ފައިދާހުރި ކާނާ ބޭނުންކުރުމަކީ ހަށިގަނޑުގައި ހަކަތަ އިތުރުކޮށްދީ، ގައިގައި ވަރުޖައްސައިދީ، ވަރުބަލިކަން ކުޑަކޮށްދޭނެ ކަމެކެވެ. ދުވާލަކަށް ގާތްގަނޑަކަށް 300 ކިލޯ ކެލޮރީ އިތުރަށް ބޭނުންވާނެއެވެ. ދަގަނޑުގެ ބައި، ޕްރޮޓީން، އަދި ހަކަތަ ގިނައިން ލިއްބައިދޭ ކާނާގެ ބާވަތްތައް ކެއުން މުހިއްމެވެ. އެގޮތުން ތަރުކާރީ އާއި، މޭވާގެ ބާވަތްތަކާއި، އެއްގަމުމަހާއި، ކަނޑުމަހާއި، ކުކުޅު ބިހާއި، ގޮދަނުގެ ބާވަތްތައް ކެއުމުގައި ހިމެނިދާނެ އެވެ. ކުޅިތެޔޮ، ހަވާދުލީ، އަދި ޖަންކު ފުޑްގެ ބާވަތްތައް މާގިނައިން ކެއުމަކީ ރަގަޅު ކަމެއް ނޫނެވެ. ކެއުމުގައި ބޮޑަށް އެދެވިގެންވަނީ އެއްފަހަރާ ބައިވަރު ކެއުމުގެ ބަދަލުގައި، ކުދިއެތިކޮޅުން އިރުއިރުކޮޅާ ކަމުން ގެންދިއުމެވެ.\n(ނ) – އެކަށޭނަ ވަރަށް ދިޔާތަކެތި ބުއިން: ގިނައިން ދިޔާތަކެތި ބުއިމަކީ ބޭނުންތެރި ކަމެކެވެ. ޚާއްޞަކޮށް ގިނައިން ފެންބުއިމަކީ ރަގަޅު ކަމެކެވެ. ކޮފީ، ކޯލާ ފަދަ ކެފެއިން ހުންނަ ބުއިންތަކާ ދުރުހެލިވުން ރަގަޅެވެ. ހަވީރާއި، އިރާކޮޅުގެ ވަގުތުތަކުގައި (ނިދުމުގެ ކުރިން) މާގިނައިން ފެންބުއިން ރަގަޅެއް ނޫނެވެ. އެއީ އެކަމުގެ ސަބަބުން ނިދުމަށްފަހު، ކުޑަކަމުދިއުމަށް އިރުއިރުކޮޅާ ހޭލާންޖެހިދާނެތީ އެވެ.\n(ރ) – ނިދި ފުރިހަމަކުރުން: ރޭގަނޑުގެ ނިދި ބަރާބަރަށް ލިބުނަސް ދުވާލުމުން ވަރުބަލިކަން އިހްސާސްވުމަކީ އެކަށީގެންވާ ކަމެކެވެ. ރަގަޅަށް ނިދާލާ އަރާމުކޮށްލުމުން ހިތްހަމަޖެހުމާއި ބާރު ހަށިގަނޑަށް ގެނުވައިދެއެވެ. ރޭގަނޑުމަދުވެގެން 8ގަޑި އިރުގެ ނިދި ހަމަކުރުމާއި، ދުވާލުވެސް ½ ގަޑިއެއްހާއިރު ނިދާލުމަކީ ރަގަޅުކަމެކެވެ. ނިދާއިރު ނުވަތަ އޮށޯވެއޮންނައިރު ވާތްފަރާތަށް ބުރަވެ އޮތުމަކީ ރަގަޅުކަމެކެވެ. އެއީ މިކަމުގެ ސަބަބުން އުފެދެމުން އަންނަ ދަރިފުޅަށް ބޭނުންވާ ކާނާއާއި، އޮކްސިޖަން ފޯރުކޮށްދޭ ލޭހޮޅިތަކުގެ ޕްރެޝަރ ދަށްކޮށްދޭތީއެވެ. ހަމަމިހެން ބަލިވެއިނުމަށްފަހު ލޭގެ ޕްރެޝަރ މަތިނަމަ މިގޮތަށް އަމަލުކުރުމަކީ މުހިއްމު ކަމެކެވެ.\n(ބ) ކަސްރަތުކުރުން: އާދައިގެ ފަސޭހައިން ކޮށްލެވޭ ކަހަލަ ކަސްރަތުތައް ކޮށްލެވިދާނެ އެވެ. ވަރުބަލިވެފައި ހުރި ނަމަވެސް ކެތްތެރިކަމާއެކު ދުވާލަކު ½ ހާއިރު، ހިނގާލުން ފަދަ ކަމެއް ކޮށްލެވިދާނެ އެވެ. ހުރަހެއްނެތް ކަމުގައިވާނަމަ، ޑޮކްޓަރުގެ ލަފާގެ ދަށުން މާބަނޑު ދުވަސްވަރު ކަސްރަތު ކުރުމަކީ ފައިދާހުރި ކަމެކެވެ.\n11 ޖުލައި, 2018\nބަނޑުގައި ވައިހެދުން – ގެސްޓްރައިޓިސް\n4 ފެބުރުވަރީ, 2016


ތުޅާދޫ ހިއްކިބިމުން މިއަހަރު ގޯތި ދޫކުރެވޭވަރުވާނެ: ތުޅާދޫ ކައުންސިލް\n3 ފެބްރުއަރީ 2013\nބ. ތުޅާދޫ ހިއްކި ސަރަހައްދު. ހިއްކި ބިމުން މިއަހަރުގެ މެދުތެރޭގައި އާންމުކޮށް ގޯތިދޫކުރަން ފެށޭވަރުވާނޭކަމަށް ތުޅާދޫ ކައުންސިލުން ބުނޭ–/ އީޓީ ފައިލް ފޮޓޯ\nބ. ތުޅާދޫ ފަޅުން ހިއްކާފައިވާ ބިމުން މިއަހަރުގެ މެދުތެރޭގައި އާންމުކޮށް ގޯތިދޫކުރަން ފެށޭވަރުވާނޭކަމަށް ތުޅާދޫ ކައުންސިލް އިދާރާއިން ބުނެފި އެވެ.\nތުޅާދޫ ކައުންސިލް އިދާރާއިން ބުނީ، 2010 ވަނަ އަހަރު ސަރުކާރުން، އެރަށު އިރު ދެކުނުފަރާތު ފަޅުން ހިއްކާފައިވާ 17 ހެކްޓަރުގެ ބިމުން ގޯތި ދޫނުކުރެވި ލަސްވެފައިވަނީ ސަރުކާރުން އެ ބިން ކައުންސިލާ ހަވާލުކުރުން ލަސްވުމާއި އަދި އިދާރީ އެހެނިހެން ކަންކަމުގައިވެސް ދަތިތަކެއް ދިމާވެފައިވާތީ ކަމަށެވެ.\nތުޅާދޫ ކައުންސިލްގެ މެމްބަރު އަބްދުﷲ ރަޝީދު މިއަދު އީޓީއަށް ވިދާޅުވީ ގޯތިދޫކުރުން ލަސްވާތީ އާންމުން ޝަކުވާ ކުރާކަމަށާ، އެހެންނަމަވެސް ކަންކަން ރޭވިފައިވާ ގޮތަށް ދާނަމަ މިއަހަރުގެ ޖުލައިމަހާ ހިސާބުގައި ގޯތިދޫކުރަން ފެށޭނެކަމަށެވެ.\n“ބިން ހަވާލުވިނަމަވެސް އަލަށް އާބާދުވާ ސަރަހައްދެއްވީމަ ގޯތި ދޫކުރާއިރު ގޭގެއަށް ކަރަންޓާ، ނަރުދަމާ ކަހަލަ އަސާސީ ހިދުމަތްތައް ފޯރުކޮށްދިނުމުގެ ކަންކަން ހަމަޖެހެން އެބަޖެހޭ. އެކަންކަން މިހާރު މިދަނީ ބަލަމުން. ގޯތިދޫކުރުން ލަސްވާތީ ޝަކުވާތައް ދޭތެރެދޭތެރެއިން ލިބޭ. އެހެންނަމަވެސް ލަފާކުރެވޭ މިއަހަރު މެދުތެރޭގައި ގޯތި ދޫކުރަން ފެށޭނެކަމަށް” ރަޝީދު ވިދާޅުވި އެވެ.\nއަބްދުﷲ ވިދާޅުވީ ގޯއްޗަށް އެދޭ ފަރާތްތަކަށް 2010 ވަނަ އަހަރު ފުރުސަތު ހުޅުވާލުމާއެކު 800 އަށްވުރެ ގިނަފަރާތުން އެ އިދާރާއަށް ފޯމް ލާފައިވާކަމާއި އެހެންނަމަވެސް މިފަހަރު ދޫކުރަން ހަމަޖެހިފައިވަނީ 142 ގޯތިކަމަށެވެ. އަދި ގޯތި ދޫކުރާނީ ކައުންސިލުން ބަލަންޖެހޭ ބެލުންތައް ބެލުމަށްފަހު އެންމެ ބޮޑަށް އެކަމަށް މިވަގުތު ދަތިވެފައިވާ ފަރާތްތަކަށް ކަމަށްވެސް އޭނާ ވިދާޅުވި އެވެ.\n2700 އަށްވުރެ ބޮޑު އާބާދީއެއްއޮތް ތުޅާދޫގެ ބޮޑުމިނުގައި ކުރިން ހުރީ ގާތްގަޑަކަށް 8 ވަރަކަށް ހެކްޓަރެވެ. ބިންދަތިވުމުގެ ސަބަބުން ދައުލަތުގެ ބަޖެޓުން ހަރަދުކޮށްގެން 2000 ވަނައަހަރުވެސް އެރަށުފަޅުން ބައެއް ހިއްކައި ގޯތިދޫކޮށްފައިވެ އެވެ.\nފެބްރުއަރީ 4, 2013 at 11:22 am\nހުދުފޮށާ ތިރަށަކީ ފަޅުރަށެއްތަ؟ހެހެހޭ…… ތިބުނާ އެމްޑީޕީ ސަރުކާރުން ތިރަށަށް ކޮއްދިނީފަހެކޮންކަމެއް ބޮލުފޮށާ ހުދުފޮށާ ބުނެބަލަ؟ އެމްޑީޕީ ސަރުކާރު އޮތްއިރު އެ މައްސޫރު އޭދަފުށީ މީހުންނޫޅެ އެސަރުކާރުގަ އާދޭސްކޮއްގެން ކަމެއްކުރުވާކައް ނުވެސްއުޅޭނެ!!…… ހުދުފޮށާ ބޮލުފޮށާ ކަޅުފޮށާ ދެން ބޮލުގައަޅާއިގެން އެމްޑީޕީ ސަރުކާރެއް ވެރިކަމަށް އަންނާނެކަމަށް ހުދުފޮށާ ލައިގެން ނިދާލާ ހޮހޮހޯ…..3 އަހަރުދުވަސް ވެރިކަންކުރިއިރު އޮތް ރަށެއްކަންވެސްނޭންގުނީތީ އަހަރެންހަމަ ހައެރާންވެއްޖެ ބޯހަލާކު މި ހުދުފޮށާމެންނާހުރެ ކޮންދުވަހަކުންބާވިސްނޭނީ ބޮލާ ފޮށާމެންނައް…..\nފެބްރުއަރީ 3, 2013 at 8:06 pm\nވަހީދު އޭދަފުށީ މީހުންނަށް ދަޅަދައްކަނީ… ދެންވެސް އޭދަފުއްޓަށް ކަމެއް ކޮށްދިނިއްޔާ ކޮށްދޭނި އެމްޑީޕީން ސަރުކާރު ހިންގި ދުވަހަކަުން … އޭދަފުށީ މީހުން ވިސްނަބަލަ މިއަހަރު…\nފެބްރުއަރީ 3, 2013 at 5:02 pm\nކޮބާ އޭދަފުށި ބިން ހިއްކުމުގެ މަސައްކަތް؟


Android Phonuthakah Huri Ikhthiyaaru iPhonah Nethee Keevve? | Mihaaru\nއައިފޯނު ބޭނުންކުރާ މީހުންނަށް ނެތް ކިތަންމެ ފީޗާއެއް އެންޑްރޮއިޑް ފޯނުތަކަށް ހުރި ނަމަވެސް އައިފޯން އެޕްލިކޭޝަންތައް ފުރޭނެން ޖެހޭ މިންގަނޑުތަކުގެ ސަބަބުން ފޯނު ބޭނުންކުރުމުގައި އައިފޯނު ބޭނުންކުރާ މީހުންނަށް ކަމެއް އުނި ނުވޭ\nއެންޑްރޮއިޑް ފޯނު ބޭނުންކުރާ މީހުންނަށް ހުރި އިޚްތިޔާރު އައިފޯނު ބޭނުންކުރާ މީހުންނަށް ނެތީ ކީއްވެ؟\n28 ޖުލައި 2016 - 07:122comments\nއައިފޯން ބޭނުންކުރާ މީހުންނަށް އިޚްތިޔާރު ނެތެއް ކަމަކު އެ ހުސްކަން އެ މީހުންނަށް އިހުސާސެއް ނުކުރެވެ އެވެ. އެ އަށް ވުރެ އައިއޯއެސް ޑިވައިސްތައް ފުރިހަމަ އެވެ. ބޭނުންވާނެ ހުރިހާ ފީޗާއެއް، އެޕްލިކޭޝަނެއް ލިބެން ހުރެ އެވެ.\nއައިއޯއެސް ޑިވައިސްތަކަށް އެޕްލިކޭޝަން އުފެއްދުމަކީ އެންޑްރޮއިޑަށް އެޕްލިކޭޝަން އުފެއްދުމަށް ވުރެ އުނދަގޫ ކަމެކެވެ. އެޕަލް ނޫން ބަޔަކު އެޕްލިކޭޝަން އުފައްދާ ނަމަ، އެޕް ސްޓޯރާ ހަމަ އަށް ދެވެނީ ވަރަށް ހަރުކަށި މިންގަނޑަކުން ފުރޭނިގެންނެވެ.\nއައިފޯނާއި އައިޕެޑް ބޭނުންކުރާ މީހުންނަށް އިޚްތިޔާރު ނެތޭ ބުނެވެނީ އެންޑްރޮއިޑް ފޯނުތައް ބޭނުންކުރާ މީހުން އުފާކުރާ ފީޗާތައް ނެތުމުންނެވެ. ވަރަށް ފަހަކާ ޖެހެންދެން މެނުވީ އައިއޯއެސް އަށް ކީބޯޑެއް އުފެއްދުމަކީ އެޕަލް ނޫން ބަޔަކަށް ނެތް ފުރުސަތެކެވެ. އެޕަލް ނޫން ބަޔަކަށް ލޭންޑާއެއް ނުއުފެއްދެ އެވެ. ތޮށި ބަދަލުކޮށް، ކުލަ ބަދަލުކޮށް ނުހެދެ އެވެ. "ތާޑްޕާޓީ ސްލައިޑިން މެނިއޫ" ތަކަށް ފުރުސަތު ދީފާނެ ކަމަށް ބެލެވުނަސް، ފްލޯޓިން ވިޖެޓްތަކެއް އަދި ނެތެވެ.\nގޫގުލުން އެންޑްރޮއިޑަށް އުފައްދާ އެޕްލިކޭޝަންތަކަށް ވުރެ އައިއޯއެސް ޑިވައިސްތަކަށް އުފައްދާ އެޕްލިކޭޝަންތަކުގެ ފެންވަރު ރަނގަޅެވެ. މޮޒިއްލާއިން އައިއޯއެސް އަށް އުފެއްދި ފަޔާފޮކްސް އެންޑްރޮއިޑް ފަޔާފޮކްސް އަށް ވުރެ ދުވެލި ބާރެވެ. ރީތިވެފައި ތާހިރެވެ.\nއެޕްލިކޭޝަން އުފެއްދުމުގައި އެޕަލުން ގެންގުޅޭ މިންގަނޑަށް ފެތެން ޑިވެލޮޕަރުން ކުރާ މަސައްކަތުން ނިކުންނަ ނަތީޖާ ވަރަށް އޮމާނެވެ. އެޕްލިކޭޝަންތައް ފަސޭހަ އެވެ. އައިފޯނަށް އެޅޭ އެޕްލިކޭޝަނެއްގެ ސަބަބުން އާދަޔާ ޚިލާފަށް ބެޓެރީ ހުލިވާތީ އުޅޭކަށް ނުޖެހެ އެވެ. ތާޑްޕާޓީ ފީޗާތަކަކަށް ބޭނުންޖެހި ފައިތަޅާ ރޯކަށް ނުޖެހެ އެވެ. މާނަ އަކީ އައިފޯނު ބޭނުންކުރާ މީހުންގެ ތެރޭގައި އެ ކަހަލަ ފީޗާތަކަށް އެދޭ މީހުން ނެތެކޭ ނޫނެވެ.\nއިތުރު ލިޔުންތައް އައިފޯން ގޫގްލް އެންޑްރޮއިޑް އެޕަލް އައިއޯއެސް


Posted on 08/02/2017 13/02/2018\nމިނިސްޓްރީ އޮފް ޖެންޑަރ އެންޑް ފެމިލީއިން ދިވެހިރާއްޖޭގެ ނަރުހުންގެ ޖަމިއްޔާއާ ގުޅިގެން ހުޅުމާލޭގައި ހިންގާ ކުޑަކުދިން ބަލަހައްޓާ މަރުކަޒުކަމުގައިވާ “ފިޔަވަތި”ގެ ކެއަރވަރކަރުންނަށް “އަރލީ ޗައިލްޑް ކެއަރ” ތަމްރީން ޕްރޮގްރާމެއް ހިންގައިފިއެވެ. މިޕްރޮގްރާމް ނިންމާލުމުގެގޮތުން ރޭގަ ފިޔަވަތީގައި ބޭއްވި ރަސްމިއްޔާތުގައި ތަމްރީންގައި ބައިވެރިވި މުވައްޒަފުންނަށް ވަނީ ސެޓްފިކެޓް ހަވާލުކުރެވިފައެވެ.\nމި ތަމްރީން ކުރިއަށްގެންގޮސްފައިވަނީ 20 ޑިސެމްބަރ 2016 އިން 17 ޖެނުއަރީ 2017އަށެވެ. ފިޔަވަތީގައި ދިރިއުޅޭ ކުދިން ބަލަހައްޓާ މުވައްޒަފުން ބިނާކުރުމަށް މިފަދަ ޕްރޮގްރާމެއް ހިންގަވައިދެއްވިކަމަށްޓަކާ ނަރުހުންގެ ޖަމިއްޔާއަށް މިނިސްޓްރީއިން ވަރަށް ޙާއްސަ ޝުކުރެއް ދަންނަވަމެވެ. ފިޔަވަތީގައި މިވަގުތު 10 އަހަރުން ދަށުގެ 85 ކުދިން ދިރިއުޅެއެވެ.\n08 ފެބްރުއަރީ 2017\nމިނިސްޓްރީ އޮފް ޖެންޑަރ އެންޑް ފެމިލީ އާއި ޔުނިސެފް މޯލްޑިވްސް ގުޅިގެން މިނިސްޓްރީގައި މަސައްކަތްކުރާ ސޯޝަލް ވާރކަރުންނަށް އަމާޒުކޮށްގެން ބޭސިކް ސައިން ލެންގުއެޖް ޓްރެއިނިންގ ކޯހެއް ފަށައިފި →\n← ޢުމުރުންދުވަސްވީ މީހުންނަށް އަމާޒުކޮށްގެން ހިންގާ “ރަންވޭލާ” ކެމްޕޭންގެ ޕްރޮގްރާމްތައް ބ.އަތޮޅުގެ ހުރިހާ ރަށެއްގައި ކުރިއަށް ގެންގޮސްފި


Mahloof hayyaru kuree qanoonaa hilaafah: High Court\nމަހުލޫފު ހައްޔަރުކުރީ މެމްބަރުންގެ އިމްތިޔާޒުތަކާ ބެހޭ ގާނޫނާ ހިލާފަށް: ހައިކޯޓު\nމުޒާހަރާއެއްގެ ތެރެއިން މަހުލޫފް ހައްޔަރުކޮށްގެން ގެންދަނީ - އަހުމަދު ޝުރާއު | އަވަސް\nމިދިޔަ ފެބްރުއަރީ މަހުގެ ތެރޭގައި ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފު ހައްޔަރުކޮށް، ބަންދުގައި ބަހައްޓާފައިވަނީ މަޖިލީހުގެ މެމްބަރުންގެ އިމްތިޔާޒުތަކާ ބެހޭ ގާނޫނާ ހިލާފަށް ކަމަށް ހައިކޯޓުން ކަނޑައަޅައިފި އެވެ.\nމަހުލޫފު ހައްޔަރުކޮށްފައިވަނީ، 22 ފެބްރުއަރީ 2018ގައި އެމްޑީޕީ ހަަރުގެ ސަރަހައްދުގައި ކުރިޔަށްގެންދިޔަ އެއްވުމެއްގެ ތެރެއިން މާސްކު ބަހަން ހުއްޓަ އެވެ. މަހުލޫފު ހައްޔަރު ކުރުމަށްފަހު 43 ދުވަހު ޖަލުގައި ގެންގުޅެފައިވެ އެވެ. މަހުލޫފު އެތަނުން ހައްޔަރުކޮށް އޭނާގެ މައްޗަށް އުފުލާފައިވަނީ ގާނޫނު ތަންފީޒުކުރާ މުވައްޒަފަކަށް ހުރަސްއެޅުމުގެ ދައުވާ އެވެ.\nމަހުލޫފުގެ ފަރާތުން އޭނާގެ ހައްޔަރު ކުރުމަށް އަމުރު ނެރުނު މައްސަލަ އިސްތިއުނާފު ކުރުމުން، ހައިކޯޓުން މިއަދު ނިންމީ، އޭނާ ހައްޔަރުކޮށް، ބަންދުގައި ގެންގުޅެފައިވަނީ ރައްޔިތުންގެ މަޖިލީހުގެ މެމްބަރުގެ އިމްތިޔާޒުތަކުގެ ގާނޫނާ ހިލާފަށް ކަމަށެވެ. މަޖިލީހުގެ މެމްބަރަކު ހައްޔަރު ކުރާ ކަމަށްވާނަމަ ހައްޔަރު އަމުރަށް އެދެން ޖެހޭނީ ދައުލަތުގެ ޕްރޮސެކިއުޓާ ޖެނެރަލް އެވެ.\nމީގެ ކުރިން މަހުލޫފުގެ މައްޗަށް ދެ ދައުވާއެއް ސާބިތުވެ، އޭނާ ވަނީ ޖަލުހުކުމްތަކެއް ތަންފީޒު ކުރައްވާފަ އެވެ. އެގޮތުން ފުލުހުންނަށް ފިލަން މަސައްކަތްކުރި ކަމަށް ބުނެ އުފުލި ދައުވާއެއް ސާބިތުވާ ކަމަށް ނިންމާ އޭނާގެ މައްޗަށް ހަތަރު މަހާއި 24 ދުވަހުގެ ޖަލު ހުުކުމެއް އިއްވި އެވެ.\nމީގެ އިތުރުންވެސް، ފުލުހުން ބެރިކޭޑް ޖަހައި ބަންދުކޮށްފައިވާ ސަރަހައްދަކަށް ހުއްދަ ނުހޯދާ ވަދެފައިވާ ކަމަށް ބުނާ މައްސަލައެއްގައި، ފުލުހުންނަށް ދަތިކުރުމުގެ ދައުވާ ސާބިތުވާކަމަށް ނިންމާ ހަ މަސް ދުވަހުގެ ޖަލު ހުކުމެއް ވެސް އޭނާ ވަނީ ތަންފީޒުކޮށް ނިންމާފަ އެވެ. އެ ދައުވަތަކުގެ އިތުރުން ވެސް މަހުލޫފުގެ މައްޗަށް ގިނަ ދައުވާތަކެއް ވަނީ އުފުލާފަ އެވެ. އެ ދައުވާތަކަކީ ސިޔާސީ ގޮތުން ކޮށްފައިވާ ދައުވާތަކެއް ކަމަށް މަހުލޫފު ވަނީ ތަކުރާރުކޮށް ވިދާޅުވެފަ އެވެ.\nހައިކޯޓް އަހުމަދު މަހްލޫފު


SunOnline: Mumbai gai covid fethurey minvaru ithuruve Maldivian ge dhathuru thah feshun faskohffi\nމުމްބާއީގައި ކޮވިޑު ފެތުރޭ މިންވަރު އިތުރުވެ މޯލްޑިވިއަންގެ ދަތުރުތައް ފެށުން ފަސްކޮށްފި\nއައިޝަތު ފަރީޙާ 10 Apr 2021, 10:49\nމޯލްޑިވިއަންގެ އޭ321 މާފަރު އެއާޕޯޓުގައި -- ފޮޓޯ: މޯލްޑިވިއަން\nއިންޑިއާގެ މުމްބާއީގައި ކޮވިޑް19 ފެތުރޭ މިންވަރު އިތުރުވެފައިވާތީ، މޯލްޑިވިއަން އިން މުމްބާއީ އާއި މާފަރާ ދެމެދު ފަށަން ތައްޔާރުވެފައިވާ ދަތުރުތައް ފަސްކޮށްފި އެވެ.\nމޯލްޑިވިއަން އިން ބުނީ މުމްބާއީގައި ކޮވިޑު ފެތުރޭ މިންވަރު އިތުރުވަމުންދާތީ މާފަރުން މުމްބާއީ އަށް ފަށަން ހަމަޖެއްސި ދަތުރުތައް އަންނަ މެއި މަހުގެ ނުވަ ވަނަ ދުވަހަށް ފަސްކޮށްފައިވާ ކަމަށެވެ.\nމީގެ ކުރިން ނިންމާފައި އޮތީ މިމަހުގެ 13 ވަނަ ދުވަހު މާފަރު-މުމްބާއީ ދަތުރު ފެށުމަށެވެ.\nމޯލްޑިވިއަން އިން ވަނީ މާފަރު-މުމްބާއީ ދަތުރު ފެށުމަށް އިންޑިއާ އިން ޖީއެސްއޭ އެއްވެސް ހަމަޖައްސައިފަ އެެވެ.\nދެހާސް ނަވާރަވަނަ އަހަރު ހުޅުވި މާފަރު އިންޓަނޭޝަނަލް އެއާޕޯޓަކީ މިހާރު ވެސް ގިނަ އަދަދެއްގެ ޕްރައިވެޓް ޖެޓު ޖައްސާ އެއާޕޯޓެކެވެ. ރާއްޖޭގައި ހިންގާ އެންމެ މަތީ ފަންތީގެ ރިސޯޓުތައް މާފަރު އެއާޕޯޓު އޮންނަ ސަރަހައްދުގައި ހިމެނެ އެވެ.\nމާފަރު އެއާޕޯޓު އޮންނަ ސަރަހައްދަކީ ގާތްގަނޑަކަށް 10،000 ޓޫރިސްޓު އެނދު ހިމެނޭ ސަރަހައްދެއް ކަމަށާއި އަލަށް ފަށާ މި ދަތުރުތަކުގެ ބޭނުން ރިސޯޓުތަކާ ގެސްޓަހުސް ތަކުން ހިފާނެ ކަމަށް އުންމީދު ކުރައްވާ ކަމަށް މޯލްޑިވިއަން އިން ބުންޏެވެ.\nމާފަރު އެއާޕޯޓު ތަރައްގީ ކޮށްފައިވަނީ އަބޫދާބީ ފަންޑުގެ އެހީގަ އެވެ. އެ އެއާޕޯޓަކީ އެއާބަސް އޭ320 އަދި ބޮއިންގް 737 ޖެއްސޭ ފެންވަރަށް ތަރައްގީކޮށްފައިވާ އެއާޕޯޓެކެވެ. އެ މަސައްކަތް ކޮށްފައި ވަނީ ސިންގަޕޫރުގެ ޓަފް ކުންފުނިންނެވެ.\nމާފަރު އެއާޕޯޓުގެ ރަންވޭ ބޯއިން 777 ޓްވިން ޖެޓް ޖެއްސޭ ވަރަށް ބޮޑު ކުރުމަށް ނިންމާ، އެ މަސައްކަތް ކޮށްދޭނެ ބަޔަކު ހޯދަން ވަނީ އިއުލާނު ކޮށްފަ އެވެ.\nބުރާސްފަތި ދުވަހުގެ ނިޔަލަށް327،129 ޓޫރިސްޓުން އައިސްފައިވާއިރު އެންމެ ގިނަ ޓޫރިސްޓުން އައިސްފައި ވަނީ އިންޑިއާ އިންނެވެ.


JSC Ah Ummu Kulsoom Ayyan Kurahvvaifi | Hathaavees\nޖޭއެސްސީ އަށް އުއްމުކުލްޘޫމް އައްޔަން ކުރައްވައިފި\nއުއްމު ކުލްސޫމް ޖޭއެސްސީގެ މެންބަރު ކަމަށް އައްޔަން ކުރެއްވުމަށްފަހު މަގާމުގެ ލިޔުން ރައީސް ހަވާލު ކޮށްދެއްވަނީ: ފޮޓޯ / ރައީސް އޮފީސް\nރައީސް އިބްރާހީމް މުޙައްމަދު ޞާލިޙް، ޖުޑީޝަލް ސަރވިސް ކޮމިޝަނަށް އާންމުންގެ ތެރެއިން ކަނޑައަޅާ މެންބަރުކަމަށް، އާމިނަތު އުއްމުކުލްޘޫމް މިއަދު ޢައްޔަން ކުރައްވައިފިއެވެ.\nއުއްމުކުލްޘޫމް އެ މަގާމަށް އައްޔަން ކުރަން ރައްޔިތުންގެ މަޖިލީހުން ފާސްކުރީ މިދިޔަ މަހުގެ 22 ވަނަ ދުވަހު ބޭއްވި ޖަލްސާގައެވެ. އެގޮތުން އެ މަގާމަށް އޭނާ އައްޔަން ކުރެއްވުމަށް 67 މެމްބަރުން ވޯޓު ދެއްވިއެވެ.\nޖުޑީޝަލް ސަރވިސް ކޮމިޝަންގެ މެންބަރުކަމަށް ޢައްޔަން ކުރެއްވުމުގެ ކުރިން، ޖުޑީޝަލް ސަރވިސް ކޮމިޝަންގެ މެންބަރުކަމުގެ ހުވައި، އުއްމުކުލްޘޫމް، ރައީސުލްޖުމްހޫރިއްޔާގެ ކުރިފުޅުމަތީގައި މިއަދު ވަނީ ކުރައްވާފައެވެ. އުއްމުކުލްޘޫމަށް ހުވައިލައިދެއްވީ، ސުޕްރީމް ކޯޓުގެ ފަނޑިޔާރު އަލްއުސްތާޛު މަޙާޒު ޢަލީ ޒާހިރެވެ.\nއުއްމުކުލްޘޫމް މާސްޓަރސް ޑިގްރީ ޙާޞިލުކުރައްވާފައި ވަނީ ޕްރޮޖެކްޓް ޕްލޭނިންގ އެންޑް މެނޭޖްމަންޓް ދާއިރާއިން އިނގިރޭސި ވިލާތުގެ ބްރެޑްފޯޑް ޔުނިވަރސިޓީންނެވެ.\nއުއްމުކުލްޘޫމް އެންމެފަހުން ހުންނެވީ މިނިސްޓްރީ އޮފް އާރޓްސް، ކަލްޗަރ އެންޑް ހެރިޓޭޖްގެ ދަށުން ހިނގަމުން އަންނަ ނެޝަނަލް ސެންޓަރ ފޯރ ދި އާރޓްސްގެ ޑެޕިއުޓީ ޑިރެކްޓަރ ޖެނެރަލްގެ މަޤާމުގައެވެ. އޭގެ ކުރިން މިނިސްޓްރީ އޮފް ހެލްތް އެންޑް ޖެންޑަރ އާއި މިނިސްޓްރީ އޮފް އެޑިއުކޭޝަންގައި އިސްމަޤާމުތައް އުއްމުކުލްޘޫމް ފުރުއްވާފައިވެއެވެ.\nPrevious ގާޒީ އަލީ ރަޝީދާއި ޑރ. މުހައްމަދު ސުޕްރީމް ކޯޓަށް އައްޔަންކުރަން ލަފާ ހޯދަނީ\nNext އާދީއްތަ ދުވަހު ސަރުކާރުގެ އޮފީސްތައް ހުޅުވަނީ


Long Jump Ge Dhuniyey Ge Champion Raajjey Gai Thamreen Thah Hadhany - Vaguthu\nލޯންގް ޖަމްޕުގެ ދުނިޔޭގެ ޗެމްޕިއަން ރާއްޖޭގައި ތަމްރީނުތައް ހަދަނީ\nލޯންގް ޖަމްޕުގެ ދުނިޔޭގެ ޗެމްޕިއަން ސާބިއާގެ ކުޅަދާނަ އެތުލީޓް އިވާނާ ސްޕަނޯވިޗް ހުޅުމާލޭ ޓްރެކުގައި ތަމްރީންތަކެއް ފުރިހަމަ ކުރަން ފަށައިފިއެވެ.\nއިވާނާ ރާއްޖޭގައި ތަމްރީން ހަދަމުންދަނީ އެތުލެޓިކްސް އެސޯސިއޭޝަން އޮފް މޯލްޑިވްސް އިން ފަހިކޮށްދިން ފުރުސަތެއްގައެވެ. އޭނާ އެކަމަަށް ޝައުގުވެރިކަން އުފެދުނީ ނިމިދިޔަ އަހަރު ޗުއްޓީއެއް ހޭދަކޮށްލުމަށް ރާއްޖެ އައިސް އުޅުމުގެ ތެރޭގައެވެ.\nއިވާނާ ބުނީ މީގެ ކުރިން އޭނާ ރާއްޖެ އަންނަނީ ދިގު ސީޒަނަކަށް ފަހު ޗުއްޓީ ހޭދަކޮށްލަން ކަމަށާއި، މިއީ ރާއްޖެއަށް ޓްރެއިނިން އެއް ހަދަން އައި ފުރަތަަމަ ފަހަރު ކަމަށެވެ. އަދި އެތުލެޓިކްސް އެސޯސިއޭޝަން އޮފް މޯލްޑިވްސްގެ ފަރާތުން އޭނާއަށް އެފުރުސަތު ފަހިކޮށްދިނުމުން ވަރަށް އުފާވާކަން އޭނާ ފާހަގަ ކުރެއެވެ.\nއަދި އިވާނާ ޓްރެއިނިން އަށް ބޭނުންވާ ޝަރުތުތައް ފުރިހަމަ ކޮށްދިނުގެ ގޮތުން އެތުލެޓިކް އެސޯސިއޭޝަން އާއި ޔޫތު މިނިސްޓްރީން ހުޅުމާލެ ޓްރެކުގައި ހުރި ލޯންގް ޖަމްޕް ޕިޓް ރަނގަޅު ފެންވަރަކަށް ތަރައްގީ ކޮށްދީފައިވާތީ، އެކަން އިވާނާ ވަނީ ފާހަގަކޮށްފަ އެވެ.\nއިންޑޯ އާއި އައުޓްޑޯ އިވެންޓުތަކުގައި ވެސް ކާމިޔާބު އެތުލީޓް އުމުރުން 27 އަހަރުގެ އިވާނާ އާއި އޭނާގެ ކޯޗު ގޯރާން އޮބްރަޑޯވިޗް ރާއްޖެ އައިސް ތަމްރީންތައް ފުރިހަމަ ކުރަމުންދަނީ އިންޑޯ ސީޒަން ނިންމާލުމަށް ފަހު އެވެެ.\nއިވާނާ ވަނީ 2008 ވަނަ އަހަރު ވޯލްޑް ޖޫނިއާ ޗެމްޕިއަންޝިޕްގެ ރަން މެޑަލް، 2013 ވޯލްޑް ޗެމްޕިއަންޝިޕް، ވޯލްޑް އިންޑޯ ޗެމްޕިއަންޝިޕްން ލޯ މެޑަލް، 2015 ޔޫރަޕިއަން އިންޑޯ ޗެމްޕިއަންޝިޕްން ރަން މެޑަލް، ހަމަ އެހަރު ވޯލްޑް ޗެމްޕިއަންޝިޕްން ލޯ މެޑަލް، 2016 ވޯލްޑް އިންޑޯ ޗެމްޕިއަންޝިޕްން ރިހި މެޑަލް، 2016 ޔޫރަޕިއަން ޗެމްޕިއަންޝިޕްން ރަން މެޑަލް، 2016 އޮލިމްޕިކްސްގެ ލޯ މެޑަލް، 2017 ޔޫރަޕިއަން އިންޑޯ ޗެމްޕިއަންޝިޕްގެ ރަން މެޑަލް، އަދި މިއަހަރު ވޯލްޑް އިންޑޯ ޗެމްޕިއަންޝިޕްގެ ރަން މެޑަލް ހޯދާފައެވެ.\nރާއްޖޭގެ ރީތިކަމަށް ތައުރީފް ކުރަމުން އިވާނާ ބުނީ މުސްތަގުބަލުގައި ރާއްޖެ އަށް ދުނިޔޭގެ ފެންވަރުގެ އިތުރު އެތުލީޓުން ޓްރެއިނިން ފުރިހަމަ ކުރަން އަންނާނެ ކަމަށާއި ސަބަބަކީ އެތުލީޓަކަށް ބޭނުންވާ ގިނަ ކަންތައްތަކެއް ރާއްޖޭގައި ފަހިވެފައިހުރުން ކަމަށެވެ. އަދި މިއީ ރާއްޖޭގެ ޓޫރިޒަމް އަށް ވެސް ފައިދާކުރާނެ ކަމެއްގެ ގޮތުގައި އޭނާ ސިފަކުރެއެވެ.\nއިވާނާ އަށް އެ މަންޒަރުތައް ކޮންމެ ދުވަހަކު ފެނެ އެވެ. އޭނާ ބުނީ އެތުލީޓަކަށް ކާމިޔާބާ ހަމަޔަށް ދެވެނީ ވަރަށް ގިނަ ކަންތައްތަކެއް ފުރިހަމަވެގެން ކަމަށެވެ.\nއިވާނާ އޭނާގެ ޓްރެއިނިން ފުރިހަމަ ކުރުމަށް ފަހު ފުރަން ހަމަޖެހިފައިވަނީ މާދަމާ އެވެ.\nއޭޕްރީލް 28, 2018 15:02\nމަންޖެ ދުވެލާ ފުންމާލާ ދައްކާލާ...


ބުއްދިވެރިކަމާ އެކީ ދީންވެރިކަމުގެ ސިފަ ނުލިބިއްޖެ މީހާގެ ބުއްދި އަކީ ވަބާއެއް- ޚުތުބާ – DhiDaily\nބުއްދިވެރިކަމާ އެކީ ދީންވެރިކަމުގެ ސިފަ ނުލިބިއްޖެ މީހާގެ ބުއްދި އަކީ ވަބާއެއް- ޚުތުބާ\nނޮވެމްބަރ 10, 2019\nބުއްދިވެރި، އެހެނަސް ދީންވެރިކަން ނުލިބިއްޖެ މީހާގެ ބުއްދިއަކީ، އެމީހެއްގެ މައްޗަށް ހުރި ވަބާއެއް ކަމަށް، މިއަދުގެ ހުކުރު ހުތުބާގައި ވިދާޅުވެއްޖެއެވެ.\nމިއަދު ރާއްޖޭގެ އެކިކަންކޮޅުތަކުގައި “ބުއްދީގެ ނިއުމަތް” މި މައުޟޫއަށް ދެއްވި ހުތުބާގައި ވިދާޅުވެފައި ވަނީ ބުއްދިއަކީ ރިޒްޤުދެއްވާ ގޮތަށް، އެކި އިންސާނުންނަށް އެކިވަރަށް ދެއްވާފައިވާ ނިޢުމަތެއްކަމަށާއި، ބުއްދީގެ ނިއުމަތަކީ މާތްﷲ އިންސާނުންނަށް ދެއްވާފައިވާ އެންމެ މަތިވެރި ނިޢުމަތްތައް ކަމަށެވެ.\n“ބުއްދިވެރިކަމާ ނުލައި ދީންވެރިކަމެއް ނެތެވެ. ދީންވެރި ކަމާ ނުލައި ލަދުވެތިކަމެއް ނެތެވެ. މިއީ އިންސާނާގެ ދުނިޔެ އާއި އާޚިރަތް ބާއްޖަވެރިކޮށްދޭ މާތް ސިފަތަކެވެ. ބުއްދިވެރިކަމާ އެކީ، ދީންވެރިކަމުގެ ސިފަ ނުލިބިއްޖެމީހާގެ ބުއްދި އަކީ އެމީހާގެ މައްޗަށް ހުރި ވަބާއެކެވެ.“ މިއަދު ހުތުބާގައި ވިދާޅުވެފައިވެއެވެ.\nމީގެ އިތުރުން ބުއްދިވެރިކަން ލިބިގެންވާ މީހާގެ އެތައް ކަމެއް ފުރިހަމަވެގެންވާ ކަމަށާއި، ބުއްދިވެރިކަމެއް ނެތް މީހާ އާއި، ބުއްދީގެ ބޭނުން ހެޔޮގޮތުގައި ނުހިފާމީހާގެ އެތައް ކަމެއް އުނިވެގެންވާ ކަމަށްވެސް މިއަދުގެ ހުތުބާގައި ވަނީ ވިދާޅުވެފައެވެ. އަދި ބުއްދިވެރިކަމަކީ ބާއްޖަވެރިކަމުގެ ތަޅުދަނޑި ކަމަށްވެސް މިއަދުގެ ހުތުބާގައި ވިދާޅުވިއެވެ.\nބުއްދީގެ ނިޢުމަތް ހެޔޮގޮތުގައި ބޭނުން ހިފުމުގެ މުހިއްމުކަން ބަޔާންކޮށް ޚުތުބާގައި ވިދާޅުވެފައި ވަނީ ބުއްދިއަކީ އިންސާނާގެ ފާރަވެރިޔާ ކަމަށެވެ. އަދި އެއީ އިންސާނާގެ ކަރާމަތާއި، އަބުރާއި ޝަރަފުގެ ތަޅުދަނޑި ކަމަށްވެސް މިއަދުގެ ހުތުބާގައި ވަނީ ވިދާޅުވެފައެވެ.\nމީގެއިތުރުން ބުއްދިވެރި އިންސާނަކު ތިން ކަމަކަށް ވަގުތު ހުސްކުރާނެ ކަމަށް ހުތުބާގައި ވެއެވެ އެ ތިން ކަމަކީ އެއީ އޭނާ އަމިއްލައަށް އޭނާގެ ޢަމަލުތައް މުރާޖަޢާކޮށް ނަފްސުގެ ހިސާބު ބެލުމަށް ހޭދަކުރާ ވަގުތާއި، އޭނާގެ ވެރި ރަސްކަލާނގެއަށް އިސްތިޣުފާރުކޮށް މުނާޖާ ދެންނެވުމަށް ހޭދަކުރާ ވަގުތާއި، އޭނާގެ ނަފްސުގައި ހުރި އުނި ސިފަތައް ހޯދައި ބެލުމަށް އޭނާގެ އަޚުންނާ އެކު ހޭދަކުރާ ވަގުތު ކަމަށްވެސް މިއަދުގެ ހުތުބާގައި ވިދާޅުވެފައިވެއެވެ.\n40 އަހަރު ވަންދެން ސިހުރުހެދި މީހާގެ ވާހަކަ: ސިހުރުވެރިންނާއި، ޝަރްޢީ ރުޤްޔާ ކުރާމީހުން ވަކިކުރާގޮތް!\n40 އަހަރު ވަންދެން ސިހުރުހެދި މީހާގެ ވާހަކަ: ތައުބާވުމުން ޝައިޠާނުން ކުރި ދުއްތުރާތައް!\n40 އަހަރުވަންދެން ސިހުރުހެދި މީހާގެ ވާހަކަ: ތައުބާވުމަށް މެދުވެރިވި ސަބަބު މިއޮތީ!\nޖަމާޢަތުގައި ނަމާދުކުރުން މެދުކަނޑައިލުމަށް ޢިލްމުވެރިން ދެކޮޅު ހައްދަވައިފި


Rape kuri meehaa aa ruhumugai kaiveni koffi\nރޭޕްކުރި މީހާއާ "ރުހުމުގައި" ކައިވެނިކޮށްފި\nއިންޑިއާ އަންހެނަކު އޭނާ ރޭޕްކުރި ފިރިހެން މީހާއާ ކައިވެނިކޮށްފި އެވެ.\nބީބީސީން ބުނީ މި ކައިވެނި ކޮށްފައި ވަނީ އެހެން ގޮތެއް ނެތިގެން ކަމަށް އަންހެން މީހާގެ ބައްޕަ ބުނެފައިވާ ކަމަށެވެ. އަދި އަންހެން މީހާ ވަނީ މިއީ އޭނާ ރުހުމުގައި، އާއިލާ އާއި މުސްތަގުބަލަށްޓަކައި ކުރާ ކައިވެންޏެއް ކަމަށް ވެސް ބުނެފައި ކަމަށް ވެސް ބީބީސީގައިވެ އެވެ.\nރޭޕްގެ ޝިކާރައަކަށްވި އަންހެން މީހާ، މިހާރު އޭނާގެ ފިރިއަކަށް ވެފައިވާ މީހާއާ ދެކޮޅަށް ހުށަހަޅާފައިވާ މައްސަލަ އަނބުރާ ގެންނަން ވެސް މިހާރު ވަނީ ނިންމައިފަ އެވެ. މިގޮތަށް ނިންމި އިރު ފިރިހެން މީހާ ހުރީ ރޭޕްގެ މައްސަލާގައި ހައްޔަރު ކުރުމަށް ފަހު ކަފާލާތުގެ ދަށުން މިނިވަން ކޮށްފަ އެވެ.\nރޭޕްގެ ޝިކާރައަކަށްވާ އަންހެނަކަށް އިންނާނެ މީހަކު ލިބުމަކީ އިންޑިއާގައި ނާދިރު ކަމެކެވެ. އަދި ރޭޕްގެ އަނިޔާ ލިބެނީ އަންހެނުންނަށް އުޅެވޭ ގޮތުން ކަމަށް ވެސް އިންޑިއާގައި ގިނަ ބަޔަކު ގަބޫލުކުރެ އެވެ.\n"މި ކައިވެނި ނުކޮށްފިއްޔާ އަހަރެންގެ ދަރިފުޅުގެ މުޅި ދިރިއުޅުން ހަލާކުވެގެން ދާނެ. އެހެންވެ މި ނޫން ގޮތެއް ނެތް،" އަންހެން މީހާގެ ބައްޕަ ބީބީސީ އަށް ބުނެފައިވެ އެވެ.\nއަންހެން މީހާ ބުނެފައި ވަނީ މި ކައިވެނި ކުރަނީ އޭނާގެ ރުހުމުގައި މައިންބަފައިންގެ އިޒުނަ ވެސް ހޯދައިގެން ކަމަށެވެ. އަދި ކައިވެނި ވެވޭ، ރޭޕްގެ ތުހުމަތު އޮތް މީހާއާ އެކު އުފަލުގައި ދިރިއުޅެވޭނެ ކަމަށް އުންމީދުކުރާ ކަމަށް ވެސް ވަނީ ބުނެފަ އެވެ.\nކައިވެނި ކޮށްފައި ވަނީ ފިރިހެން މީހާ ހައްޔަރުކޮށްފައި ބެހެއްޓި ޖަލުގައި މިދިޔަ މަހުގެ 28 ވަނަ ދުވަހު އެވެ. –ބީބީސީ


SAFF U15 : Rajjey ge furathama match gai Nepal athun balivejje - Vaguthu\nރާއްޖޭގެ ފުރަތަމަ މެޗުގައި ނޭޕާލް އަތުން ބަލިވެއްޖެ\nމިއަދުގެ މެޗަށް ރާއްޖެއިން ނެރުނު ފުރަތަމަ 11 --- ފޮޓޯ/ ގޯލް ނޭޕާލް\nފަނަރަ އަހަރުން ދަށުގެ ސާފް ފުޓުބޯޅަ ޗެމްޕިއަންޝިޕްގައި ރާއްޖޭގެ ގައުމީ ޓީމުން ކުޅުނު ފުރަތަމަ މެޗުގައި މުބާރާތް ބާއްވާ ގައުމު ނޭޕާލް އަތުން ބަލިވެއްޖެއެވެ.\nރާއްޖެއިން ގްރޫޕް ސްޓޭޖުގައި ކުޅުނު ފުރަތަމަ މެޗުގައި މިއަދު ނޭޕާލް އަތުން ބަލިވީ 4-0ގެ ނަތީޖާއަކުންނެވެ.\nމިއަދުގެ މެޗުގެ ފުރަތަމަ ހާފްގައި ނޭޕާލުން ވަނީ ދެ ގޯލް ޖަހައިފައެވެ. އެޓީމުގެ ފުރަތަމަ ގޯލް މެޗުގެ 28 ވަނަ މިނެޓުގައި ޖާން ލިމްބޫ ކާމިޔާބުކޮށްދިން އިރު، ދެވަނަ ގޯލް ހާފް ނިމެން ދަނިކޮށް ކާމިޔާބުކޮށްދިނީ ނަމާސް ތާޕާ މަގަރެވެ.\nދެވަނަ ހާފްގައިވެސް ވަރުގަދަކޮށް ފެނުނީ ނޭޕާލެވެ. ދެވަނަ ހާފް ފެށިގެން މާ ގިނައިރެއް ނުވެ، 63 ވަނަ މިނެޓުގައި ޝަޝާންކްގެ ގޯލާއެކު ނޭޕާލުން ލީޑު އިތުރަށް ފުޅާކުރިއެވެ. އަދި 70 ވަނަ މިނެޓުގައި ޑިޕޭޝް ރާއީގެ ގޯލާއެކު ނޭޕާލުން ހަތަރުވަނަ ގޯލެއް ޖަހައި، ތިން ޕޮއިންޓް ޔަގީން ކުރިއެވެ.\nމިއަހަރުގެ 15 އަހަރުން ދަށުގެ ސާފް ޗެމްޕިއަންޝިޕްގެ ފުރަތަމަ މެޗުގައި އިއްޔެ، ޕާކިސްތާނުން ވަނީ އެންމެފަހުގެ ޗެމްޕިއަން އިންޑިއާ ބަލިކޮށްފައެވެ. ގްރޫޕް ބީގައި އިއްޔެ ކުޅުނު މެޗުގައި ޕާކިސްތާނުން ވަރުގަދަ އިންޑިއާ ބަލިކުރީ 2-1ގެ ނަތީޖާއަކުންނެވެ.\nމިއަހަރުގެ މުބާރާތުގައި ހަ ގައުމެއް ވާދަކުރާނެއެވެ. ދެ ގްރޫޕަކަށް ބަހާލައިގެން މުބާރާތް ކުރިޔަށްދާ އިރު، ރާއްޖެ ކުޅޭނީ ގްރޫޕް އޭ ގައެވެ. އެ ގްރޫޕުގައި ރާއްޖެއާއެކު ހިމެނޭ ގައުމުތަކަކީ މުބާރާތް ބާއްވާ ގައުމު ނޭޕާލާއި ބަންގާޅެވެ.\nގްރޫޕް ބީގައި ހިމެނެނީ އެންމެ ފަހުގެ ޗެމްޕިއަން އިންޑިއާއާއި ބޫޓާންގެ އިތުރުން ޕާކިސްތާނެވެ. މުބާރާތުގައި ސްރީލަންކާ ވާދަކުރާގޮތަށް ކުރިން އޮތް ނަމަވެސް އެ ގައުމު ވަނީ ފަހުވަގުތު މުބާރާތުން ވަކިވެފައެވެ.\nމިއީ 15 އަހަރުން ދަށަށް އަމާޒުކޮށްގެން ސާފް ޗެމްޕިއަންޝިޕް ބާއްވާ ފަސްވަނަ ފަހަރެވެ. ރާއްޖެ ވަނީ މިހާތަނަށް އެ މުބާރާތުގައި ހަތަރު އަހަރު ވާދަކޮށްފައެވެ. މުބާރާތުގައި މިހާތަނަށް ރާއްޖެއަށް ގްރޫޕް ސްޓޭޖް ފަހަނައަޅައި ދެވިފައެއް ނުވެއެވެ.\nމުބާރާތުގެ ގްރޫޕް ސްޓޭޖުގައި ރާއްޖެ ކުޅޭ ދެވަނަ މެޗުގައި އަންނަ ހޮނިހިރު ދުވަހު ނުކުންނާނީ ބަންގްލަދޭޝްއާ ދެކޮޅަށެވެ.


Israel ge hanguraama mathee boat thakun Gaza ah hamalaa dheefi | Mihaaru\nއިޒްރޭލުގެ ހަމަލާތަކުގައި ޝަހީދުކޮށްލި ޒުވާނާގެ މަންމަ ހިތާމަ ފާޅުކުރަނީ. --ފޮޓޯ:ރޮއިޓާސް\nއިޒްރޭލުގެ ހަނގުރާމަ މަތީ ބޯޓުތަކުން ގާޒާ އަށް ހަމަލާދީފި\n18 އޮކްޓޯބަރ 2018 - 00:506comments\nގާޒާގެ ހެލްތު މިނިސްޓްރީން ބުނީ އިޒްރޭލުގެ ހަމަލާތަކުގައި 25 އަހަރުގެ ޒުވާނަކު ޝަހީދުވެފައިވާ ކަމަށެވެ. އަދި ޒަޚަމްވި އަށް މީހުންގެ ތެރޭގައި ކުޑަ ހަ ކުދިން ހިމެނޭ ކަމަށް ވެސް ބުނެފައިވެ އެވެ. ކުޑަ ކުދިންތައް ޒަޚަމްވެފައި ވަނީ ސްކޫލަށް ދިޔަ މަގު މަތީގަ އެވެ.\nއިޒްރޭލް ސިފައިން ބުނެފައި ވަނީ ގާޒާ އަށް ވައިގެ ހަމަލާދީފައި ވަނީ ގާޒާ އިން ފޮނުވާލި ރޮކެޓް ހަމަލާއަކަށް ރައްދު ދިނުމަށް ކަމަށެވެ. އިޒްރޭލުގެ ދެކުނަށް ފޮނުވާލި ރޮކެޓުގައި އެއްވެސް މީހަކަށް ގެއްލުމެއް ލިބިފައެއް ނުވެ އެވެ.\nއިޒްރޭލުން ބުނެފައި ވަނީ ގާޒާ އިން ފޮނުވާލި ރޮކެޓުގެ ފުރިހަމަ ޒިންމާ އުފުލަން ޖެހޭނީ ހަމާސް ޖަމާއަތުން ކަމަށެވެ. ހަމާސް އިން ވަނީ އިޒްރޭލުގެ ތުހުމަތު ދޮގުކޮށްފަ އެވެ.\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ވަނީ ހަމާސްގެ ހަމަލާތަކަށް ވަރުގަދަ އަށް ރައްދު ދޭނެ ކަމަށް ބުނެފަ އެވެ. ގާޒާގެ ހަމަނުޖެހުންތަކާ ގުޅިގެން އިޒްރޭލުން ވަނީ ގާޒާ އަށް ތެޔޮ ސަޕްލައި ކުރުން ހުއްޓާލައިފަ އެވެ.


Quantum veterans futsal cup champion kan Top Gear adhi Anbalan\n40 އަހަރުން ދަށް ޗެމްޕިއަން ޓީމް---ފޮޓޯ:ކުއަންޓަމް\n40 އަހަރުން މަތީގެ ޗެމްޕިއަން ޓީމް---ފޮޓޯ:ކުއަންޓަމް\nވެޓަރަންސް ކަޕްގެ ޗެމްޕިއަންކަން ޓޮޕް ގިއަރ އަދި އަންބަލަން\nދޮށީ އުމުރު ފުރައިގެ މީހުންނަށް ހާއްސަކޮށްގެން ކުޅުދުއްފުށީ ކުއަންޓަމް ފިހާރައިން ބާއްވަމުން އަންނަ ވެޓަރަންސް ކަޕްގެ މި އަހަރުގެ މުބާރާތް ކާމިޔާބު ކަމާއި އެކު ރޭގަ ނިންމާލައިފި އެވެ.\n2014 ވަނަ އަހަރުން ފެށިގެން އުމުރުން 35 އަހަރުން މަތީގެ މީހުންނަށް ހާއްސަކޮށްގެން ކޮންމެ އަހަރަކު ބާއްވަމުން އަންނަ "ކުއަންޓަމް ވެޓަރަންސްކަޕް" މެދު ނުކެނޑި ބާއްވަމުން އަންނަތާ މިއީ7ވަނަ އަހަރެވެ.\nދެ އުމުރު ފުރާއަކަށް ހާއްސަކޮށްގެން ކުރިއަށް ގެންދިޔަ މި މުބާރާތުގައި 40 އަހަރުން ދަށުގެ ކެޓަގަރީގައި ބައިވެރިވެފައިވަނީ6ޓީމަކުންނެވެ. އެ ހަ ޓީމަކީ ޓީމް އެންޓިކް، ޓޮޕް ގިޔަރ، ޑޯޒް 2.0، ފެމެލީ ބޭކަރީގެ އިތުރުން ޖީ ފޯސް އަދި ބްލެކް ވިޑޯވ އެވެ.\n40 އަހަރުން މަތީގެ އުމުރު ފުރާއިން 8 ޓީމް ބައިވެރިވެފައިވާ އިރު އެ ކެޓަގަރީގެ މެޗްތައް ކުޅެވުނީ ދެ ގުރޫޕް ސްޓޭޖް އަކަށް ބަހާލައިގެނެވެ. މި ކެޓަގަރީގައި ބައިވެރިވެފައިވާ ޓީމް ތަކަކީ ޒަމް ޒަމް، ލެގަޑޯ، ކެފޭ ދި އިޓާލިއާ، ސިޓީ އެކްޕާރޓް، އަންބަލަން، އެފްސީ އަންބަލަންގެ އިތުރުން ވަން ޓަޗް އަދި ބައުންޓީ އެވެ.\nކޮވިޑް-19 އާ ގުޅިގެން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ކުޅުދުއްފުށީ މޮނިޓަރިންގެ ހާލަތަށް ގެނައުމާއި ގުޅިގެން ކުރިން މުބާރާތް ބާއްވަން ތާވަލް ކޮށްފައި އޮތް ދުވަސް ފަސްކުރެވި މުބާރާތް ފަށާފައިވަނީ މި މަހު އެއްވަނަ ދުވަހު އެވެ.\nފައިނަލް މެޗުގައި 40 އަހަރުން މަތީގެ ކެޓަގަރީގައި އެފްސީ އަނބު އަދި އަންބަލަން ބައްދަލުކޮށް 1-2 އަކުން މުބާރާތް ކާމިޔާބުކޮށް ޗެމްޕިއަންކަން ހޯދީ އަންބަލަން ޓީމެވެ.\nމި ކެޓަގަރީގެ ފައިނަލް މެޗުގެ މެން އޮފް ދަ މެޗަކަށް ހޮވުނީ އަންބަލަންގެ އަހުމަދު އާދަމް އެވެ. އަދި މިކެޓަގަރީން އެންމެ މޮޅު ކީޕަރަކަށް އެފްސީ އަނބުގެ އަދާމް މުހައްމަދު ހޮވިފައިވާއިރު 45 އަހަރުން މަތީގެ އެންމެ މޮޅު ކުޅުންތެރިއަކަށް ހޮވިފައިވަނީ ޒަމްޒަމްގެ އަލީ ރަޝީދެވެ. އަދި 50 އަހަރުން މަތީގެ އެންމެ މޮޅުކުޅުން ތެރިއަކަށް ހޮވިފައިވަނީ އަންބަލަންގެ އަހުމަދު އާދަމް އެވެ.\n45 އަހަރުން މަތީގެ އެންމެ މޮޅު ފަސް ކުޅުން ތެރިން----ފޮޓޯ:ކުއަންޓަމް\n45 އަހަރުން މަތީގެ އެންމެ މޮޅު ފަސް ކުޅުން ތެރިންނަށް ހޮވިފައިވަނީ:\nޓީމް އަންބަލަން – އާދަމް މުހައްމަދު\nޓީމް އަންބަލަން – މުހައްމަދު އަބްދުލް ރަހީމް\nއެފްސީ އަނބު – އަސްލަމް މުހައްމަދު\nޒަމްޒަމް – އަހުމަދު ނައީމް\nކެފޭ ދި އިޓަލިއަން – އަހުމަދު ހުސައިން\nމި ކެޓަގަރީގެ އެންމެ ގިނަ ލަނޑު ޖެހި ކުޅުންތެރިއަކަށް ހޮވިފައިވަނީ ޓީމް އަންބަލަންގެ އާދަމް މުހައްމަދެވެ. އޭނާ ވަނީ9ގޯލް ކާމިޔާބު ކޮށްފަ އެވެ.\nފައިނަލް މެޗުގެ 40 އަހަރުން ދަށުގެ ކެޓަގަރީގައި ފެމެލީ ބޭކަރީ އާއި ޓޮޕްގިޔަރ ބައްދަލުކޮށް އެއްވަރުމުން ޕެނަލްޓީ ޖަހައިގެން 8-7 މުބާރާތް ކާމިޔާބުކޮށް ޗެމްޕިއަންކަން ހާސިލް ކުރީ ޓޮޕް ގިއަރ އެވެ.\n40 އަހަރުން ދަށުގެ އުމުރުފުރައިގެ ފައިނަލް މެޗުގެ މެން އޮފް ދަ މެޗްގެ އިތުރުން އެންމެ މޮޅު ކީޕަރަށް ހޮވިފައިވަނީ ފެމެލީ ބޭކަރީގެ އަސްލަމް އިބްރާހިމް އެވެ.\nމި ކެޓަގަރީގެ އެންމެ ގިނަ ލަނޑުޖެހި ކުޅުންތެރިންގެ ގޮތުގައި ދެ ކުޅުންތެރިން ވަނީ ހޮވިފަ އެވެ. އެއީ ޑޯޒް 2.0 ގެ އަލީ އާދަމް އާއި ފެމެލީ ބޭކަރީގެ އަބްދުﷲ އަލީ އެވެ. މިއިން ކޮންމެ ކުޅުންތެރިއަކުވެސްވަނީ 13 ގޯލް ޖަހާފަ އެވެ.\n40 އަހަރުން ދަށުގެ އުމުރުފުރާއިން އެންމެ މޮޅު5ކުޅުންތެރިން---ފޮޓޯ: ކުއަންޓަމް\n40 އަހަރުން ދަށުގެ އުމުރުފުރާއިން އެންމެ މޮޅު5ކުޅުންތެރިންނަށް ހޮވިފައިވަނީ:\nޓޮޕް ގިއަރ – މުހައްމަދު އާދަމް( ޖ7)\nޓޮޕް ގިއަރ – އަލީ ފިރާގު އިބްރާހިމް\nޓޮޕް ގިއަރ – މުހައްމަދު އާދަމް ( ޖ 17 )\nފެމެލީ ބޭކަރީގެ – އަބްދުﷲ އަލީ\nޓީމް އެންޓެކް – އަސްވަދު ރަޝީދު\nދެ ކެޓަގަރީންވެސް ޗެމްޕިއަން ޓީމަށް މެޑަލް އާއި ވާދައިގެ ތަށި އަދި ވަނަ ވަނަ އަށް ދިޔަ ފަރާތް ތަކަށް ޓްރޮފީ ވަނީ ހަވާލުކޮށްފަ އެވެ.\nމި މުބާރާތް އިންތިޒާމްކޮށް ހިންގުމުގެ ކަންތައް ކުރިއަށްގެންދިޔައީ ކުޅުދުއްފުށީ ވެޓަރަންސް ޓީމްގެ ފަރާތުންނެވެ. އަދި ރާއްޖޭގައި ފުޅާ ދާއިރާއެއްގައި ކުޅިވަރު ސާމާނު ވިއްކާ "ދަ ޑަބްލިއު ސްޕޯޓްސް" އިން ވަރަށް ހާއްސަ އެހީތެރިކަމެއް ލިބުނު ކަމަށް ކުއަންޓަމް އިން ވަނީ ފާހަގަ ކޮށްފަ އެވެ.\nހދ އަތޮޅު ކައުންސިލްގެ ވޮލީބޯޅަ މުބާރާތް ފަށައިފި\nއަތޮޅު ވޮލީބޯޅަ މުބާރާތް ނޮޅިވަރަންފަރުގައި\nއިންޓަރ އޮފީސް ފުޓްސެލް އަދި އަންހެން ފުޓްސެލް މުބާރާތް މާރޗު 8 ގައި


Dhekunuge atholhu thakah hudhu samaalu nerefi - AO News\nދެކުނުގެ އަތޮޅުތަކަށް ހުދު ސަމާލު ނެރެފި\nމޫސުން ގޯސްވުމުގެ ސަބަބުން ރާއްޖޭގެ ބައެއް ހިސާބުތަކަށް ހުދު ސަމާލު ނެރެފި އެވެ.\nއެގޮތުން މޫސުމާބެހޭ ޤައުމީ އިދާރާއިން ހުދު ސަމާލު ނެރެފައި ވަނީ ހުވަދު އަތޮޅުން ފެށިގެން އައްޑޫ ސިޓީއާއި ދެމެދުގެ ރަށްތަކަށެވެ. އަދި އެލާޓް ނެރެފައި ވަނީ މިއަދު ހެނދުނު 07:00 އިން ފެށިގެން 11:00 އާއި ހަމައަށެވެ. މެޓް އޮފީހުން ލަފާކުރާ ގޮތުގައި މި ވަގުތުގަކުގައި އެ ސަރަޙައްދުތަކަށް ގުގުރުމާއެކު ބޯކޮށް ވާރޭ ވެހޭނެ އެވެ.\nހުދު ސަމާލުމޫސުންމޫސުމާބެހޭ ޤައުމީ އިދާރާމެޓް އޮފީސް\nދެކުނުގެ ހުދު ސަމާލުގެ ވަގުތު އަނެއްކާވެސް އިތުރުކޮށްފި\nލޯންޗެއް ގެއްލިގެން އެމްއެންޑީއެފުން ހަރަކާތްތެރިވާން ފަށައިފި


Depression | Mihaaru\nފަލަ އަންހެން ކުދިންނަށް ޑިޕްރެޝަންގެ ބިރު ބޮޑު\nކުޑައިރު އަދި ފުރާވަރުގައި އެކަށީގެންވާ ވަރަށް ވުރެ ފަލަ (އޮބީސް) ކުދިންނަށް ޑިޕްރެޝަންގެ ނުރައްކާ، ހިކިކޮށް ތިބޭ ކުދިންނާ އަޅާބަލާއިރު ބޮޑު ކަމަށް ދިރާސާއަކުން ދައްކައިފި އެވެ.\nއާލިއާގެ ދައްތަ ޝާހީން ޑިޕްރެޝަނާ ބެހޭ ފޮތެއް ލިޔަނީ\nޝާހީން ބަޓް މަޝްހޫރީ ބަތަލާ އާލިއާ ބަޓްގެ ދައްތަގެ ގޮތުގަ އެވެ. ޝާހީނަކީ މަހޭޝް ބަޓާއި ބަތަލާ ސޯނީ ރާޒްދާންގެ ދެ އަންހެން ދަރިންގެ ތެރެއިން ދޮށީ ދަރިފުޅެވެ. އާއިލާގެ އެންމެން ކަހަލަ ގޮތަކަށް ފިލްމީ ދާއިރާގައި އުޅުނަސް، ޝާހީނަކީ ތަންކޮޅެއް ލޯ ޕްރޮފައިލްކޮށް އުޅޭ މީހެކެވެ.\nނިދި ނަގާލައި ފޯނާ ކުޅޭ ނަމަ ޑިޕްރެޝަންގެ ބިރު\nއަތުން މޮބައިލް ފޯނު ދޫވި ވަގުތެއް ހަނދާން އެބަ ހުރި ހެއްޔެވެ؟ ބައެއް މީހުން ނިދަން އެނދަށް އަރާ ގޮތަށް ވެސް ފޯނާ ކުޅެލަ ކުޅެލައި އިރު އަރާއިރު ވެސް ތިބެ އެވެ. މިކަން އާދައަކަށް ނަހަދާށެވެ. ސިއްހީ ބޮޑު މައްސަލަގަނޑެއްގެ ތެރެއަށް މީހާ ވެއްޓި ދާނެ އެވެ.\nޑިޕްރެޝަނަށް އަދިވެސް ފަރުވާ ހޯދަން: ޒައިރާ\nދީޕިކާ ޕަދްކޯނާއި ކަރަން ޖޯހަރް ފަދަ ބޮލީވުޑްގެ ނުފޫޒު ގަދަ ފަންނާނުން ޑިޕްރެޝަނަށް ފަރުވާ ހޯދިކަން ހާމަކުރުމާ އެކު އެފަދަ ތަޖުރިބާތައް ހިއްސާކުރާ މީހުން މިހާރު ގިނަ ވެއްޖެ އެވެ. އުމުރުން އަދި އެންމެ 17 އަހަރުގެ ޒައިރާ ވަސީމް ވަނީ ވަރަށް ގިނަ ދުވަސްތަކެއް ވަންދެން ޑިޕްރެޝަނާ ހަނގުރާ ކުރި ކަމަށް ބުނެ އޭނާގެ ތަޖުރިބާތައް ވެސް...\nތާޒާކޮށް ހުންނަން، ތާޒާ މޭވާ އާއި ތަރުކާރީ\nސިއްހީ ތަޖުރިބާކާރުން އަބަދު ވެސް ދޭ ނަސޭހަތެއް އޮވެ އެވެ؛ ވީހާ ވެސް ގިނައިން ތަރުކާރީ އާއި މޭވާގެ ބާވަތްތައް ކާށެވެ. ވަކިން ހާއްސަކޮށް، ތާޒާ މޭވާ އާއި ތަރުކާރީ ކޮންމެ ދުވަހަކު ވެސް ކާށެވެ.\nޑިޕްރެޝަނާ ހަނގުރާމަކުރިން: ރޮކް\nހިތްދަތިކަމާއި ވޭނަކީ ކޮންމެ މީހަކަށް ވެސް ތަޖުރިބާ ކުރަން ޖެހޭނެ ކަމެއް ކަމަށާއި އުމުރުން ވަރަށް ޅަ އިރު، ޑިޕްރެޝަނާ ކުރިމަތިލާން ޖެހުނު ކަމަށް، ދަ ރޮކްގެ ނަމުން މަޝްހޫރު ހޮލީވުޑްގެ އެކްޓަރު ޑްވޭން ޖޯންސަން ބުނެފި އެވެ.\nދޭތެރެދުރުކުރާ ބޭހާއި ޑިޕްރެޝަނާ ގުުޅުމެއް ނެތް: ދިރާސާ\nދޭތެރެދުރުކުރުމަށް ބޭނުންކުރާ ހޯމޯނަލް ބާތު ކޮންޓްރޯލް ޕިލްސް ގަވާއިދުން ބޭނުންކުރާ އަންހެނުންނަށް ޑިޕްރެޝަންގެ މައްސަލަތަކުގެ ނުރައްކާ އިތުރު ނުވާ ކަމަށް ސައިންސްވެރިން ބުނެފި އެވެ.\nފޮތް ކިޔަން އާދަކުރުމުން ޑިޕްރެޝަނަށް ލުއިވޭ\nޑިޕްރެޝަންގެ މައްސަލަތައް ކުރިމަތިވާ މީހުން ފޮތް ކިޔުން އާދަކުރުމުން ފަސޭހަވާ ކަމަށް ތަޖުރިބާކާރުން ބުނެފި އެވެ. ފޮތް ކިއުމުން ޑިޕްރެޝަން މައްސަަލަ ހައްލުކުރަން ބޭހަށް ބަރޯސާ ވާން ޖެހޭ މިންވަރު ވަރަށް ގިނަ މީހުންގެ ދަށްވެ އެވެ.\nމަންމަގެ ޑިޕްރެޝަނަށް ދަރިފުޅު ހޯދައިދިނީ ފިރިއެއް\nއިންޑިއާގެ ޖައިޕޫރުގައި އުޅޭ ސަންހީތާ އަގަރްވާލަކީ މައިންބަފައިންނަށް އަޅާލުމުގައި ނަމޫނާއެކެވެ. ހިންދުސްތާން ޓައިމްސްގައިވާ ބުނެފައިވާ ގޮތުގައި ސަންހީތާ ވަނީ ބައްޕަ މަރުވެ މަންމަ އެކަނިވުމުން މަންމަ އެހެން ކައިވެންޏެއް ކުރުވައިފަ އެވެ. އެވެސް އާއިލާ އާއި ހިސާބުގަނޑު މީހުންގެ ފާޑުކިޔުމާ ދެކޮޅަށެވެ.\nއަންހެންކުދިން އަވަހަށް ބާލިޣުވުމުން ޑިޕްރެޝަނަށް މަގުފަހިވޭ\nއަވަހަށް ބާލިޣުވާ އަންހެންކުދިންނަށް ލަހުން ބާލިޣުވާ ކުދިންނަށް ވުރެ ޑިޕްރެޝަނާއި ބަސްނޭހުމުގެ މައްސަލަތައް ކުރިމަތިވާލެއް އިތުރު ކަމަށް އާ ހޯދުމަކުން ދައްކައިފި އެވެ.\nއެކަނި ވެސް ވަގުތުކޮޅެއް ހޭދަކޮށްލަންވާނެ\nވަޒީފާ އާއި އެހެން މީހުންނަށް ހިދުމަތް ކުރުމުން އެކަހެރިވެ އަމިއްލަ ނަފްސަށް ހިތްހަމަޖެހުން ހޯދަން ވަގުތު ހޭދަކުރުމަކީ ބައެއް މީހުން ދެކޭ ގޮތުގައި ރަނގަޅު ކަމެއް ނޫނެވެ. ނަމަވެސް ސައިންސްވެރިން ބުނަނީ މިއީ ފައިދާހުރި ވަގުތުކޮޅެއް ކަމަށެވެ.\nބައްޕަގެ ޑިޕްރެޝަން ދަރިންނަށް ވެސް ޖެހިދާނެ\nބައްޕަގެ ޑިޕްރެޝަން ހުންނަ ނަމަ އޭނާގެ ފުރާވަރުގެ ދަރިންނަށް ޑިޕްރެޝަންގެ މައްސަލަ ކުރިމަތިވުމުގެ ފުރުސަތު އިތުރުވެގެންދާ ކަމަށް ދިރާސާއެއްގައި ލަފާކޮށްފި އެވެ.\nސިޓީތަކުގައި އުޅޭ މީހުން ސްޓްރެސްއާ ދުރުވާނެ ގޮތެއް\nސިޓީތަކުގައި ފެހި ހުސް ޖާގަތައް ހުންނަ ނަމަ އެ ތަންތަނުގައި ދިރިއުޅޭ މީހުންގެ ނަފްސާނީ ދުޅަހެޔޮކަން ރަނގަޅުވާނެ ކަމަށް ޖަރުމަނުގެ ދިރާސާއަކުން ދައްކައިފި އެވެ.\nނުނިދޭ ނަމަ ޑިޕްރެޝަނަށް ލުއިވެދާނެބާ؟\nޑިޕްރެޝަންގެ ސަބަބުން، ރޭގަނޑު ނުނިދިފައި އޮންނަން ޖެހޭ ހެއްޔެވެ؟ ސައިންސްވެރިން ބުނަނީ އެގޮތަށް ނުނިދިފައި އޮތުމަކީ މަޑުމަޑުން މޫޑު ރަނގަޅުވެ ޑިޕްރެޝަންގެ މައްސަލައިން ސަލާމަތްވާން އެހީއަކަށް ވެދާނެ ކަމަށެވެ.\nޑިޕްރެޝަނަކީ ޖިސްމާނީ ބައްޔެއް ކަމަށް ބުނަން ފަށައިފި\nޑިޕްރެޝަނަކީ ނަފްސާނީ ބައްޔެއް ނޫން ކަމަށާއި އެއީ އިންސާނާގެ ދިފާއީ ނިޒާމަށް މެދުވެރިވާ މައްސަލަތަކެއްގެ ސަބަބުން ދިމާވާ ޖިސްމާނީ މައްސަލައެއް ކަމަށް ސައިންސްވެރިން މިހާރު ގަބޫލު ކުރެ އެވެ. އަދި މި ބައްޔަށް އެންޓި-އިންފްލެމޭޓަރީ ޑްރަގްސް ދީގެން ފަރުވާ ކުރެވިދާނެ ކަމަށް ވެސް ސައިންސްވެރިން ބުނެ އެވެ.\nހަކުރު ގިނަވުމުން ފިރިހެނުންނަށް ޑިޕްރެޝަންގެ ނުރައްކާ\nދުވާލަކު 67 ގްރާމަށް ވުރެ ގިނައިން ހަކުރު ބޭނުންކުރާ ފިރިހެނުންނަށް ޑިޕްރެޝަންގެ ނުރައްކާ އިތުރުވާ ކަމަށް އާ ދިރާސާއެއްގައި ބުނެފި އެވެ.\nއެކްޓަރު އެރިކް ޑޭން ޑިޕްރެޝަނަށް ފަރުވާ ހޯދަނީ\nޓީވީ ސިލްސިލާތަކުން މަޝްހޫރުކަން ހޯދާފައިވާ އަދި ޓީއެންޓީގެ ސީރީޒް "ދަ ލާސްޓް ޝިޕް" ގެ އެކްޓަރު އެރިކް ޑޭން ޑިޕްރެޝަނަށް ފަރުވާ ހޯދާ ކަމަށް އޭނާގެ ތަރުޖަމާނު ބުނެފި އެވެ.\nޑިޕްރެޝަނާ ބެހޭ އާ ވާހަކައެއް\nޑިޕްރެޝަނާ ބެހޭ ގޮތުން ތަފާތު މައުލޫމާތަކަށް ވާހަކަ ދެކެވެމުންދާ މި ދުވަސްވަރު އަނެއްކާވެސް އެހެން ވާހަކައެކެވެ. އާ ދިރާސާއެއްގެ ނަތީޖާ ދައްކާ ގޮތުން މާބޮޑަށް ހިކުމަކީ ޑިޕްރެޝަނާ ގުޅުން ހުރި ކަމެކެވެ. މިއީ މި ދެ ކަންތަކުގައި ގުޅުމެއް ހުރި ކަމަށް ދިރާސާއަކުން ދެއްކި ފުރަތަމަ ފަހަރެވެ.